
Notă asupra ediţiei 


Un volum ce îşi atribuie de la bun început anumite valenţe 
pedagogice, universitare în acest caz, este supus prin chiar acest 
gest anumitor constrângeri — am zice întru totul „interioare” 
inițial, şi doar apoi „exterioare”, de ordin pragmatic sau 
institutional — mai mult sau mai putin evidente. Avem în vedere, 
întâi de toate, o anumită „retragere a autorului”, o certă 
preponderență a — să zicem — informaţiei, conţinutului, în dauna 
anumitor judecăți de valoare şi poziționări subiective. Şi chiar 
ducă interpretarea este una originală, foarte „personală” — nu ne 
referim aici la propriul nostru demers —, ideea acesteia, structura 
ci trebuie să fie făcută clară, tocmai pentru a putea fi aprehendată 
corespunzător de cei cărora le este adresată, existând şi în acest 
caz un alt fel de „retragere”. 

Se resimte apoi, în strânsă legătură cu observaţia 
anterioară, o anumită responsabilitate ce respiră din structura 
cărții, într-o încercare sinceră — ceea ce nu înseamnă că nu este în 
acelaşi timp, deseori, şi „naivă”, dacă nu chiar „înduioşătoare” — 
de cuprindere a cât mai multor puncte esențiale problematicii în 
cauză. Renuntäm cu greu la expunerea anumitor idei sau 
probleme, totul pare a se lega, fiecare element pare a se lumina 
prin existența întregului. Dar, în ciuda oricăror „amputări”, ceva 
din „intenţia întregului” rămâne şi trebuie să rămână întotdeauna. 

Nu existența unor astfel de constrângeri este „dăunătoare” 
— în definitiv nu suntem obligaţi de nimeni şi de nimic să fim 
profesori şi să scriem cursuri —, ci posibilitatea de a da vina pe ele 
pentru a justifica — nu explicit, fireşte, în volumele publicate, ci în 
mărturisirile „orale”, pentru intimi sau pentru sine, ale autorului — 
eventualele neîmpliniri ale rândurilor scrise. 

Mai mult, conştientizarea şi adoptarea unor asemenea 
constrângeri nu trebuie privită niciun moment ca o necesară 
disciplinare din exterior a unei „năvalnice” vitalitäti auctoriale, 
nici măcar ca o dezirabilă şi asumată auto-disciplinare, ci ca o 
expresie a permanentei unei interogatii profunde cu privire la 
propriul — îndrăznim să spunem -— destin paideic, cu privire la un 
mod aparte prin care suntem nu doar „pentru noi” (oricum, la 
limită, acest lucru este imposibil), ci şi — în primul rând chiar — 
vrem să fim „pentru ceilalţi”. În cazul de față, pentru studenți. 

Un curs „obişnuit? (mă refer aici la durată şi nu la 
calităţile pedagogice ale titularului) dedicat filosofiei moderne nu 
va reuşi să cuprindă fără doar şi poate decât acele articulaţii 
conceptuale şi tematice care pot structura optim o materie 
ideatică ce poate părea deseori copleşitoare. 

Încercarea de față s-a oprit, sperăm cu folos, chiar asupra 
definirii filosofiei acestei perioade — cea a secolului al XVII-lea — 
ca fiind una modernă. Am încercat prin urmare să evidentiem, la 
unii dintre filosofii reprezentativi ai acestei perioade, acele 
elemente care, în opinia noastră, contribuie în mod decisiv la 
apariţia unui punct de, am zice, inflexiune — şi nu de ruptură — în 


istoria filosofiei. 

Perioada, se observă cu ușurință, este una de luptă 
permanentă între vechi şi nou, de o (deconcertantă deseori) 
efervescenţă intelectuală unică la prima vedere: apar teme noi, 
multe dintre acestea apelează — „inconștient”, nu de puţine ori — 
la limbajul vechii filosofii, probleme filosofice anterioare primesc 
veşminte conceptuale noi, terminologii ale trecutului sunt 
criticate cu vehementä, idei ale prezentului nu îşi găsesc încă acel 
făgaș al dialogului statornicit între gânditori. Şi totul pe parcursul 
doar al câtorva decenii. 

Dar, la limită, dacă privim cu o minimă atenție si cu un 
interes hermeneutic real — fără acea obsesie și deseori orbire 
contemporană a auto-definirii, obsesie, totodată, a identificării 
surselor infailibile ale relelor şi bunelor ce ni se întâmplă astăzi —, 
ce epocă istorică nu se aseamănă la rândul său Modernitätii? 
Astfel că niciuna dintre ele nu poate avea pretenții la un 
„tratament special”, în fața niciuneia nu putem invoca informația 
„copleșitoare? sau „viteza transformărilor”, în fața tuturor 
rămânem aceiaşi autori care vor să spună ceva cu sens, să rezume 
semnificativ pentru a trezi interesul cititorilor sau audienței. Aşa 
că un eventual — dar nedorit de nimeni — eşec va rămâne mereu al 
autorului. lar meritele — glumim, fireşte —, mereu ale epocii 


cercetate. 
k 


Este în intenția noastră, totodată, ca prezentul volum să se 
constituie şi într-un modest semn de prețuire şi de recunoştinţă 
față de acela care ne-a îndrumat la începuturi chiar prin această 
fascinantă perioadă din istoria filosofiei, şi ne gândim aici la 
Acad. Alexandru Surdu. Întâlnirea cu profesorul Alexandru 

Surdu s-a constituit, fără îndoială, în ceva mult mai mult decât 
ceea ce se numeşte îndeobşte o îndrumare pedagogică. Pe de o 
parte, pentru că ceea ce a făcut domnia sa nu a fost să ne învețe, 
să ne predea o materie sau o disciplină, fie ea foarte interesantă şi 
importantă, ci să trezească în mulți dintre noi pasiunea şi — de ce 
nu am folosi chiar acest cuvânt? — dragostea pentru ceea ce ne 
alegem să facem în filosofie, ajutându-ne să înțelegem — cu 
răbdarea şi sacrificiul ce îl caracterizează — că fără această 
dragoste orice demers comprehensiv este sărăcit în mod 
fundamental, transformându-se în analiză seacă şi searbădă de 
termeni filosofici, într-o „discuţie despre cuvinte”. 

Pe de altă parte, pentru că Alexandru Surdu nu a fost şi nu 
este nici azi, cu atât mai mult, doar profesorul care a marcat 
decisiv evoluția unora dintre foştii săi studenți, ci şi prietenul 
apropiat al acestora, cel care a avut curajul — pe care puţini dintre 
noi îl au cu adevărat, până la capăt — de a ni se înfăţişa ca om, cu 
marile sale calități, negreşit. Fără însă a lăsa voit în umbră sau 
nespus ceea ce l-ar fi putut dezavantaja în ochii noştri. Omul 
Alexandru Surdu a fost şi este de aceea el însuşi o „lecţie” pentru 
noi cei care îl cunoaştem. 

Pentru toate acestea îi mulțumim şi îndrăznim să ne 
mărturisim speranța ca propriul nostru demers să poată fi asemuit 
într-o bună zi cu cel al domniei sale. 


Aspecte critice şi constructive ale 
filosofiei lui Francis Bacon 


Noul Organon, lucrarea de referință în care Bacon 
expune aspectele critice şi constructive ale gândirii sale 
filosofice, urma să constituie partea a doua dintr-un plan 
general al cunoaşterii, cu certe trăsături utopice, intitulat 
Instauratio magna. Doar prima parte a acestuia, De dignitate 
et augmentis scientiarum, a mai fost încheiată, restul de 
patru părți fiind acoperite doar partial de lucrările publicate 
de Bacon’. 

Aspectele critice din filosofia lui Bacon pot fi subsumate 
teoriei idolilor, care se confundă cu o critică atât a modului 
natural de raportare cognitivă a minții omenești, cât si a 
prejudecätilor de ordin cultural (în sens larg) şi filosofic ce 
intervin în cadrul acestui proces. Rezumându-ne la planul 
filosofic, prejudecățile (idolii) s-au făcut simţite, consideră 
Bacon, în întreaga istorie a filosofiei de până la el, în 


' Mai mult, primele două părți s-ar putea reduce de fapt la una singură, având 
în vedere faptul că în realitate conţinutul Noului Organon coincide în cele mai 
mici amănunte cu anumite părți din De augmentis : „dacă eliminäm din această 
ultimă lucrare tot ceea ce se referă la istorie şi la poezie, dacă eliminäm din 
capitolele despre filosofie tot ceea ce priveşte teologia şi tot ceea ce, in cadrul 
ştiinţei omului, se referă la morală şi la politică, rămâne programul ştiinţei 
naturii şi logica. lar Noul Organon este exact asta şi nimic mai muult, un 
program al ştiinţelor naturii, cu partea corespunzătoare de logică”, |- Ichicr. 
Histoire de la philosophie, vol. 1l, fasc. 1, pp. 31-32. 

principal ca urmare a supralicitării unilaterale a rolului jucat 
în cadrul cunoaşterii de intelect, respectiv de simțuri. 

Conlucrarea necesară dintre aceste două facultăți este 
evidențiată în ceea ce se poate numi partea constructivă a 
filosofiei sale, care presupune ca momente esențiale o teorie a 
formelor şi o metodologie inductivă prin care acestea pot fi 
descoperite sau, mai exact spus, explicate. De la bun început 
trebuie subliniat însă că elementul intelectiv în cadrul 
cunoaşterii nu ţine de sublinierea factorului argumentativ, logic- 
rațional în sens larg, ci de o „planificare” sau ,,rationalizare” a 
experienței, ceea ce o transformă pe aceasta din urmă într-un 
experiment ştiinţific sui generis, în instanță de decizie 
cognitivă. Un alt element constructiv ţine de încadrarea 
„experimentului” ştiinţific în ceea ce se poate numi o strategie 
(pe termen lung) a experimentării, ceea ce presupune atât 
multiplicarea continuă a instanțelor experimentale, cât şi 
conlucrarea mai multor indivizi în acest proces“. 


1.1. Scurte considerații cu privire la 
modernitatea filosofiei baconiene 


Numeroşi istorici ai filosofiei” îl plasează pe Bacon la 
începuturile filosofiei moderne; vom încerca să argumentăm că 
acesta nu se încadrează totuşi în ceea ce am putea numi 


? Este vorba de o certă prefigurare a ceea ce astăzi numim „comunitate 
ştiinţifică”. O autoare contemporană chiar îşi va intitula un articol „Bacon -- 
partizan al cercetării ştiinţifice în cooperare” (Rose-Mary Sargent, „Bacon as 
an advocate for cooperative scientific research”, în M. Peltonen (ed.), The 
Cambridge Companion to Bacon, pp. 146-171). Tematica revine viguros în 
epocă la Descartes, în partea a Vl-a a Discursului, unde ne putem gândi la 
anumite influenţe baconiene. 

* Vezi, printre multele exemple, E. Bréhier, op. cit.. 

paradigma filosofiei moderne, deşi în anumite privințe o 
anticipează, prin dominanta metodologică a filosofiei sale, 
accentul pus pe experiment, critica rolului autorității şi al tradiției 
în cadrul cunoașterii etc. 

Nu trebuie, pe de altă parte, să uităm că aceste aspecte 
fuseseră deja tematizate încă din Renaştere, ceea ce i-a făcut pe 
unii comentatori să îl încadreze pe Bacon în continuarea acestei 
tradiţii. Astfel, Robert Blanche consideră că Bacon „nu este un 
modern decât într-un sens mai larg, în măsura în care este un anti- 
scolastic. El este un om al Renaşterii, cu o exaltare entuziastă, o 
exuberantä a imaginaţiei şi o lipsă a simțului critic care 
marchează aproape în totalitate mentalitatea acestei epoci”, în 
vreme ce Karl Jaspers va aprecia că Bacon este ultimul nume 
mare al Renaşterii: „Cu entuziasmul pentru ceea este nou 
caracteristic Renaşterii, Bacon a conceput ştiinţa ca pe o putere, a 
ridicat în slăvi imensele posibilităţi ale tehnicii şi a căutat să 
elimine himerele pe seama unei înţelegeri raționale a realității”. 

Dar, pentru a fi corecti, poate că „problema” nu este atât a 
lui Bacon, cât — dacă acceptăm ca fiind neproblematică ataşarea 
sa ideaticii şi mentalului perioadei în cauză — a modului în care 


* La méthode expérimentale et la philosophie de la physique, p. 37. 

$ Introduction à la philosophie, p. 175. Şi cum Renașterea este foarte ofertantă 
pentru imaginarul istoric şi pentru exaltări encomiastice, de la „acest om al 
Renaşterii” (W. A. Green, Sir Francis Bacon, p. 7) se ajunge uşor la „a fost un 
om al Renaşterii, la fel de polivalent ca da Vinci” (Catherine D. Bowen, 
Francis Bacon. The Temper of a Man, p. 17). Mai precaut, se poate considera 
că Bacon s-a aflat „la cumpăna dintre Renaştere şi clasicism. El se situează 
într-adevăr în ambele secole: este primul dintre moderni dar, prin unele 
credințe (cum ar fi cea în alchimie) este ultimul dintre antici” (J. Russ, 
Aventura gândirii europene, p. 104). 

interpretăm însăşi Renaşterea, poziționarea acesteia pe un traseu 
ce are ca punct terminus modernitatea propriu-zisă. 

Revenind la Bacon şi anticipând totodată, se poate spune 
că semnificaţia lui Bacon a fost mai mare pentru ştiinţe, pentru 
dezvoltarea acestora (prin accentul pus pe experimentul 
organizat, şi nu prin vreo descoperire ştiinţifică propriu-zisă), 
decât pentru filosofie stricto sensu. Aceasta se poate constata şi 
prin impactul asupra filosofilor din perioada imediat următoare 
(care i-au cunoscut opera), „cuantificabilă” în lucrările de 
specialitate ale secolului al XVII-lea în forma unor referiri 
explicite sau a unor teme baconiene prezente poate în mod difuz. 
Ceea ce frapează este tocmai lipsa acestor elemente sesizabile la 
suprafaţă sau în profunzime -— într-o exprimare frustă, ceea ce 
supravieţuieşte din filosofia sa este mai mult spiritul (şi acela, 
cum am văzut, subsumat deseori celui renascentist), decât litera. 

Acelaşi R. Blanche, un reputat istoric şi filosof al ştiinţei, 
este în această privință chiar mai tranşant, având o judecată aspră 
inclusiv în orizontul păstrat de noi anterior ca oferind resurse 
„semantice” deosebite pentru demersul baconian: „este o 
exagerare să facem din el [din Bacon — n.n.] unul din iniţiatorii 
ştiinţei moderne. Cel mult putem spune că el a anuntat-o. (...) 
Calea pe care s-a angajat ştiinţa modernă nu este deloc cea pe 


care o indicase Noul Organon”. 


€ R. Blanche, op. cit., p. 37. La fel de dură este si Catherine D. Bowen: „În 
ştiinţă nu a făcut nici măcar o descoperire. Mult läudatele sale «forme» s-au 
dovedit lipsite de utilitate pentru oamenii de ştiinţă de laborator, Mai mult, ar fi 
un nonsens să pretindem că el este părintele metodei inductive, căci aceasta 
provine încă de la Aristotel. A-I citi pe Bacon cu privire la vânt, căldură, 
lumină, curenţi oceanici înseamnă să ne trezim rătăcind într-un häfis de folclor, 
noțiuni provenind de la filosofii greci ai Antichității, superstiții medievale şi 

De unde şi opinia că Bacon este mai mult un „ideolog” 
sau „propagandist” al ştiinţei : „Bacon nu a fost un om de ştiinţă, 
ci un propagandist al ştiinţei. (...) Valoroase sunt întrebările pe 
care Bacon şi le pune, nu şi răspunsurile”. Ceea ce, trebuie 
remarcat, nu este totuşi putin lucru — şi, oricum, nu este de înțeles 
întru totul peiorativ —, mai ales la începuturile modernităţii, când 
succesele ştiinţei aveau nevoie poate tocmai de un astfel de 
demers „complementar” de susținere... 

Fireşte, imaginea pe care Descartes — pentru a da un 
exemplu semnificativ — o are despre ştiinţă (după cum chiar el 
mărturiseşte) este de certă inspirație baconiană. Dar nici un 
concept-cheie al gândirii lui Bacon, fie el cel de idol, de formă (în 
înțelesul aparte pe care i-l conferă autorul Noului Organon) sau 
de inducție nu cunoaşte „o a doua viață” la începuturile 
modernității şi doar inducția va fi resuscitată ulterior viguros de 
către J. St. Mill. lar primul gânditor important care se revendică 
explicit de la programul filosofic baconian în. întregul său va fi 
abia Maine de Biran, care va propune la începutul secolului al 
XVIII-lea (la o distanță de două secole!) un Tratat de 
descompunere a gândirii, încercând astfel să realizeze în planul 
conştiinţei proiectul inițiat de Bacon în filosofia naturii. 


revelații bruște cu privire la viitorul ştiinţei” (op. cit., p. 9). Şi pentru A. Pérez- 
Ramos formele baconiene au părut ca fiind „total lipsite de folos în construcția 
“liintei moderne” („Bacon's forms and the maker's knowledge tradition”, în 
M. Peltonen (ed.), The Cambridge Companion to Bacon, p. 99). 

În continuarea atâtor critici şi un punct pozitiv: „metoda baconiană 
este şi rămâne în parte valabilă pentru ceea ce se numea altădată, într-un sens 
kug, istorie naturală; ea nu mai convine fizicii [desi, cum am văzut, nu 
permisese succese nici în epocă — n.n.], în sensul modern pe care îl dăm acestui 
icimen” (R. Blanche, op. cit., p. 38). 

' Catherine D. Bowen, op. cit., p. 8. 

Si tot anticipând, se poate spune că această situaţie se 
datorează rolului eminamente pasiv prescris de el intelectului în 
cadrul cunoaşterii, ca şi unei eliminări totale a factorului 
matematic din explicarea naturii, idee strâns legată de altfel de 
cea anterioară, şi care ar putea fi considerată în bună măsură 
„efectul” acesteia. Bacon va ajunge în cele din urmă la o 
concepție asupra realității ce are la bază, în ultimă instanţă, 
evidențierea aspectelor calitative din corpuri şi nu a celor 
cantitative, paradoxal însă, într-un cadru cvasi-experimentalist şi 
cu sublinierea dependentelor funcţionale între aceste aspecte. 

În acest context considerăm că o scurtă paranteză cu 
privire la raporturile dintre demersurile filosofice ale lui Bacon şi 
Descartes ar fi utilă. Aparent, punctul de plecare al întreprinderii 
filosofice a lui Bacon se confundă cu cel ulterior afirmat de 
Descartes din Reguli, căci el constată în privința ştiinţelor 
„reducerea lor prematură şi pripită în arte şi metode”, ca urmare 
a acestui fapt ştiinţa progresând prea putin sau chiar deloc. Dar el 
nu va propune decât o unificare metodologică „din exterior” a 
ştiinţelor (prin metoda inducției), căreia nu îi va corespunde şi o 
determinare ontologică, concomitentă, a obiectului ştiinţei. Una 
dintre consecinţe va fi şi că vom întâlni la Bacon o clasificare a 
ştiinţelor la fel de arbitrară pe cât erau de precipitate pentru el 


cele criticate anterior”. 


5 De dignitate et augmentis scientiarum, Liber primus, $ 41, în Œuvres 
philosophiques de Bacon, p. 70. 

” De dignitate et augmentis scientiarum ne oferă un tablou sugestiv în această 
privință, propunându-ne diviziuni succesive, realizate în spiritul procedeului 
dihotomic ramist. Prima mare diviziune indică două tipuri de învățătură, cea 
umană şi cea divină. Corespunzător celor trei facultăți ale intelectului — 
memoria, imaginația şi raţiunea — vom avea trei mari ştiinţe ale învăţăturii 

E drept, şi Bacon va invoca o un fel de unificare a 
cunoașterii, dar aceasta are la bază o unitate a naturii și nu a 
spiritului cunoscător: „Munca omului trebuie să fie îndreptată (...) 
spre cercetarea şi observarea asemănărilor şi analogiilor lucrurilor, 


atât în întreg cât şi în parte. Căci acestea dezvăluie unitatea naturii 


şi pun baza pentru constituirea ştiinţelor (subl. ns.)”!?, 


Totodată, demersul lui Bacon este unul de refundare din 
temelii a cunoaşterii, aşa cum va fi şi cel cartezian, singura 
posibilitate pentru o dobândire accelerată de noi cunoştinţe: „În 
zadar se aşteaptă un mare progres în ştiinţe de la adăugarea şi 
altoirea de noi lucruri asupra celor vechi; ci trebuie să începem 
din nou de la fundamente, dacă nu voim să ne învârtim mereu 
într-un cerc, cu realizări slabe si neînsemnate”!|. Acest proces 
este echivalent în principal, cum se va întâmpla şi la Descartes, 
cu propunerea unei noi metode, cea a inducției în acest caz. 


umane: istoria, poezia şi filosofia. Mergând doar pe urmele filosofiei, având în 
vedere că trei sunt obiectele acesteia, Dumnezeu, natura şi omul, vom avea şi 
diviziunea: teologia naturală (doctrinam de Numine), filosofia naturală 
(doctrinam de natura) şi filosofia omului (doctrinam de homine). Acestea 
presupun o parte generală comună, filosofia primă. La rândul său, filosofia 
naturii se împarte în teoretică sau speculativă (inquisitionem causarum) şi 
operativă (productionem effectuum). Cea speculativă se divide ulterior în fizică 
(care cercetează cauzele eficiente şi materiale) şi metafizică (care cercetează 
cauzele finale şi formale), iar cea operativă în mecanică şi magie, 
corespunzător aceloraşi tipuri de cauze. Matematica este o ştiinţă auxiliară 
(scientia auxiliaris) în cadrul filosofiei naturale şi este fie pură (aritmetica şi 
geometria), fie mixtă (perspectiva, muzica, astronomia, cosmografia, 
arhitectura, machinaria). Pentru mai multe amănunte a se vedea S. Kusukawa, 
„Bacon's classification of knowledge”, în M. Peltonen (ed.), The Cambridge 
Companion to Bacon, pp. 47-74. 

'9 Noul Organon, I], af. XXVII, ed rom., p. 153. 

" Noul Organon, I, af. XXXI, p. 40. 

Aplicarea acestei metode nu va duce însă la Bacon, după 
pasul necesar al îndoielii față de toate cunoştinţele obținute 
anterior, la evidenţierea unui fundament sigur al cunoaşterii, în 
sensul unui principiu pornind de la care să poată fi obţinute 
ulterior consecințe la fel de sigure ca acesta (cum va fi cazul 
cogito-ului cartezian), iar aceasta ca urmare a faptului că deductia 
nu joacă la Bacon nici un rol în cadrul cunoaşterii. 

Pentru Bacon singurele repere metodologice sigure sunt 
faptul că simţurile constituie unica sursă a cunoaşterii, o sursă 
însă şi ea imperfectă şi adesea înşelătoare!? şi că demersul 
cognitiv trebuie să urmărească descoperirea acelor forme ale unor 
însuşiri care sunt prezente în corpuri, postulate în număr finit. Iar 
certitudinile ştiinţei vor fi obținute doar la sfârșitul procesului 
cognitiv”, prin definițiile formelor cercetate. 

Acomodarea cu noul demers cognitiv cere şi la Bacon 
timp, prefigurând încercările la care va fi supus spiritul în 
meditatiile carteziene din partea opiniilor preformate în simțul 
comun sau în filosofia scolastică, opinii care îl asaltează 
neîncetat: oamenii „trebuie să se străduiască câtva timp să 
renunțe la noțiunile lor [i.e. la noțiunile false, la idoli] şi să 


înceapă a se familiariza cu lucrurile”!*. 


'2 La un moment dat Bacon chiar afirmă că „cea mai mare piedică şi cauză de 
rătăcire a intelectului omenesc purcede din grosolănia, slăbiciunile şi iluziile 
simţurilor”, Noul Organon, I, af. L, p. 45. 

" E. Bréhier, Histoire de la philosophie, p. 24. 

"4 Noul Organon, |, af. XXXVI, p. 41. 

1.2. Aspecte critice ale filosofiei lui Bacon 


Intelectul are la Bacon un înțeles restrâns la capacitatea 
de abstractizare şi clasificare!’ (idee de sorginte aristotelică), 
fiindu-i negate atât aspectele constructive legate de domeniul 
matematic, cât şi capacitatea demonstrativă şi argumentativă în 
sens larg. În întreaga filosofie baconiană nu apare nimic care să 
semene cu o demonstrație sau o argumentatie rațională, un 
procedeu deductiv prin care jntelectul să stabilească un adevăr 
oarecare, să dovedească ceva. După cum mărturiseşte el, „în 
procesul general care duce de la simțuri şi lucruri la propoziții şi 
la concluzii, demonstrațiile de care ne folosim sunt înșelătoare şi 


nepotrivite aici”!ó, Prin urmare, „cea mai bună demonstrație este 


experiența, dacă ea nu se opreşte la experimentul însuşi”. 


' Deşi Bacon se opune aparent intelectului abstractizator : „intelectul omenesc 
este, prin propria sa natură, înclinat spre abstracții, şi consideră ca statornic 
ceea ce este trecător”. Însă aici abstractiile intelectului trebuie înțelese ca 
ipoteze arbitrare, care nu corespund naturii, şi nu în sensul clasic al termenului. 
Ceea ce el contrapune acestui model este de altfel edificator şi sprijină 
interpretarea noastră: „în loc să abstractizăm natura, e mai bine să o 
disecäm (subl. ns.)”, Noul Organon, |, af. LI, p. 46. 

'* Noul Organon, |, af. LXIX, p. 57. 

" Noul Organon, |, af. LXX, p. 58. Câteodată retorica neatentă a autorului ne 
poate trimite pe o pistă greşită: „calea noastră de a face descoperiri în ştiinţe 
cgalizează intelectele şi nu lasă decât putin loc exercitării superioare a 
acestora, pentru că ea decide asupra tuturor lucrurilor prin cele mai sigure 
reguli şi demonstraţii” (Noul Organon, I, af. CXXII, traducerea noastră), frază 
care pare desprinsă dintr-o scriere carteziană. Dar continuarea imediată este 
mai mult decât relevantă şi confirmă interpretarea noastră iniţială: „Prin 
urmare, contribuția noastră, cum am spus adesea, este mai mult un rezultat al 
bunului noroc decât al abilității (quam facultatis), şi mai degrabă un produs al 
timpului decât al intelectului”. 

Experienţa pe care o invocă Bacon nu este înțeleasă în 
sensul modern de experiment, i.e. de verificare a unei ipoteze 
stabilite în prealabil, ci în cel de adunare în tabele a cât mai 
multor cazuri în care este prezent în diferite grade, dar şi absent, 
fenomenul (natura) a cărui formă este căutată. „Experienţa” 
capătă oarecum accente de „experiment” doar prin aceea că în 
cadrul ei este introdusă o structurare rațională sui generis a ei (în 
forma tabelelor). Motivul esenţial pentru care ipoteza este exclusă 
de plano din concepţia sa asupra ştiinţei, în genere, şi a 
experimentului, în particular, este dat de caracterul strict inductiv 
al ştiinţei, care este şi acesta un reflex al concepției despre 
intelect a lui Bacon: în definitiv, a face ipoteze înseamnă pentru 
el (care le numeşte pe acestea anticipafii ale naturii) a permite 
intelectului să dea naştere unor noi idoli’. 

Nu doar acest aspect îl îndepărtează pe Bacon de înțelesul 
modem al experimentului ştiinţific, ci şi faptul că el „nu se 
întreabă niciodată care sunt condiţiile unei observări corecte, 
considerată în sine, şi care sunt precautiile critice care trebuie să 
fie asumate”!?. Fără îndoială cu naivitate, el va considera că de 
vreme ce putem suspenda intervenţia deformatoare a intelectului, 
va fi posibil, într-un anumit sens, să lăsăm pur şi simplu natura să 


15 Kant va critica implicit (şi sugestiv) concepția lui Bacon, după ce a 
considerat totuşi că acesta a găsit „marele drum al ştiinţei”, atunci când va 
spune că „raţiunea nu sesizează decât ceea ce ea însăşi produce după planul 
ei”, ea trebuind „să meargă înainte condusă de principiile judecăților ei după 
legi imuabile şi să constrângă natura la a-i răspunde la întrebările ei, iar nu să 
se lase dusă aşa-zicând de nas de către ea”; „rațiunea trebuie să se apropie de 
natură ţinând în mână principiile ei ... şi în cealaltă mână experimentul”, B 
XIII, ed rom., p. 22. 

'9 E. Bréhier, op. cit., p. 34. 

vorbească de la sine, ceea ce face inutilă precizarea unor condiţii 
suplimentare de desfăşurare a experienţei. 

Unele elemente ale concepției baconiene despre 
cunoaştere merită atenţia noastră, fie şi în mod sumar. Mai întâi, 
ideile pe care intelectul le poate dobândi în mod natural nu se 
aseamănă aproape deloc cu cele după care Dumnezeu a creat 
lucrurile, idei care, ca forme, se regăsesc în toate aceste lucruri: 
„Este o mare deosebire între idolii spiritului omenesc şi ideile 
spiritului divin, adică între anumite opinii goale şi adevăratele 
semne si peceti imprimate de Dumnezeu în creaturi”"20, 

În mod natural intelectul nu ajunge la adevăr, el fiind 
asemeni unei oglinzi deformante: „intelectul omenesc, 
asemănător unei oglinzi cu suprafața inegală față de razele 
lucrurilor, amestecând propria sa natură cu aceea a lucrurilor, 
răstălmăceşte şi desfigurează imaginea acestora” ?!. El va trebui 
aşa-zicând să se „retragă” şi să lase natura însăşi să vorbească, 
prin intermediul experienţei. 

În această privință Bacon se va constitui într-un critic 
avant la lettre al doctrinei luminii raționale a lui Descartes, din 
moment ce el consideră că „intelectul omenesc nu este o lumină 
pură, ci este influenţat de voință şi de afecte”22. Şi Descartes va 
accepta că eroarea este cauzată de intervenţia unei voințe (infinite 
la om, ca şi în cazul lui Dumnezeu) în cadrul procesului cognitiv, 
dar el va fi convins de existența perceptiilor clare şi distincte 
proprii intelectului izolat de simțuri, garantate de către bunătatea 
infinită a lui Dumnezeu, care nu ne poate înşela. 


* Noul Organon, |, af. XXIII, p. 39 (traducere uşor modificată). 
2l Noul Organon, |, af. XLI, p. 42. 
22 Noul Organon, |, af. XLIX, p. 45. 

Există, surprinzător, în această privință, şi exprimări care îl 
apropie pe Bacon de Descartes şi care par a contrazice afirmația 
noastră anterioară. Astfel, el va nota că „orice smulge intelectul din 
obisnuintele lui netezeşte şi nivelează domeniul său pentru ca să 
primească lumina uscată şi pură a ideilor””. Dar, evident, aici nu 
este vorba de intuiție sau de percepție clară şi distinctă, căci lumina 
— în puritatea ei — aparține ideilor însele şi nu spiritului cunoscător. 

Cu alte cuvinte, este o lumină ce vine „din exterior”, iar 
pentru a o observa trebuie ridicat vălul prejudecätilor dobândite 
ca urmare a naturii omeneşti imperfecte. Lumina la care facem 
apel este naturală, dar aceasta pentru că este chiar a naturii, şi nu 
pentru că este sădită de la natură în noi — nu este, prin urmare, 
lumina naturală a rațiunii pe care o vom întâlni la Descartes: 
„căci pentru descoperirea lucrurilor (rerum inventio) trebuie să 
lucrăm în lumina naturii (a naturae luce), şi nu să coborâm din 
nou în tenebrele Antichității”. 


lac aluzie la demersul de tip umanisi de a căuta adevărul doar în scrierile 
clasicilor preci şi latini. 

Iu alt mod de a înţelege critica intelectului este prin prisma faptului că 
ceca ce rezultă din intelectul însuşi este prea sărac pentru a reda bogăția 
vialurii. Această idee este înfăţişată într-un admirabil stil literar de către Bacon: 
„t'cilalţi, fie ci antici sau modemi, au băut din ştiinţe lichidul crud ca apa care 
verte de la sine din intelect sau care, precum în dialectică, este adus la 
“aupaa faţă cu roata dintr-un put [dialectica nu face să aducă la suprafață treptat 
„era ce este conţinut deja în intelectul însuşi — n.n.]. Pe când noi bem şi oferim 
que a bea o băutură din struguri nenumărați, copti, gata de cules, selectați şi 
depot de pe sădâcină în ciorchini, storsi apoi în teasc, în fine filtrati şi 
lopez on vase.” (Noul Organon, I, af. CXXIII; traducerea noastră). 
lun lec tul cAsăceşte nccastă bogăție; finit, el este doar unul dintre lucrurile 
ste de Que Dumnezeu; el nu poate, din sine însuşi, să recupereze infinitatea 
voor divane  nuca 

În plus, o idee este pentru Bacon relaţia care se stabileşte 
între o anumită însușire (natură) si forma acesteia, de fapt o 
definiţie a formei naturii respective în termeni de gen proxim şi 
diferență specifică (după cum vom vedea). 

Este binecunoscută apoi critica silogismului pe care o 
întreprinde Bacon. Silogismul are o semnificaţie negativă la 
Bacon atât pentru că nu este şi nu poate fi un instrument de 
extindere a cunoaşterii noastre, nu ține de ars inveniendi 
(argument reluat ulterior şi de Descartes), cât şi pentru că, deşi 
formal corect, el nu face decât să perpetueze şi chiar să dea 
aparența de cunoaştere premiselor şi noţiunilor greşit formate ce 
îl compun. În exprimarea lui Bacon, „logica, de care se abuzează 
acum, servește mai mult să statornicească şi să fixeze erorile 
(care se ascund în noțiunile obişnuite) decât să cerceteze 
adevărul; de aceea ea este mai mult dăunătoare decât 
folositoare”. Silogismul nu face decât să perpetueze erorile 
(iluziile) cognitive originare ale intelectului, erori ale căror 
ilustrări sunt însăşi noțiunile utilizate. 

Ce-i drept, există şi noţiuni, aşa-zicând, bine formate, care 
nu înşală „prea mult”: sunt cele ale speciilor inferioare (om, 
câine, etc.), ca şi cele desemnând datele nemijlocite ale simțurilor 
(cald, rece, alb, negru etc.). Dar cum „elementele” la care ele se 
referă se găsesc amestecate în lucruri cu alte componente si cum 
universul fizic se găseşte într-o mişcare continuă, ele nu oferă o 
bază solidă de la care să se poată pleca în reconstrucţia ştiinţei. 

În plus, este semnificativ faptul că, deşi noțiunea 
„caldului” este una „bine formată”, principalul exemplu oferit de 


# Noul Organon, |, af. XII, p. 37. 

Bacon pentru defmirea formei unei însuşiri (naturi) este tocmai 
cel al căldurii (vezi partea a doua a Noului Organon). Explicaţia 
plauzibilă ţine cont de faptul că noțiunea caldului este formată în 
individ, în corespondenţă cu o afectare sensibilă a acestuia, dar că 
ea nu dă seama şi de esența fenomenului (ce se găsește „în 
exterior”, în natură şi va fi identificată cu un anumit tip de 
mişcare). A încerca o definire a căldurii pornind doar de la aceste 
prime date sensibile nu înseamnă pentru Bacon decât a rationa 
asupra cuvintelor, în maniera scolasticii. 

Această concepție (critică) asupra intelectului şi a 
mijloacelor sale de cunoaştere îşi găseşte o formă oarecum 
sistematică în faimoasa sa teorie a idolilor. Aparent doar prima 
categorie a idolilor (cei ai tribului) desemnează stricto sensu 
rezultatele activității intelectului, celelalte categorii fiind 
consecinţele factorilor de natură educaţională, lingvistică, socială 
şi culturală. Dar, prin faptul că intelectul nu poate corecta aceste 
deformări ale realităţii, el devine „răspunzător” şi pentru acestea. 
Constatăm şi aici o consecinţă a faptului că la Bacon intelectul nu 
are în mod natural o funcţie critică, activă în cadrul demersului 
cognitiv, ci doar una pasivă, de receptare, în cel mai bun caz una 
de organizare a experienței în cadrele ei raționale generale”. 


2 Din această perspectivă trebuie spus că inducția va avea un reflex și în 
planul lingvistic, oferind şi adevărata semnificație a noţiunilor, cel putin a 
celor desemnând naturile supuse cercetării. 

27 O asemenea imagine a intelectului la Bacon pare a o nega A. Pérez-Ramos 
atunci când face observaţia că „trebuie să existe o formă [a însuşirii sau naturii 
cercetate — n.n.] la care simţurile nu pot să ajungă, al cărei construct 
(construal) este opera intelectului ascultând de (governed by) adevărata 
metodă, adică de inducţie” (op. cit., p. 105). Dar dacă am înţelege forma în 
sensul unui aport constructiv al intelectului, atunci ar însemna că orice pro- 
punere (în general) a acestuia ar fi rezultatul „activităţii” sale. În plus, chiar în 

Cu toate acestea, idolii baconieni nu sunt „sofisme, erori 
de raţionament, ci dispoziţii defectuoase ale spiritului, ca un fel 
de păcat original, care ne face să nu luăm în considerare 
adevărata natură a lucrurilor”#, i.e. veritabilele forme ale 
acestora. Intelectul greseste nu doar punctual, în procesualitatea 
sau aplicarea sa (vezi problema silogismului), ci în mod 
fundamental, prin însăşi natura sa. La limită, am putea spune că 
idolii nici nu sunt erori, ci doar metafore ale realităţii, metafore, 
după cum vom vedea, necesare în cadrele vieţii cotidiene, mai 
ales ale celei sociale, dar inoperante din punct de vedere ştiinţific. 

Idolii tribului (idola tribus) sunt erorile care îşi au izvorul 
în însăşi natura omenească, atât în simţuri, cât şi în intelect. O 
înclinaţie tipică, naturală a intelectului este cea de a aduce mereu 
dovezi în sprijinul unei opinii deja acceptate, de a construi 
necritic argumentatii în favoarea acesteia. 

Ceea ce invocă aici Bacon este importanța pentru 
cunoaştere a „cazurilor contrare”, a probelor negative, a celor 
care infirmă o anumită constatare inițială. Vom vedea că, în 
cadrul inducției, Bacon va construi un tabel separat al acestora, 
evidențiind în mod special semnificația cognitivă a exemplelor 
negative. 


fraza citată, acea operă a intelectului este „guvernată” de inductie (se supune 
acesteia), cu alte cuvinte de experiența organizată doar în cadrele ei generale 
de către intelect. 

"8 E. Bréhier, op. cit., p. 33. Cu toate acestea Bacon face o paralelă între idoli si 
sofisme: „teoria idolilor este față de explicarea naturii ceea ce este combaterea 
sofismelor în dialectica obişnuită”, Noul Organon, |, af. XL, p. 41. Însă este 
Clar că la Bacon idolii şi sofismele aparțin unor domenii diferite, chiar, am 
putea spune, unor paradigme diferite ale cunoaşterii: cea prin experiență şi cea 
discursivă, prin simple cuvinte. 

O altă greşeală inerentă intelectului este amestecarea 
elementelor ce tin de natura sa cu cele ale naturii lucrurilor. Din 
această perspectivă se constată fie o tendință de introducere a 
unor uniformitäti şi ordonări teoretice, străine lucrurilor (legitäti 
ce nu izvorăsc din lucrurile cercetate — în acest sens matematica 
nu va putea fi decât suspectă pentru Bacon, ea rămânând cu un 
rol auxiliar în doctrina sa), fie una de antropomorfizare a naturii 
sau de introducere a cauzelor finale în cunoaştere”? 

Idolii peşterii (idola specus) sunt acele greşeli care sunt 
datorate constituţiei particulare a individului, constituţie înțeleasă 
— pentru a adopta un limbaj apropiat de zilele noastre — în 
polimorfia sa fizică, psihico-afectivă, intelectuală, educațională 
etc. Chiar modul în care sunt construite doctrinele filosofice ține 
de preferințele subiective ale autorilor şi nu îşi găseşte un 
corespondent în ordinea naturii pe care încearcă să o înfätiseze. 
Fizica lui Aristotel, de pildă, consideră Bacon, este în întregime 
subordonată logicii sale (în urma unui fel de decizii personale, 
arbitrare), ceea ce o. face inutilizabilă. Dar, practic, nu există 
pentru Bacon nicio teorie filosofică (în sens larg) sau ştiinţifică, 
fie ea de natură dogmatică (i.e., pentru Bacon, rationalistä) sau 
empiristă, care să merite atenția sa. 

Idolii forului (idola fori) sunt greşelile care decurg din 
utilizarea limbajului. Bacon dezvoltă rudimentele unei teorii sui 
generis a „tiraniei limbajului” asupra omului. Este o iluzie să 


2? Această perspectivă critică este o constantă a filosofiei sec. al XVII-lea. 
Exemplele cele mai cunoscute sunt Descartes şi, mai ales, Spinoza (vezi 
îndeosebi Erica I). Este un punct în care filosofia modernă se desparte în mod 
clar de modul de concepere a realităţii în gândirea scolastică. Ulterior, Leibniz 
va propune o reinsertie a finalismului în cunoaştere. 

credem, arată Bacon, că rațiunea porunceşte cuvintelor. Problema 
nu este aici legată de utilizarea cotidiană, obişnuită a limbajului, 
ci de faptul că filosofia şi ştiinţele sunt obligate a folosi aceleaşi 
cuvinte care au fost „formate potrivit priceperii mulțimii”, care 
„taie lucrurile după acele linii care sunt cele mai izbitoare pentru 
intelectul vulgar”. 

Regăsim aici, totodată, şi viziunea tipică a 
nominalismului, prevalentă de altfel în Anglia, atât înainte, cât şi 
după Bacon. Limbajul este un efect al cerințelor impuse de 
comunicare, are o natură socială, convenţională. Numele nu 
exprimă esentele lucrurilor, nu sunt „etichete” ale acestora. 
Modalitatea — ea însăşi necritică — în care Bacon crede că poate 
depăşi prin inducție inconvenientul acestor „idoli? este însă 
indoielnică, chiar naivă am putea spune. 

Idolii teatrului (idola theatri) sunt erori care îşi au izvorul 
in doctrinele filosofice. Ele tin atât de aceste sisteme filosofice în 
ansamblul lor (de ceea ce în limbaj modern s-ar numi viziunile 
lolalizatoare despre realitate), cât şi de teze particulare care sunt 
conținute în acestea şi sunt preluate necritic ca principii ale 
diferitelor ştiinţe. 

Regăsim astfel o tendință marcantă, tipică Renaşterii şi 
Reformei, ulterior şi întregii gândiri moderne, de critică a 
autorităţii şi tradiției. 

Este de remarcat faptul că, deşi Bacon realizează o trecere 
in revistă a idolilor intelectului omenesc, în genere ai facultăţilor 
cognitive ale omului, aceasta nu deschide spre o analiză 
sistematică a lor, spre o critică a intelectului însuşi care să 
permită decelarea acelor mecanisme care generează greşelile şi, 
in general, evidenţierea limitelor cunoaşterii omeneşti. Cum 

subliniază şi Cournot, Bacon nu a întreprins nicăieri „descrierea 
şi critica intelectului omenesc. Cu atât mai putin pare să îşi fi 
propus studiul filosofic al spiritului omenesc, considerat în el 
însuşi, şi nu în măsura în care se ocupă de cunoaşterea lucrurilor 
exterioare”, O examinare a idolilor (o trecere în revistă a lor) 
fără o critică a intelectului însuşi cade în principiu şi ea sub 
judecata pe care tocmai o formulează. 


1.3. Aspecte constructive ale filosofiei lui 
Bacon 


1.3.1. Conceptul de formă. Perspectiva ontologică şi 
epistemologică asupra formelor baconiene 


După cum s-a remarcat, formele baconiene par a fi trezit 
doar un interes pur istoric, atât în rândurile contemporanilor, cât şi 
în secolele următoare. Din punct de vedere al construcţiei ştiinţei 
moderne, ele au apărut ca un „instrument cu totul nefolositor'”!. 
Cu alte cuvinte, metoda inducției care completează partea 
constructivă a filosofiei sale, ar putea fi menţinută ca o contribuție 
valoroasă teoretică şi practică, în timp ce formele pot şi trebuie să 


fie abandonate din perspectiva spiritului ştiinţific modern. 


'9 Essai sur les fondements de nos connaissances et sur les caractères de la 
critique philosophique, p. 579. 

* A. Pérez-Ramos, op. cit, p. 99. În aceiaşi termeni privea lucrurile, la 
începuturile secolului XX, şi Lalande (Vocabulaire technique et cririque de la 
philosophie, vol. 1, p. 268) atunci când trecea în revistă diversele acceptii ale 
noțiunii de formă. 

Totuşi, ce a făcut ca această utilizare specific baconiană a 
noţiunii de formă, căzută repede în desuetudine, contribuind chiar 
la discreditarea lui Bacon în fața contemporanilor săi, să faciliteze 
totuşi afirmarea mecanicismului?'2 Ce conferă deci demersului 
lui Bacon caracteristica noului, cu referire la conceptul-cheie de 
lormä, dacă nu pentru imaginea teoretică asupra ştiinţei, măcar 
pentru practica ştiinţifică? 

În ordine ontologică, formele desemnează la Bacon 
myredientii ultimi ai tuturor lucrurilor. Este important de 
“ubliniat faptul că Bacon nu propune un proiect ontologic în sens 
clasic, dar că experimentalismul său are o necesară încheiere 
ontologică, fără de care ar deveni incomprehensibil. Deşi 
postulate, şi postulate într-un număr finit, şi totodată numite în 
“trânsă legătură cu experiența senzorială, dar fără a putea fi 
.csizate sau deduse în mod direct din aceasta, formele sunt de 
tepäsit, sunt cunoscute abia la sfârşitul aplicării metodei inducției. 
Acest aspect este strâns legat de cel operativ, de faptul că a 
„uuvaşte o formă înseamnă a cunoaște cum ,,actioneazä” ea, la ce 
procese naturale dă ea naştere. 

Dat fiind acest lucru, în interpretările contemporane 
aspectul epistemologic primează şi dictează asupra celui 
untologic. După cum se exprimă A. Perez-Ramos, componenta 
operativă prezentă în gândirea lui Bacon, în strânsă legătură şi cu 
„vuceptul central de formă, constituie un exemplu pentru modul 


. > « . . 33 
In care „ontologia rezumă (recapitulates) epistemologia”. 


© Ihulem. 

" Ceea ce este echivalent cu a spune că acel ceva ultim din care este compusă 
lunci este făcut să depindă sau este dictat de teoria cu privire la felul telului pe 
Que o concepție dată asupra cunoaşterii îl postulează ca fiind fezabil şi 
hiudatä dezirabil”, op. cit., p. 105. 

În fond sugestia celor două interpretări / lecturi posibile 
ale formei, ontologică și epistemologică, este redată în mod clar 
de expresiile pe care Bacon însuşi le foloseşte ca echivalente 
pentru formă. Ontologic vorbind, forma se confundă cu „lucrul 
însuşi” (ipsissima res), semnificația epistemologică fiind dată 
prin echivalarea ei terminologică cu „legea şi determinarea 
actului pur (lex et determinatio actus puri)” (sau „lege” pur şi 
simplu). În afară de expresiile menţionate, Bacon mai foloseşte şi 
alte sinonime pentru formă, cum ar fi „adevărata diferenţă (vera 


differentia)’, „natura creatoare de natură (natura naturans)”, 


„izvor sau sursă a emanatiei (fons emanationis)"*, cu certe 


trimiteri ontologice, precumpänitoare. 

Prin prisma acestor douä aspecte, filosofia lui Bacon a 
fost caracterizată fie — cu deschideri ontologice — ca o filosofie 
corpusculară”?, fie — prin accentuarea aspectului epistemologic — 
ca o filosofie experimentală'f. 


* Vezi Noul Organon, Il, af. 1-1, XVII, pp. 105-106, 133. 

* Lalande, de exemplu. În acest caz formele baconiene sunt echivalate cu nişte 
particule, invizibile din cauza micimii lor, care însă prin gruparea sau poziția 
lor explică fenomenele fizice. Fără îndoială că şi denumirea de „filosofie 
corpusculară” posedă propriile sale ambiguitäti, de vreme ce pentru Lalande 
reprezentanții ei sunt Bacon, Descartes şi Boyle (op. cit., vol. 1, p. 137), iar 
pentru A. Flew ar fi vorba de Gassendi, Boyle şi Locke (vezi articolul despre 
„corpuscular” din al său Dicţionar de filozofie şi logică). 

Relevând punctele certe de apropiere dintre demersul lui Bacon și cel 
al lui Boyle, susținătorul marcant al ideii corpuscularitätii, A. Pérez-Ramos 
aminteşte că „nicio figură majoră a filosofiei europene nu a lăsat să se 
înțeleagă că există o prăpastie conceptuală între doctrinele corpusculare de la 
mijlocul secolului al XVII-lea şi idiosincraticele forme baconiene. Termenul 
însuşi (de formă - n.n.] cade în uitare ca urmare poate a prea marii apropieri de 
formele substanțiale pe care exponentii teoriei corpusculare le-au eliminat în 
cele din urmă din edificiul ştiinţei modeme” (op. cit., p. 117). 

7 Este cazul lui Bréhier, printre alții. 

Această ambiguitate ontologico-epistemologică îşi are 
rădăcina în însuşi demersul aristotelic la care Bacon se raportează 
în mod constant, implicit sau explicit, critic sau prin preluare şi 
asimilare, în măsura în care forma la Stagirit poate fi studiată atât 
în orizontul ontologiei (metafizicii), cât şi în cel al fizicii. 

Bacon nu pare nici el conştient, aşa cum nu au fost nici 
filosofii Renaşterii sau cei ai începutului filosofiei moderne (cu 
excepția lui Leibniz), de ceea ce datorează în gândirea lor 
scolasticii şi lui Aristotel, în condiţiile în care tocmai aceştia erau 
de regulă adversarii lor declaraţi”. 

Ceea ce frapează în cazul filosofilor amintiți nu este atât 
importul sau preluările inconştiente din gândirea predecesorilor (în 
măsura în care folosim aproximativ acelaşi limbaj, chiar tehnic- 
filosofic, cu toții suntem tributari acestui procedeu), ci naivitatea 
cu care ei consideră că rup cu trecutul, adoptând totodată „necritic” 
numeroase elemente din terminologia anterioară”?. 

Iar termenul de formă, esenţial pentru Bacon, ar fi putut să 
nască în mod evident suspiciuni în privința modului în care este 
utilizat, ca urmare a unei istorii bimilenare de ocurente celebre". 


” Astfel că R. Blanche va fi îndreptățit — cel putin în parte — să remarce că 
„dacă Bacon se opune ştiinţei aristoteliciene, spiritul său rămâne închis tocmai 
în cadrele gândirii lui Aristotel” (op. cit., p. 38) 

* Chiar şi termenul de metodă, considerat eronat în multe din interpretările de 
azi contemporane ca fiind o contribuţie decisivă în cunoaştere a filosofiei 
secolului al XVII-lea, are o bogată pre-istorie imediat anterioară, în Renastere, 
când întâlnim numeroase încercări de conceptualizare, de care însă Descartes 
şi ceilalți gânditori nu par a se preocupa. Exceptia o constituie din nou Leibniz, 
care îi citeşte pe şi citează din Agricola şi Zabarella. 

” Suspiciuni pe care nu le va lua în seamă, de exemplu, nici Descartes cu 
privire la cvasi-totalitatea termenilor importanţi folosiți de el, considerând că 
aceştia sunt evidenti prin sine şi nu au nevoie de vreo explicație suplimentară, 
cu atât mai puţin de vreo raportare istorică. Astfel că el nu are nici un 

Este utilă prin urmare o schifare a fundalului aristotelic al 
problemei. În linii mari, eidos-ul poate fi tradus prin formă sau 
cauză formală, atunci când Aristotel se referă la substanțele 
compuse (având ca sinonim morfe)”, respectiv prin specie, 
determinată de gen şi diferenţă, atunci când acesta are în vedere 
contextul logico-predicaţional“!. În primul caz eidos-ul se opune 
materiei (hyle), în cel de-al doilea genului (genos)?. 

În uniune cu materia, eidos-ul ca formă alcătuieşte 
substanțele compuse sensibile veşnice (corpurile cereşti) sau 
pieritoare (animalele, plantele, etc.). Aceste substanţe constituie 
obiectul fizicii, „căci ele sunt împreunate cu mişcarea”*?. Fizica 
trebuie să dea seama de generarea (naşterea) şi corupţia (pieirea, 
distrugerea) acestora. 

Eide-le aristotelice permit clasificarea, i.e. pot fi dispuse 
pe o scară ce urcă de la atomon eidos (infima species), care nu 
mai pot fi scindate în specii mai restrânse ci doar în indivizi, prin 


„scrupul” în această privință : „după ce a binevoit — în Principia Philosophiae 
— să explice sensul termenului cogitatio, îşi declară intenția de a nu explica 
numeroşi alți termeni de care se servise deja sau de care se va servi ulterior 
întrucât aceştia îi par clari prin ei înşişi, şi nu numai clari, dar şi cunoscuţi prin 
sine (per se]. (...) După care adaugă: «Am remarcat adesea că filosofii au 
comis greşeala de a încerca să explice, prin definiţii logice, lucruri foarte 
simple care sunt evidente de la sine, ceea ce nu a condus decât la a le face mai 
obscure» [Principia Philosophiae, P. I, c. 10; AT, VIII, 8]”, E. Gilson, L'être 
et l'essence. 

“0 Merafizica, 1042 a 26-30, unde apare morfé (eidos este echivalat aici şi cu 
logos). 

#! Ca în Categoriile, 2 a-b. 

4 Vezi M. Florian, Indice terminologic în volumul Organon IV, Editura 
ştiinţifică, Bucureşti, 1963. 

® Metafizica 1069 a, 34-35, ed. rom., p. 459. „Car elles impliquent le 
mouvement” — „căci ele implică (sau au drept consecință) mişcarea”, în 
traducerea lui Tricot. 

eide tot mai cuprinzătoare, numite genuri (gene), până la 
kategoriai (summa genera)“. 

După cum se observă, forma poate deveni obiect de studiu 
oarecum „în sine”, prin intermediul definiţiei (fiind vorba aici 
doar de o separare logică, nu şi ontologică, după cum remarcă 
Aristotel, altminteri s-ar fi consemnat o întoarcere la platonism; 
ontologic vorbind, formele nu fiinteazä în afara materiei), sau 
poate fi pusă în conjunctie cu materia şi studiată în orizontul 
fizicii. Cu alte cuvinte formele pot sta „pentru caracteristicile 
esenţiale ale unui lucru (în jargon scolastic, nota sau trăsăturile, 
caracteristicile acestuia) dar şi pentru comportamentul sau funcția 
pe care acel lucru le dezvăluie (în latină, acel vis effectrix al 
său)”. 

În limba latină, în urma unui îndelungat proces de 
decantare, eidos va fi tradus după sensurile relevate anterior, prin 
Jorma, respectiv species. Dar, în general, se poate spune că forma 
este utilizat atunci când ne referim la caracterul comun, în timp 
ce species desemnează specia sau clasa de obiecte constituită de 
posesia acelui caracter comun. În context strict fizic, este folosit 
forma“, Este de remarcat însă că la începuturile întrebuințării lor 
în limba latină ele erau folosite nediferentiat, forma având 
avantajul de a putea oferi genitivul şi dativul plural care nu se 
putea realiza plecând de la species”. 


# Cf. F.E. Peters, Termenii filosofiei greceşti, Humanitas, 1993, p. 80. 

45 A. Pérez-Ramos, op. cit., p. 101. „Urmașii scolastici ai lui Aristotel au eşuat 
în general în menţinerea separaţiei între cele două domenii, astfel încât teoriile 
lor s-au pretat la o complexitate şi la un grad crescut de elaborare, dar și la 
confuzii şi la o mai mare prolixitate” (ibidem). 

*% De exemplu, Thoma d'Aquino, Despre principiile naturii. 

“7 Cf. A. Lalande, op. cit., p. 267, notă la articolul despre formă. 

Alte două scurte observaţii în acelaşi sens. Întâi, trebuie 
remarcat că lista baconiană de naturi (sau însuşiri) care sunt 
manifestările formelor ascunse (dens — rarefiat, cald — frig, greu — 
uşor, etc.), reproduce cuplurile de proprietăţi pe care Aristotel le 
expusese în cartea a IV-a a Meteorologiei sale. Însăşi conceperea 
naturilor în cauză ca manifestări ale unor forme sau esențe, care 
le produce, este de sorginte aristotelică“8. Prin urmare, au existat 
istorici ai filosofiei care au afirmat că Noul Organon „are acelaşi 


scop manifest ca şi vechiul [organon]: cunoaşterea formelor şi a 


esentelor, pornind de la fapte, prin intermediul inducției”. 


Ambiguitatea raportării baconiene față de Aristotel în 
privința formelor este sugestiv surprinsă de N.E. Emerton: 
„Bacon înţelege forma în termenii unei dispuneri ordonate a 
materiei şi totodată ca o lege, ca divinul fiat... [Forma a fost] 
exprimată în termenii unei legi mai degrabă decât în cei ai unei 


“% E. Bréhier, op. cit., p. 33. 

“ Ibidem, p. 34. În legătură cu raportarea subtilă sau chiar „ascunsă” — dar, 
cum vedem, constantă — a lui Bacon la Aristotel (aceasta putând fi critică sau 
constructivă) să mai consemnăm şi faptul că metaforele pe care el le invocă în 
respingerea celor pe care el fi numeşte empirişti (empirici) şi dogmatici 
(dogmatici; rationalisti în limbaj modern), trimit la exemple pe care le 
utilizează Aristotel în Fizica: pentru Bacon, primii sunt precum furnicile 
(formicae more), care se mulțumesc să strângă pentru ca apoi să-şi consume 
proviziile, ceilalți precum păianjenii (aranearum more), care urzesc pânze a 
căror materie este extrasă din propria lor substanţă (Noul Organon, af. XCV, p. 
80). Căci filosoful trebuie să fie, apreciază Bacon, precum albinei, să strângă 
polenul florilor, dar să îl transforme pe acesta în miere. Ce-i drept, termenii 
apar într-un alt context la Aristotel în Fizica: „Dar aceasta [că lucrurile 
naturale, precum cele artificiale sunt produse şi ele în vederea unui anumit 
scop — n.n.] este vizibil mai ales la alte animale decât omul, care nu acţionează 
nici prin intermediul artei, nici cu ajutorul cercetării, nici prin deliberare; de 
unde şi această întrebare: păianjenii, furnicile şi vietätile de acest fel lucrează 
cu ajutorul gândirii (nous) sau cu ceva asemănător?” (199 a 20-24). 

structuri materiale uşor de vizualizat, ceea ce însă era, totodată, 
mai practic, sugerându-se căi prin care activitatea formei putea fi 
cercetată experimental. Bacon a fost capabil să combine o 
atitudine critică față de scolasticism cu aprecierea pozitivă a unor 
idei aristoteliciene; într-adevăr, el a fost deseori apropiat lui 
Aristotel în acest demers. Din această tradiție el a preluat accentul 
pus pe legătura formei cu materia, înțelegerea formei ca lege, ca 
ordine şi ca act, utilizarea configurației interne, recunoaşterea 
cauzelor materiale şi eficiente ca purtători (vehicles) ai formei şi 
ierarhia formelor în inferioare şi superioare”. 

Care sunt totuşi acele elemente care îl îndepărtează pe 
Bacon de simpla preluare a unui concept cheie al terminologiei 
filosofice aristotelice? ÎI apropie ele în mod decisiv pe Bacon de 
spiritul filosofiei moderne sau, din contră, creează doar o 
aparenţă în această privință? 

Un prim element esențial de diferenţiere ţine de faptul că 
Bacon nu caută forme ale lucrurilor, ci forme ale însuşirilor 
(naturilor) care se manifestă in acele lucruri. Căci, aşa cum el 
însuşi mărturiseşte, „nu vorbim despre forme asociate, care sunt, 
cum am observat, combinaţii de naturi simple potrivit cu mersul 
obişnuit al universului” (exemplele de asemenea forme pe care nu 
le are în vedere sunt leul, acvila, etc.). Cu alte cuvinte, el va 
cerceta in extenso în Noul Organon forma căldurii sau a albetei, 


* Apud A. Pérez-Ramos, op. cit., pp. 100-101. 

5! Pentru A. Perez-Ramos „căutarea unor precedente ideatice nu trebuie să 
eclipseze pretenţia de netăgăduit a lui Bacon pentru noutate precum şi 
modalitatea în care această pretenţie poate fi articulată cu stilul de gândire şi 
paradigma cunoaşterii umane adoptate atât de entuziast de el odată cu 
concepţia sa despre scientia operativa, concentrată în întregime asupra 
supunerii mai degrabă decât contemplării Naturii” (op. cit, p. 101). 

nu forma unui copac sau a unui câine, să zicem (sau a unui corp, 
a unui individual oarecare). 

Din această perspectivă, analogia din The Advancement of 
Learning este deosebit de sugestivă: a căuta formele substanţelor 
(individuale) ar semăna cu a căuta formele tuturor cuvintelor care 
se pot forma, ceea ce este o sarcină peste măsura omului, căci 
numărul acestora este practic infinit. Altceva este însă a căuta 
„forma acelor sunete sau foneme care constituie literele simple”, 
pe baza numărului lor finit construindu-se întreaga mulțime a 
cuvintelor. „În acelaşi mod, a cerceta forma unui leu, a unui 
stejar, a aurului, ca să nu mai zicem a apei sau a aerului, este o 
întreprindere în van; dar a cerceta formele simţurilor (of sense), 
mişcării voluntare, vegetației, culorilor, greului şi usorului, 
densității, rarefierii, căldurii, recelui, şi toate celelalte naturi şi 
calități, care, precum literele unui alfabet, nu sunt multe, şi din 
care sunt constituite esentele (susținute de materie) tuturor 
creaturilor; a cerceta ... adevăratele forme ale acestora reprezintă 


acea parte a metafizicii de care ne ocupăm acum”*?. 


5? Apud A. Pérez-Ramos, op. cit., p. 103 (vezi si De augmentis scientiarum, ed. 
cit., p. 189). Se poate considera astfel că formele alcătuiesc un abecedarium 
Naturae, i.e. „o listă sau un canon de proprietăți fizice fundamentale care, prin 
combinare şi recombinare în diferite moduri, dau naştere diversului experienței 
sensibile. Totuşi, o asemenea mulțime privilegiată nu depinde de nici o 
informaţie empirică, ci pare a fi stabilită a priori. Natura, ca o colecţie de 
individuale ordonate conceptual în clase, poate fi infinită; numărul 
componentelor minimale de acest fel este însă finit” (A. Pérez-Ramos, op. cit., 
p. 103). 

Comparatia structurii naturii cu un alfabet are o tradiție venerabilă, ce 
coboară, după cum subliniază şi autorul citat anterior, cel puţin până la 
l.ucrețiu: „Ci mai degrabă socoate că sunt elemente comune/ Multor din 
lucruri, întocmai cum litere vezi în cuvinte,/ Nu însă c-ar exista şi ceva fără 
prime seminţe” ; „Deci într-acelaşi întreg neasemenea forme-s grupate/ Şi din 

Un corp va fi alcătuit dintr-un conglomerat de mai multe 
însuşiri, care pot fi considerate „naturi simple””. Este de 
remarcat faptul că Bacon nu va încerca să explice şi cum se 
articulează această aläturare de forme, cum „funcţionează” ea 
pentru a explica un lucru anumit. Motivul pare a fi cel amintit 
anterior, şi anume faptul că Bacon nu este interesat de corpuri ca 
totalitäti. El nici nu va încerca să propună un model teoretic, cu 
titlu de ipoteză ontologică, asupra modului în care formele 
„comunică” sau configurează o structură a realității. Este şi acesta 
un motiv pentru care teoria sa se îndepărtează de ontologic spre 
epistemologic. Ceea ce se obține este un pluralism ontologic 
incomplet (în sensul unui pluralism ontologic parțial configurat). 

Din punct de vedere teoretic, ceea ce se obține este o 
definiție a formei respective în termeni de gen proxim şi de 
diferență specifică, printr-un proces de specificare continuă. În 
ciuda faptului că Bacon apropie aici forma de specie, înscriind-o 
într-o definiţie clasică, subliniem încă o dată faptul că el nu. 
defineşte cu această ocazie o specie în sens clasic-aristotelic, ci o 
însuşire / natură ce apare în mai multe corpuri. 


seminte-n amestec îşi ia orice lucru-ntocmire./ Mai mult, oriunde în versuri pe 
care le cânt pentru tine,/ Slove atâtea cum vezi, sunt comune la mai multe 
cuvinte,/ Totuşi, să mărturisim, e nevoie, că vorbe şi versuri,/ Toate-s făcute 
din altă şi altă-ntrupare de semne./ Nu că nu au uneori multe litere-ntocmai 
aceleaşi/ Şi că nu pot doi întregi din aidoma părţi chiar să fie,/ Dar îndeobşte- 
ntre ele nu sunt chiar cu totul asemeni./ Astfel mulţime de lucruri, deşi cu 
atâtea de alt soi/ Au elemente comune, nevoie-i să spunem cu totii/ Că 
socotite-n întregul lor, deosebite s-arată.” (Lucrețiu, Poemul naturii, trad. de 
D. Murăraşu, Cartea 1, 196-198, Cartea a Il-a, 686-697). 

Revenind, se poate observa totuşi „turnura operativă sau accentul pus 
pe «knowing-how» pe care Bacon le conferă vechii concepţii despre natură ca 
rezultat al combinației de unităţi alfabetice” (A. Pérez-Ramos, op. cit., p. 104). 
5 Jbidem, p. 105. 

Limita acestui proces nu este clar definită de către Bacon, 
dar se poate presupune că ea este dată de imposibilitatea de a 
continua evidenţierea unor diferențe specifice în termenii unor 
efecte ce pot fi constatate sensibil. 

De fapt forma căldurii, pentru a ne opri la acest exemplu, 
se identifică la Bacon cu definiția căldurii (sau cum se exprimă 
el, cu „adevărata definiție a căldurii”): „Căldura este o mişcare 
de extindere, împiedicată şi răspândită în părțile mai mici ale 
corpurilor. Dar [urmează o specificare suplimentară — nn. 
extinderea este astfel modificată în sensul că se dilată în jurul ei 
şi are totuși tendințe de a merge în sus. Şi năzuinţa în părticele 
este de asemenea modificată (urmează o ultimă specificare — 
n.n.]: nu este înceată, ci grăbită şi cu oarecare vioiciune”.. 

În ciuda limbajului l-am numi naiv şi a faptului că 
expresii cum ar fi „tendință” (care păstrează o certă coloratură 
scolastică) sau „înceată” nu sunt şi nu pot fi cuantificabile (ci 
doar raportate la ceea ce se poate numi simţul comun), este de 
remarcat caracterul sensibil atât al definiendum-ului, cât şi al 
definiens-ului, atât al trăsăturilor de explicat, cât şi a elementelor 
care intervin în definiţia acelei trăsături. Este fără îndoială un 
element care a impulsionat ulterior cercetarea experimentală. 

Un al doilea aspect esenţial, în strânsă legătură cu primul, 
constă în faptul că fiecare formă poate (si trebuie) să fie definită 
şi operativ („privită în activitatea ei” cum spune Bacon) sub 
forma unei expresii conditionale care asertează că dacă producem 
într-un corp acele condiţii date anterior în definiens, vom obţine 
în acel corp forma X. Este ceea ce deschide spre înțelegerea 
formei ca lege (experimentală) a naturii şi permite detaşarea 
decisivă de conceperea ei ca simplă formă sau idee abstractă. 

Cu alte cuvinte, subliniază Bacon, prin forme „nu 
înțelegem altceva decât legile şi determinările actului pur [adică 
ale operaţiilor naturii — n.n.], care ordonează şi produc o însușire 
simplă, cum e căldura, lumina sau greutatea în orice fel de 
materie sau subiect susceptibile de a o primi. În adevăr, forma 
căldurii sau forma luminii sunt unul şi acelaşi lucru: căci noi nu 
ne îndepărtăm şi nu ne despärtim niciodată de obiectele reale şi 
de aspectul lor productiv”s*. 

Astfel, aceeaşi formă a căldurii înfăţişată anterior într-o 
definiţie clasică (ce presupune gen proxim şi diferență specifică), 
va fi prezentată acum după cum urmează: „Dacă în vreun corp 
natural se poate provoca o mişcare de dilatare sau de extindere, si 
dacă această mişcare poate să fie reprimată şi îndreptată asupra ei 
însăşi, aşa încât dilatarea să nu aibă loc în mod egal, ci parte să ia 
o direcție şi parte să fie dată înapoi, vei produce în mod 
neîndoielnic căldură”!. 

Acest din urmă mod de a aborda fenomenul căldurii este 
mai apropiat de spiritul baconian, de vreme ce scopul cunoașterii 
este pentru el unul practic, de „a produce şi a introduce o natură 
într-un corp dat”55, cu intenţia de a transforma corpurile“ după 
voința omului. 

Legile avute în vedere de Bacon sunt universale în sensul 
în care în orice corp în care se observă căldură sau orice corp în 
care vrem să introducem căldură trebuie să instantieze acel tip de 
mişcare relevat prin definiţia anterioară. Aceasta face posibilă 
cuprinderea sub ceea ce s-ar putea numi legea căldurii a unui 


54 Noul Organon, Il, af. XVII, p. 133. 
55 Noul Organon, IL af. IV, p. 107. 
5 Noul Organon, Il, af. V, p. 108. 

mare număr de fenomene, eterogene din alt punct de vedere. 
După cum observă Bacon „aceste lucruri, oricât ar fi de eterogene 
şi de străine unul de altul, concordă în forma sau legea care 
determină căldura, ete.””. | 

Dacä forma baconianä nu corespunde formei aristotelice, 
ea pare a se suprapune cauzei eficiente din enumerarea 
cvadripartită aristotelică a cauzelor. Ar fi însă o identificare 
greşită, contrazisă chiar de textele baconiene. A cunoaşte formele 
înseamnă pentru Bacon a putea produce şi a introduce „una sau 
mai multe însuşiri într-un corp dat”. Dar important pentru el 
este a realiza acest lucru nu atât în „anumite cazuri”, nu în 
„anumite materii (alese dintre acelea care sunt mai susceptibile 
pentru astfel de efecte)”, cât în orice fel de materie: „acela care 
cunoaşte formele prinde unitatea naturii în cele mai diferite 
materii”. Dacă omul „cunoaşte numai cauzele materiale şi 
eficiente (care sunt variabile şi trecătoare şi nu constituie propriu- 
zis decât simple vehicule şi cauze care aduc forma în anumite 
subiecte) el va putea căpăta, cel mult, câteva rezultate noi într-o 
materie întrucâtva asemănătoare şi pregătită, dar nu va avea 
puterea să strămute granițele superioare ale lucrurilor (rerum 
terminos altius fixos non movet)"®, 

Prin urmare cauzele eficiente sunt punctuale, „valabile” 
doar în interiorul unei aceleaşi categorii de fapte, pe care, în 
plus, nu reuşeşte să le modifice în chip esenţial, după scopurile 
omului. Cauza eficientă „trebuie să fie concepută totdeauna 


5 Noul Organon, Il, af. XVII, p. 133. 
* Noul Organon, Il, af. I, p. 105. 

* Noul Organon, II, af. III, p. 106. 

% Ibidem. 


PROIECTE FILOSOFICE ALE MODERNITĂȚII 4] 


numai ca vehiculul (vehiculum) sau ca purtătorul (deferens) 
formei”€! într-un anumit caz. 

Mai mult, atenţia exagerată acordată cauzelor eficiente 
poate avea drept efect „rătăcirea intelectului”, cu alte cuvinte 
îndepărtarea de forme ca adevăratul şi unicul scop al cercetării şi 
identificarea lor cu acele cauze eficiente®?. 

Pentru a salva caracterul productiv al formei şi a o 
delimita totodată de simpla cauză eficientă, unii autori au folosit 
termenul de cauză eficientă intrinsecă: „Din diviziunea canonică 
a cauzelor aristotelice ... el [Bacon — n.n.] pare a adopta noțiunea 
unei cauze eficiente intrinseci (intrinsic efficient cause) care, prin 
faptul că este inerentă materiei, dă seama de actualizarea 
(appearance) şi transformarea ei şi, prin urmare, deschide calea 
posibilităţilor umane de manipulare”*?. 

Deşi definită operativ, forma baconiană nu prezintă şi ceea 
ce s-ar putea numi valențe practice, ceea ce era în intenția 
autorului. Faptul că definiţia căldurii rămâne ambiguă din punct de 
vedere practic este relevat chiar de expresiile care intervin în cadrul 
acesteia, atunci când Bacon consideră, de exemplu, că din mişcare 
„parte” trebuie „să ia o direcție”, cealaltă „parte” urmând „a fi dată 
înapoi”. Aceste „părți? nu sunt cuantificate şi nici cuantificabile la 
naturii. Inutil de adăugat că nimeni nu a ,,obtinut” căldura pornind 
de la definiția pe care Bacon a dat-o acesteia. 


é! Noul Organon, II, af. XXIII, p. 143-144. 

€ Ibidem, p. 144. 

55 A. Pérez-Ramos, op. cit., p. 107. Păstrarea contextului aristotelic ul discuţiei 
poate fi însă înşelătoare. Până la urmă nici o specificare nu va putea transforma 
o cauză eficientă în sens aristotelic (cf. exemplelor: tatăl, medicul, sfâtuitorul, 
sculptorul, etc.) într-una intrinsec eficientă în sensul atribuit de Peicz-Ramos 
lui Bacon. Este vorba de cu totul alte entități avute în vedere de ver «lun. 

1.3.2. Inductia baconiană 


Acum, în ce constă acea inducție menită a ne conduce la 
descoperirea formelor prezentate anterior? Procesul inductiv 
trebuie să fie precedat, consideră Bacon, de alcătuirea unei istorii 
naturale si experimentale — fără nici un plan initial şi fără vreo 
judecată prealabilă asupra cazurilor —, în fond de o culegere a 
tuturor cazurilor care pot avea tangenţă cu natura (însuşirea) a 
cărei formă este cercetată. 

Urmează apoi o clasificare a acestor cazuri în forma unor 
tabele de prezenţă, de absenţă şi de variaţie (sau de prezență 
graduală) a însuşirii respective. Inductia propriu-zisă intervine 
abia în acest moment şi constă în a găsi „o astfel de însuşire, care 
este totdeauna prezentă sau absentă o dată cu însuşirea dată, şi 
totdeauna creşte şi descreşte cu ea”, 

În continuare, printr-o stabilire în trepte date de diferenţe 
specifice, se obține definiția prezentată anterior pentru forma 
căldurii. Intervin ulterior şi alte prescriptii metodologice menite a 
transforma inducția într-un instrument sigur de cunoaştere, dintre 
care numai cazurile prerogative$5 sunt prezentate de Bacon, altele, 


“ Noul Organon, I, af. XV, p. 132. 

55 Ceea ce astăzi s-ar numi experimente cruciale. Importanța acestora este 
dată de faptul că, în mod normal, „fiecare corp conţine în sine multe forme 
de însuşiri unite într-o stare concretă”, rezultatul fiind că „una o respinge, o 
apasă, o frânge şi o subjugă pe alta, şi astfel formele particulare sunt 
întunecate”. Dar, şi este cazul cu aceste instanțe speciale, „găsim anumite 
obiecte în care însuşirea cercetată le întrece pe celelalte în vigoare, fie prin 
absenţa piedicilor, fie prin dominarea exercitată de propria lor putere”. Prin 
urmare, „cazuri de acest fel arată în mod izbitor forma”. Inutil de adăugat că 
„şi în aceste cazuri trebuie ... să ne ferim de graba intelectului” (Noul 
Organon, Il, af. XXIV, p. 145). 

cum ar fi ajutoarele inducției (adminiculis inductionis) etc. urmând 
a constitui obiectul unor lucrări care nu au mai fost scrise. 

Pentru a cuprinde întreaga semnificație a metodei 
inductive la Bacon este necesar să realizăm o raportare a acesteia 
la acele elemente istorice semnificative, pe de o parte, la modelul 
aristotelician al ştiinţei şi la dialectica scolastică, pe de altă parte, 
la înțelesul pe care i-l conferă iniţial inducției însuşi Aristotel. 

Semnificaţia inducției pentru cunoaştere se stabileşte, 
deci, mai întâi, prin raportare la modul de constituire a ştiinţei în 
viziune aristotelică. Obţinerea formelor, în viziunea lui Bacon, se 
desfăşoară gradual, treptat, iar definiţia naturii cercetate la care se 
ajunge este stabilită, fireşte, la finalul acestui proces, 
reprezentând rezultatul acestuia. 

Bacon îl acuză pe Aristotel că a inversat această 
modalitate de operare, singura care îi este proprie ştiinţei. 
Imaginea invocată în acest sens de Bacon este deosebit de 
sugestivă: „Există şi pot exista două căi pentru a cerceta şi 
descoperi adevărul. Una se înalță ca într-un zbor de la datele 
simţurilor şi de la faptele particulare la propoziţiile cele mai 
generale, şi stabileşte şi descoperă din aceste principii, socotite ca 
un adevăr de nezdruncinat, propoziţiile mijlocii. Aceasta este 
calea întrebuințată azi. Cealaltă scoate propozițiile din datele 
simţurilor şi din faptele particulare, ridicându-se continuu şi 
gradual, pentru a ajunge, în cele din urmă, la propoziţiile cele mai 


generale. Aceasta este calea adevărată, dar încă neîncercatä”"%, 


S Noul Organon, |, af. XIX, p. 38. Această gradualitate în stabilirea 
concluziilor inducției este privită de multi dintre interpreţi ca fiind unul dintre 
puţinele merite sigure ale metodologiei baconiene a ştiinţei: „După tot acest 
pasiv [dat de elementele critice la adresa lui Bacon — n.n.], să trecem totuşi la 

Concluziile silogismelor apar de aceea ca fiind arbitrare, 
neavând legătură cu lucrurile însele, ceca ce lasă loc liber în cele 
din urmă disputelor dialectice, care în viziunea lui Bacon, nu 
stabilesc diferențe adevărate în cadrul naturii ci poartă doar 
asupra termenilor. Nici măcar subtilitatea acestor dispute nu este 
subiect de mândrie, căci „fineţea naturii depăşeşte în multe 
privinţe fineţea argumentärii”*?. 

Apoi, să remarcăm că inducția, la Aristotel, se realizează 
printr-o enumerare simplă: se trec în revistă toate cazurile 
(cunoscute) în care o anumită circumstanfä (absenţa fierei) 
însoţeşte fenomenul (longevitatea) a cărui cauză era cercetată. 
Ceea ce înseamnă că Aristotel se limita la cazurile încadrate de 
Bacon în tabelul prezenței. Din această perspectivă, apelul la 
experiențe negative (utilitatea acestora în cadrul cunoaşterii) 


activul lui Bacon faptul de a fi recunoscut cu justete anumite caracteristici ale 
unei metode inductive sănătoase. El nu doar a cerut — ceea ce era relativ banal 
— să se înceapă prin îndepărtarea prejudecätilor, «idolii» cum îi numeşte el, 
pentru ca apoi să recomande să se multiplice observaţiile şi experiențele, iar 
acestea să fie menţionate cu precizie în scris şi clasificate în «tabele». Mai ales, 
el a sesizat foarte bine: 1) că cercetarea inductivă trebuia să procedeze în mod 
încetinit, să nu se ridice decât treaptă cu treaptă pe scara «axiomelor» (el 
numește astfel toate legile, oricare ar fi gradul lor de generalitate) și că trebuia 
ca «interpretările» prudente să ia locul «anticipaţiilor» premature; 2) că 
inducția nu era concludentă decât în sens negativ, un singur fapt contradictoriu 
fiind suficient pentru a o närui, în vreme ce o acumulare de cazuri favorabile 
nu este decisivă, ceea ce impune metodei să înainteze prin eliminare: de unde 
rolul jucat de experimentum crucis” (R. Blanche, op. cit., p. 39). Anterior, şi 
unul dintre primii biografi moderni ai lui Bacon, Charles de Remusat, atribuia 
acelaşi unic merit inducției baconiene: „În loc de a se ridica dintr-odată la cele 
mai înalte generalități, aceasta [inducția — n.n.] trebuia să urce pas cu pas pe 
treptele generalizării. În aceasta constă (...) poate singura sa descoperire” 
(Bacon, p. 309). 

© Noul Organon, |, af. XXIV, p. 39. 

poate fi considerat o descoperire a lui Bacon, inducția 


aristotelică aparând ca un caz limitat şi imperfect al inducției sale. 
Deşi nu aduce în discuţie numele lui Aristotel, trimiterea lui 
Bacon este în acest sens clară: „este rea inducția care conclude 
principiile ştiinţelor prin simplă enumerare şi nu aplică excluderi, 
soluții sau separări, aşa cum există în natură”? 

Pentru a încheia o sumară analiză a inducției baconiene, 
mai trebuie observat şi faptul că Bacon nu îşi pune problema 
valabilității inducției (după cum am văzut, nu o interoghează 
niciun moment în pretenția sa de instrument cognitiv”, ci doar 
prezintă diferitele mecanisme / trepte ale acesteia) şi nici pe cea 
strâns legată de aceasta a înțelegerii sale ca un (eventual) 
raționament constrângător din punct de vedere logic. El nu se 
întreabă dacă toate cazurile dintr-o anumită clasă au fost 
observate, ci consideră de facto, necritic, că aşa stau lucrurile şi 
că o concluzie validă poate fi obținută. Ca urmare a prezenţei 
acestei premise, implicite, în cadrul demersului baconian, 


s E. Bréhier, op. cit., p. 37. 

Noul Organon, I, af. LXIX, p. 58. 

7 După cum just observa Cournot acum mai bine de un secol, „Bacon face 
apel fără încetare la observaţie, experiență, analogie, inducţie; dar el nu oferă 
deloc teoria filosofică a inducției şi pe cea a analogiei: el nu sesizează 
principiul rațional pe care se întemeiază probabilitatea filosofică şi care ne 
permite să extragem din experiență mai mult decât există, şi chiar infinit mai 
mult decât există în experiența însăşi.” Verdictul ulterior este însă prea dur, 
mai ales în lumina celor pe care le vom adăuga în continuare: „După ce a 
demolat peripatetismul, el cade fără să îşi dea seama în formalismul 
peripatetician; şi făcându-şi despre procedeul inductiv, cel puţin în practică, 
aproximativ aceeaşi idee ca Aristotel despre epagoge, el pare a nu vedea in 
acesta decât un instrument de a opera separatia sau selecţia generalitafilor ‘1 
particularitätilor” (op. cit., p. 568). 

inducția devine mai mult o analiză a experienţei decât un 
raționament făcut plecând de la experienţă”. 

Este şi aceasta o consecință a modului în care este privit 
intelectul de către Bacon, ca un receptacol pasiv, neavând nici un 
rol amplificator-constructiv în cadrul cunoaşterii (în afara 
organizării generale a experienţei). 


1.4. Scurte aprecieri finale, cu o revenire asupra 
modernității filosofiei baconiene 


În ciuda rolului pasiv al intelectului, idealul cognitiv al lui 
Bacon poate fi caracterizat ca un ideal al cunoaşterii prin act sau, 
cum a mai fost numit, un ideal ergetic de cunoaştere”. Pentru 
Bacon „este mai sigur a începe şi a clădi ştiinţele de la acele 
temelii care se referă la practică şi deci a lăsa partea activă să 
desemneze şi să determine însăși partea teoreticä”””. El se opune 


astfel unui ideal contemplativ sau speculativ (de la speculum > 
oglindă), care caracteriza cunoaşterea antică şi medievală: 
„indiferent dacă obținem cunoaşterea din impresii senzoriale, sau 


” A se vedea în această privință articolul despre inducţie din Dicţionarul de 
filosofie şi logică al lui A. Flew. 

72 Cf. A. Funkenstein, Teologie si imaginaţie ştiinţifică..., pp. 262-263. Nu am 
invocat aici şi un termen sinonim întrebuințat de Funkestein, cel de ideal al 
cunoașterii prin construcție, din cauza conotatiilor sale, care ar putea face să 
credem că este vorba de un intelect cu această funcție. La Bacon, subliniem 
încă o dată, nu intelectul este constructiv, ci însăşi experienţa. Intelectul, cum 
am văzut, nu trebuie să intervină cu anticipări ale naturii. 

73 Noul organon, Il, af. IV, p. 107. 

prin iluminare, sau iarăşi prin introspectie, cunoaşterea sau 
adevărul este găsit, nu construit (subl. ns.) 

Dar acest ideal cognitiv operativ nu este materializat la 
Bacon, aşa cum ne-am aştepta, într-o fizică mecanică, ci în 
alchimie sau magie”. În viziunea sa, mecanismele construite de 
oameni sunt imperfecte raportate la ceea ce se poate numi 
laboratorul naturii, la procesele ce decurg din însăşi constituția 
naturală a corpurilor, i.e. a formelor. Invențiile oamenilor, oricât 
de ingenioase ar fi, sunt până la urmă artificiale şi nu reproduc 
decât parțial ceea ce se produce în mod firesc în cadrul naturii. 

Alchimistul, apelând la substanțe din cadrul naturii, 
pentru a obține o altă substanță (exemplul favorit al lui Bacon 
este obţinerea aurului, un laitmotiv al alchimiei din toate 
timpurile), este singurul care se poate substitui divinității, a cărei 
operă continuă este natura însăşi. De fapt, în cadrul diferitelor 
discipline practice (arte) omul nu poate să facă apel decât tot la 
aceleaşi forme sau forte care sunt elementele ireductibile ale 


74 A. Funkenstein, op. cit., p. 263. 

15 A. Pérez-Ramos vorbeşte, cu îngăduință am zice noi, despre „promisiunile 
faustice ale ştiinţei baconiene cu privire la manipularea neiîngrădită a 
domeniului materia!” (op. cit., p. 117). Graham Rees este mult mai tranșant în 
această privinţă: „Teoria lui Bacon cu privire la substanță și la structura 
universului îşi trădează obârşia prin noțiuni ca sulf şi mercur [substanţele 
tangibile sau dense aflate la baza universului — n.n.], căci el şi-a construit 
teoria având în minte mai cu seamă unele dintre ideile fizicianului, chimistului 
şi filosofului Paracelsus” (,„Bacon's speculative philosophy”, in M. Peltonen 
(ed.), The Cambridge Companion to Bacon, pp. 127-128). Ideile lui Paracelsus 
par a suferi totuşi un proces de secularizare, căci „Bacon îndepărtează 
substanțele lui Paracelsus de contextul lor scriptural şi nu încearcă în mod 
explicit să legitimeze doctrinele cosmologice prin prezentarea lor ca lecturi 
infailibile ale Genezei” (ibidem, p. 132). 

oricărei stări din natură, într-un mod care speră să poată 
reproduce însăşi procesualitatea inerentă naturii. 

Idealul cognitiv al lui Bacon reintroduce, paradoxal, în 
opoziţie cu intenţia sa iniţială, finalismul în cunoaştere. Căci aşa 
cum la Aristotel „arta imită natura” (si iată un alt element care 
nuanteazä raportul — aparent de strictă delimitare negativă — 
dintre Bacon si Stagirit), tot astfel ştiinţa baconiană va avea până 


la urmă acelaşi scop, relevând un cert „optimism 


epistemologic”??. 


Dar — şi acest aspect este esential — nu este vorba de un 
finalism care să intervină în vreun fel în procesul cercetării 
ştiinţifice, i.e. de un finalism ,,operational”, căci cauzele finale 
sunt excluse de la bun început din maniera în care este proiectată 


7 Fizica, 194 a 21. Fireşte, viziunea aristoteliciană este mai complexă — vezi 
Fizica 199 a 15: „La modul general, arta fie execută ceea ce natura este 
neputincioasă a produce, fie o imită”. 

7 Un fragment din De augmentis este sugestiv în sensul celor spuse anterior: 
„Dar există (...) şi o altă eroare, şi mai subtilă, care s-a furişat în mintea 
omenească, şi anume aceea de a considera arta doar ca o asistentă a Naturii 
(additamentum quoddam Naturae), având într-adevăr puterea de a termina 
ceea ce Natura a început, de a o corecta atunci când preseste ori de a o elibera 
atunci când este fnläntuitä, dar sub nicio formă neputând a o modifica, 
transmuta şi transforma în mod fundamental pe aceasta (penirus vertere, 
transmutare aut in imis concutere). lar asta a generat o deznădejde prematură 
în întreprinderile omeneşti; în timp ce omul ar trebui, din contră, să fie întru 
totul încredințat că artificialul nu diferă de natural în formă sau esenţă (non 
Forma aul Essentia), ci doar în cauza eficientă, prin aceea că omul nu are vreo 
altă putere asupra Naturii cu excepția mişcării; el poate să pună corpurile 
naturale laolaltă sau poate să le separe si, prin urmare, oriunde situaţia permite 
unirea sau separarea corpurilor naturale, prin alăturarea — cum se spune — celor 
active cu cele pasive, omul poate orice (omnia potest homo), în vreme ce în 
cazurile în care aceasta nu este posibil el nu poate face nimic” (apud A. Pérez- 
Ramos, op. cit., pp. 119-120). 


PROIECTE FILOSOFICE ALE MODERNITĂȚII 49 


cunoaşterea lucrurilor. Este deci vorba, aşa-zicând, de un finalism 
„proiectat”, care ţine de un ideal sau de un stadiu ultim al 
cunoaşterii, în fond de o apropiere a celui care cunoaşte de natură 
în calitatea acesteia de operă sau lucrare a lui Dumnezeu, după 
imaginea utilizată chiar de către Bacon. 

Revenind, cum spuneam, modelul cunoaşterii practice nu 
este pentru Bacon cel al producerii mişcării mecanice, ci acela al 
transformărilor chimice a corpurilor. Structurile mecanice 
evidenţiate în descrierea operativă a formelor nu au drept scop 
mecanicul ca atare, structura mecanică a corpurilor (prin 
intermediul formelor care sunt conţinute în acestea) din 
perspectiva unui functionalism mecanic, ci posibilitatea ca, 
reproducându-le, să putem crea însuşiri asemănătoare în alte 
corpuri, în definitiv de a transfera însuşiri de la un corp la altul. 

Deşi nu a ajuns propriu zis la o concepţie mecanicistă 
asupra naturii, Bacon se înscrie în tendinţa epocii de abandonare 
a concepției unui univers ierarhizat având la bază ordinea 
naturală a speciilor, concepţie esenţial calitativă, în favoarea unei 
doctrine a universului guvernat de forte şi legi naturale”. 

Cum am mai spus, fizica lui Bacon nu este însă nici una 
cantitativă; ea rămâne un hibrid între viziunea mecanicistă şi cea 
calitativă asupra universului, în fapt nici calitativă în sens clasic, 
nici mecanicistă în sens modern. Nici calitatea nu se explică prin 
calitate ca atare, ci prin aspecte de ordin cvasi-mecanic, nici 
structura mecanică nu este dezvăluită „pentru sine”, ci pentru o 
revenire în planul calității (structura mecanică nu devine 


78 G. Buchdahl, Metaphysics and Philosophy of Science, p. 53. 

independentă de forma în care este evidenţiată, şi ca atare o sursă 
autonomă de cunoaştere, cu aplicaţii în afara însuşirilor 
corpurilor). 

Partea cea mai modernă — din punct de vedere strict 
filosofic — a filosofiei lui Bacon nu este atât metodologia 
inductivă, cât critica iluziilor cunoaşterii omeneşti prin celebra sa 
teorie a idolilor. Amintita metodologie este fără doar şi poate 
semnificativă pentru istoria ştiinţei, dar ea se bazează — în linii 
generale — pe acelaşi concept al realității ca şi predecesorii săi. 
Mai mult, din dorința de a evita aparatul teologiei scolastice, 
Bacon sărăceşte acest concept într-atât, încât el ar putea fi 
considerat cel al unui realism naiv. În plus, problema subiectului, 
a structurilor, facultăților şi limitelor cunoaşterii sale, centrală în 
filosofia modernă, este pentru el inexistentă, individul reducându- 
se la un „contabil” sârguincios al formelor realității. Credem că 
este simptomatic în acest sens faptul că pentru Bacon cunoaşterea 
se dobândeşte cu ajutorul unor tabele. 

Dar, cum am văzut, chiar din perspectiva ştiinţei Bacon a 
fost contestat ca fiind deschizătorul unei noi epoci. Lipsa unei 
insertii a matematicului în realitate — atât în sensul schifärii unei 
fizici matematice, cât şi în cel al necesarelor consecinţe pentru 
ontologie — se face simțită la fiecare pas. Această insertie, tipică 
modernităţii, nu reprezintă o simplă aplicare a matematicului la 
lumea obiectelor fizice (concomitent cu încălcarea celebrei 
cutume metodologice aristoteliciene), ci este expresia rolului 
activ al individului uman în configurarea unui alt concept al 
realității materiale, însoţită corespunzător de o nouă imagine de 

sine. Or, această nouă legătură a individului cu realitatea şi cu 
sine lipseşte, cum am văzut, la Bacon. 

Este interesant apoi faptul că Bacon a fost criticat în 
secolul trecut atât pentru deficiențele imaginii sale asupra ştiinţei, 
cât şi pentru valenţele şi forța acesteia. Astfel, neopozitivistii şi 
popperienii, în general toți filosofii secolului XX care 
contrapuneau cunoaşterea ştiinţifică propozitilor lipsite de sens 
(în viziunea lor) ale metafizicii, considerau concepţia lui Bacon 
un model pentru ceea ce ştiinţa nu a fost şi nu va fi niciodată, i.e. 
un fel de cunoaştere obţinută prin observaţie, un proces de 
acumulare nestructurată a datelor. Paradoxal, pentru filosofii care 
au criticat cunoaşterea ştiinţifică ca urmare a nenumăratelor ei 
„păcate” în formarea spiritului modern, gândirea baconiană a 
reprezentat tocmai configurarea esenței ştiinţei, încheierea ei 
necesară în planul operativităţii, al procedurilor reuşite de 
manipulare a naturii, al tehnologiei în genere”, având drept 
efecte nu o apropiere de natură, ci o înstrăinare de aceasta. 


7 P. Rossi, „Bacon's idea of science”, în M. Peltonen (ed.), The Cambridge 
Companion to Bacon, pp. 43-44. 


Modernitatea filosofiei lui Rene Descartes 
— aspecte fundamentale 


Precizări. În opinia noastră, două aspecte sunt 
reprezentative pentru cotitura înfăptuită de Descartes în 
filosofie: 1) instituirea lui Ego cogito ca instanță primă de 
validare a adevărului, dublată de dezvoltarea unei 
metodologii de inspirație matematică (expusă pe scurt în 
Discurs despre metodă; un demers identic, mult extins, însă 
doar parţial finalizat, este cel anterior din Reguli urile şi 
clare), care se bazează pe relevarea acelor entități absolut 
certe date în intuiţie — altfel spus, identificarea ideilor clare 
şi distincte; strâns. legată de această perspectivă este şi 
stabilirea distinctiei fundamentale între cele două substanțe, 
res cogitans şi res extensa, care permite ulterior eliminarea 
elementului calitativ din natură (identificat cu formele 
substanțiale si calitățile sensibile de sorginte scolastică), 
omogenizarea acesteia (esența naturii este dată doar de 
atributul întinderii) şi reducerea rationalului din lucruri la 
Jegitatea de tip matematic, punându-se astfel bazele 
metafizice ale ştiinţei moderne a naturii (ale fizicii 
matematice), 2) încercarea de construcție pe baze deductive 
a unui sistem al întregii noastre cunoaşteri (vezi metafora 
arborelui cunoaşterii utilizată de Descartes în Principiile 

filosofiei), i.e. de impunere a conceptului de sistematicitate 
aşa cum va fi el înțeles şi dezvoltat de modernitate, pornind 
de la subiectul cunoscător şi nu de la lucruri, inițiind — cel 
putin în parte - ceea ce Kant va numi ulterior revoluţia 
copernicană în filosofie. 

Vom aborda cel dintâi aspect prin prisma unei analize 
filosofice amănunțite a două dintre conceptele cheie ale 
doctrinei carteziene: cel de idee şi cel de cogito. Cel de-al 
doilea aspect va fi schițat în încheierea consideratiilor 
noastre privitoare la filosofia lui Descartes. 


|.1. Teoria carteziană a ideilor 


11.1.1. Elemente sumare pentru o încadrare istorică 
problemei 


Cu referire strict la ceea ce se poate numi o teorie 
modernă a ideilor, s-a remarcat că versiunea carteziană a acesteia 
„stă la originea nu doar a teoriei ideii la Spinoza şi Leibniz, ci şi a 


celor ale lui Locke şi Hume”*!. Cu alte cuvinte, nu avem de a 
Li 


face aici cu un termen ce poate fi circumscris doar raționalismului 
— definitoriu deci pentru acesta —, ci şi empirismului. Fără 


8 A lături de filosofia transcendentală kantianä, încercările idealismului clasic 
german pot fi citite şi ele ca reiterări sui generis ale proiectului cartezian, 
pentru a nu mai aminti şi de demersul fenomenologic husserlian de configurare 
în prima jumătate a sec. XX a unei filosofii ca ştiinţă riguroasă, care va include 
şi o nouă lectură a lui Descartes (ce se constituie şi într-o revendicare de la 
gândirea acestuia) în Mediraţiile carteziene. 

*! J, Wahl, Tableau de la philosophie française, p. 31. 

îndoială că aceasta înseamnă totodată şi existența unui spectru 
larg de raportări, unele elemente ale teoriei fiind preluate ca atare, 
în timp ce altele sunt respinse, uneori cu vehementä®?. Din 
aceastä perspectivä, raportarea dualä a lui Locke la Descartes este 
reprezentativă, şi ea poate fi constatată cu uşurinţă chiar din 
Epistola către cititor care deschide Eseul asupra intelectului 
omenesc, unde el precizează sensul în care înţelege expresia 
carteziană de „idee clară şi distinctă”. 

Dacă este să ne exprimăm tranşant, aspectul esenţial de 
ruptură cu teoria tradițională a ideilor inaugurat de Descartes este 
dat de faptul că ideile nu mai sunt definite în prim reflex 
ontologic ca ţinând de lucruri sau de Dumnezeu, ci în legătură cu 
mintea omenească, ca expresii, moduri concrete în care aceasta 
cunoaşte lucrurile. Altfel spus, relația cu subiectul cunoscător este 
cea care le defineşte în primă instanţă, ea le atestă în mod originar 
realitatea, urmând ca de la această primă mişcare să se pornească 
într-un demers cognitiv de recuperare, de sesizare a fiinţei tuturor 
lucrurilor, inclusiv de stabilire a existenţei lui Dumnezeu. 

Termenul idea apare atât la Platon, unde este echivalat cu 
cel de eidos şi de unde va fi preluat de Aristotel, cunoscând prin 
această trecere, s-a afirmat, o accentuare a aspectului vizibil în 
dauna celui pur rațional sau inteligibil, în măsura în care Aristotel 
îl va identifica pe alocuri cu morfe, i.e. cu formă sau configuraţie. 
Heidegger a considerat însă că în esenţa sa acest fenomen 
începuse deja la Piaton, cu referire directă la mitul peșterii. 


8? Este binecunoscută critica pe care Locke o aduce teoriei carteziene a ideilor 
înnăscute. 
5 J. Locke, Eseu... ed. rom., pp. 8-9. 

Esenţial este faptul că, în orice acceptie le-am considera 
(fie ca Idei platonice sau ca forme aristotelice inseparabile 
ontologic de materie), ideile constituiau în ultimă instanță 
realitatea lucrului, o realitate independentă de individul 
cunoscător şi imuabilă. Aspectul logic al problemei era 
inseparabil de sensul metafizic care se dădea acestor idei. 

Acest aspect se păstrează ulterior în tomism, cu necesarele 
coloraturi teologice. Astfel, răspunzând la întrebarea dacă există 
Idei, Thoma va răspunde că „e imperios necesar să credem că în 
mintea Dumnezeirii există Idei”. Excursul istoric al lui Thoma 
este edificator în această privinţă: „Într-adevăr, în greceşte este 
termenul idea, care în limba latină corespunde termenului forma. 
Prin Idei se înțeleg formele unor lucruri existente prin ele însele. 
Ori forma unui lucru existent în afara lui poate avea două roluri, 
fie pentru a servi drept exemplar al acestei zise forme, fie pentru 
a fi un principiu de cunoaştere în privinţa ei, în conformitate cu 
ce se spune despre ele că sunt formele fiinţelor cognoscibile ce se 
află în făptura care le cunoaște”*“, 

Aici este vorba doar de un aparent aspect gnoseologic. 
Thoma are în vedere modalitatea în care Dumnezeu, şi nu omul, 
cunoaşte lucrurile: „ca principiu de cunoaştere Ideea se referă la 
tot ce cunoaște Dumnezeu, ea nu-i realizată în funcție de 
temporalitate, ci are raport cu tot ce se cunoaște De Dumnezeu pe 
baza noțiunilor proprii şi faptului că sunt cunoscute de el ca 


obiecte speculative”#. 


# Thoma d’Aquino, Summa theologiae. Despre Dumnezeu, II, q. XV, ed 
rom., p. 262. 
* Ibidem, p. 267. 

La Descartes în schimb idea devine idea sive cogitatio sau 
idea sive perceptio: idee sau gând sau percepţie. Cum arată Jean 
Beaufret, „Eu” din „Eu gândesc” o „percepe”, adică o readuce 
(mereu, am adăuga noi) în el pentru a o pune la încercare dacă 
este sau nu „demnă de el”, adică dacă a fost trecută „prin prisma 
rațiunii”. După cum subliniază Beaufret, „din această perspectivă, 
care ar fi fost tot atât de derutantă pentru scolastici pe cât ar fi 
fost de stupefiantă pentru gândirea greacă, fondul adevărului este 
imanența subiectului sigur de sine. Nimic nu este solidum decât 
referitor la solum firmum care este ego cogito”, 

Două precizări se impun. Pe de o parte, prin această 
modificare a punctului de plecare în investigația filosofică are loc 
o deplasare a centrului de greutate al filosofiei dinspre ontologic 
spre gnoseologic, epistemologic şi metodologic. Cum am spus şi 
anterior, ceea ce va fi interogat la început nu este lucrul în însăși 
ființa sa, ființa sa ca atare, ci modul în care acel lucru este 
reflectat în ideea pe care o am despre el. Se poate spune că ființa 
lucrului va rezulta, va fi „dedusă” plecând de aici, se va conforma 
constrângerilor impuse de un intelect aflat în căutarea formulării 
conceptuale a propriei evidențe cognitive. Problemele esențiale 
ale filosofiei devin astfel cele ale facultăților omeneşti de 
cunoaştere, ale obiectelor acestei cunoașteri şi ale căilor prin care 
ele sunt cunoscute, precum şi ale unei metodologii care să 
permită atât descoperirea adevărului, cât şi prezentarea acestuia 
într-o formă sistematic-stiintificä. 

Pe de altă parte, după cum s-a remarcat, acest mod de a 
concepe ideile îl ajută pe Descartes să depăşească momentul 


* J. Beaufret, Lecţii de filosofie, vol. I, pp. 147-148. 

sceptic sau al îndoielii în cunoaştere. Te poţi îndoi dacă ceea ce 
îţi reprezinti prin ideea ta există cu adevărat în realitate, dar nu te 
poți îndoi de faptul că posezi acea idee. Bineînţeles, se poate 
obiecta că Descartes nu a făcut altceva decât să deplaseze punctul 
de declanşare a scepticismului în cunoaştere, din moment ce 
pasul următor după stabilirea cogito-ului ca prim principiu în 
cunoaştere este urmat de apelul la divinitate în calitatea acesteia 
de garant al perceptiilor noastre clare şi distincte. Or, în măsura în 
care se consideră că acest pas nu este valid din punct de vedere 
logic (generând ceea ce s-a numit cercul vicios cartezian), se 
poate aprecia că întregul său demers împotriva scepticismului dă 
în cele din urmă greş. 

Într-un anumit sens, Descartes se situează între concepția 
clasică şi cea empiristă (care, cum am văzut, îi datorează mult) în 
privința ideilor şi are afinități cu ambele. Deşi definită în 
orizontul gnoseologic al modurilor gândirii (modi cogitandi), 
ideea păstrează capacitatea de a conţine ceva ferm, cunoscut clar 
şi distinct printr-o inspecţie a rațiunii, ceva ferm de la care se 
poate pleca în (re)constructia cunoaşterii. Din această 
perspectivă, s-a putut afirma că, împotriva empiriştilor, „care fac 
să apară (font deriver) perfectul din imperfect, Descartes situează 
perfectul ca originar. Este în fapt aceeaşi schemă rationalistä a 
lumii, pe care o găsim la Platon sau la Descartes. Singura 
diferență constă în aceea că, imbogätind-o pe aceasta cu 
concepțiile lui Plotin şi Sf. Augustin, Descartes identifică 
perfectul şi infinitul”. Cu alte cuvinte, ca şi la Platon, ideile pot 
desemna în cele din urmă naturi adevărate şi imuabile (deşi, cum 


87 J, Wahl, op. cit., p. 25. 

am amintit, adevărul acestora devine în primă instanță imanent 
subiectului cunoscător şi nu mai este postulat ca fiind 
transcendent acestuia), spre deosebire de ceea ce se va întâmpla 


ulterior la Locke şi Hume. 


1.1.2. Conceptul cartezian de idee 


În măsura în care nu pot avea „nici o cunoştinţă despre 
ceea ce este în afara mea decât prin intermediul (par l'entremise) 
ideilor lor pe care le am în mine, va declara Descartes, mă feresc 
să raportez judecäfile mele în mod direct (immediatement) la 
lucruri şi să le atribui ceva pozitiv [ceva adevărat — n.n.) pe care 
să nu-l fi perceput înainte în ideile lor”*”. Ideile devin la el 
instanța mijlocitoare prin care ajungem la lucrurile însele. Cu alte 
cuvinte, „spiritul nu are contact direct decât cu propria sa ființă. 
El nu parvine la lucruri decât prin ceea ce îşi reprezintă din ele în 
propria sa interioritate”%. 

Dacă este să ne raportăm la Principiile filosofiei, pentru 
Descartes există două categorii de gânduri”!, două moduri ale 
gândirii (modi cogitandi): unul constă în a percepe prin intelect 
(perceptio, sive operatio intellectus,  appercevoir par 
l'entendement”), celălalt din auto-determinările voinței (volitio, 
sive operatio voluntatis). Astfel a simți, a imagina şi a concepe 


* Jbidem, p. 31. 

% Scrisoare către Gibieuf, AT, WI, 474. 

Wy: Laporte, Le rationalisme de Descartes, P.U.F., Paris, 1945, p. 77. 

” Principiile filosofiei, Partea |, § 32 (AT, VIII, 17; AT, IXp, 39). 

?2 În traducerea franceză a originalului latin realizată în timpul vieții lui 
Descartes şi verificată de acesta. 

lucruri pur inteligibile (pure intelligere) nu constituie decât diferite 
moduri de a percepe (modi percipiendi), toate instantierile lor 
alcătuind prima categorie, în vreme ce a dori, a crede, a uri, nega, a 
sta la îndoială sunt moduri diferite de a vrea (modi volendi). 

Anterior, în Meditaţii metafizice, Descartes oferise o 
diviziune asemănătoare a gândurilor, considerând că printre 
acestea „unele sunt ca nişte imagini ale lucrurilor, şi doar lor le 
este potrivit cu adevărat numele de idee: ca atunci când îmi 
reprezint un om, sau o himeră, sau cerul, sau un înger, sau pe 
însuşi Dumnezeu”? ., Celălalt gen de gânduri conţine vointele sau 
afectele şi judecätile, şi presupune o relaţie, fie între spirit si un 
obiect al acțiunii sale, fie între două idei legate într-o judecată. 

Mai multe aspecte legate de concepția carteziană asupra 
ideilor merită să fie aduse în discuţie. Unul dintre acestea ar fi 
falsitatea ideilor. Astfel, ideile, „dacă le luăm în considerare doar 
în ele însele, ... nu pot fi — propriu-zis — false”. Ideea de capră, 
spune Descartes, este la fel de adevărată ca aceea a unei himere. 
Doar în momentul în care leg mai multe idei într-o judecată mă 
confrunt cu problema falsitätii, doar predicatia deschide spre 
problema falsitäti1. 

Aici predicatia trebuie înțeleasă într-un sens mai larg. Ea 
nu desemnează doar atribuirea obişnuită de predicate, de tipul 
„acest câine este negru”, ci mai ales atribuirea unei existente 
veritabile obiectului gândirii, în afara subiectului cunoscător. Din 
această perspectivă, ideea bucății de ceară aşa cum mi-o reprezint 
în mod obişnuit nu este falsă, dar a afirma că bucata de ceară are 
în sine acele calități, că ea există ca atare în afara mea este o 


3 Meditaţii, AT, IX, 29. 

judecată falsă. Doar în urma unei inspecții a spiritului se va putea 
stabili ce este acea bucată de ceară în sine, şi anume tot ceea ce 
ține de modurile întinderii, întrucât atributul esenţial al lucrurilor 
corporale este tocmai întinderea. Regăsim aici şi un element care 
devine pregnant în cadrul demonstraţiei existenței lui Dumnezeu, 
şi anume faptul că pentru Descartes existența este un atribut, o 
însuşire sau o perfectie după cum se exprimă el cu referire la 
Dumnezeu. 

Apoi, din punct de vedere al calității cognitive a ideilor, 
acestea pot fi la Descartes de trei tipuri: idei obscure şi confuze; 
idei clare, dar nu şi distincte; idei clare si distincte. A cunoaşte un 
lucru înseamnă a avea o percepție sau o idee clară şi distinctă a 
acelui lucru. 

Dar, trebuie remarcat, modul în care Descartes defineşte 
aceste atribute nu este el însuşi foarte precis, foarte... clar: 
„Numesc clar ceea ce este prezent şi evident unui spirit atent, aşa 
cum spunem că vedem clar obiectele, atunci când prezente fiind 
ochilor noştri acționează destul de puternic asupra lor şi sunt 
predispuse a fi privite; şi distinct, ceea ce este atât de precis şi 
diferit de toate celelalte, încât nu conţine în sine decât ceea ce 
apare vădit”. 

Exemplul dat de Descartes pentru o idee clară, dar nu şi 
distinctă, este cel al durerii, când subiectul afectat amestecă ceea ce 
este clar pentru el (senzaţia), cu judecăţi asupra a ceea ce există în 
partea vătămată a corpului său, considerând că acest din urmă ceva 
este asemănător cu senzația de durere. O cunoaştere poate fi clară 
fără a fi distinctă, dar nu poate fi distinctă fără a fi clară. 


34 Principiile filosofiei, Partea 1, § 45, ed. rom., p. 100. 

Neajunsul definiţiei carteziene pentru o idee clară şi 
distinctă a fost sesizat imediat. Locke va arăta că deşi expresia 
carteziană utilizează termeni care sunt frecvenți şi familiari 
oamenilor, aceştia nu îi conferă un înțeles exact, acelaşi pentru 
toți. Locke va prefera să înlocuiască atributule claritätii şi 
distinctiei cu calitatea ideii de a fi „determinată”. Prin aceasta 
Locke înțelege că există „un anumit obiect în minte şi, prin 
urmare, un obiect determinat, adică aşa cum este el acolo văzut şi 
perceput că este”5. Ce va solicita Locke în plus ideii astfel 
caracterizate va fi o consecvență în atribuirea denumirii pentru 
una şi aceeaşi idee: o idee este determinată atunci când ea este 
“alipită şi fixată fără variație unei denumiri sau unui sunet 
articulat care trebuie să fie în chip statornic semnul al exact 
aceluiaşi obiect al minţii, adică al ideii determinate”*, 

În fond Locke este de acord cu Descartes în măsura în 
care ideile reprezintă tablouri sau imagini ale lucrurilor. Anterior 
un alt empirist, Thomas Hobbes, acceptase şi el această 
identificare, dar se arătase nedumerit de înțelesurile pe care le 
primea în textul cartezian. Astfel că într-una din obiecțiile sale, el 
va repune în discuţie pasajul din Meditatia a III-a, unde, după 
cum am văzut, Descartes afirmase că unele dintre gândurile 
oamenilor „unele sunt ca nişte imagini ale lucrurilor, si doar lor 
le este potrivit cu adevărat numele de idee [subl. ns.], ca atunci 
când îmi reprezint un om, sau o himeră, sau cerul, sau un înger, 
sau pe însuşi Dumnezeu””. Concret, Hobbes va nega 
posibilitatea ca îngerii şi, mai ales, Dumnezeu să cadă sub această 
teorie a ideilor-imagine. Dacă îngerii măcar pot fi reprezentați 


” ]. Locke, Eseu..., ed rom., pp. 8-9. 
% Ibidem. 
*7 Meditaţii, AT, IX, 29. 

prin analogie cu creaturile corporale, în cazul lui Dumnezeu acest 
lucru nu mai este posibil, pentru acesta noi neavând „nicio 
imagine sau idee”. 

Răspunzând întâmpinării lui Hobbes, Descartes îi va 
reproşa acestuia tocmai faptul că nu înțelege prin idei decât 
„imagini ale lucrurilor materiale zugrăvite în imaginaţia 
trupească”; or, el consideră că avertizat îndeajuns că foloseşte 
numele de idee „pentru tot ceea ce este conceput în mod imediat 
de către spirit”. 

Ceea ce va rezulta va fi o redefinire a ideii chiar într-un 
sens mai larg decât cel inițial, acum fiind cuprinse sub acest 
concept şi actele conştiente ale volitiei: „atunci când vreau ceva şi 
mă tem de ceva, întrucât eu concep în acelaşi timp faptul că vreau 
şi mă tem, eu consider această voință şi această teamă în 


categoria ideilor”!%. 


11.1.3. Naturile simple 


Unul dintre conceptele-cheie ale filosofiei carteziene la 
începuturile acesteia este cel de natură simplă, care trebuie înțeles 
ca o clasă aparte printre ideile pe care spiritul le posedă, în fapt ca 
înglobând acele elemente ultime pe care se bazează întreaga 
noastră cunoaştere. El este tematizat insistent de către Descartes 
în lucrarea sa de tinereţe Reguli utile şi clare pentru îndrumarea 
intelectului, pentru ca ulterior să dispară din terminologia 


38 Meditaţii, Al treilea sir de obiecţii, AT, IX, 140. 
2 Meditaţii, Răspunsuri la al treilea sir de Obiecții, AT, IX, 141. 
1% /bidem. 

carteziană. Vom oferi în cele ce urmează doar o sumară schiță 
asupra acestei problematici. 

Jean-Luc Marion! consideră că acest concept nu 
constituie doar o simplă inovaţie terminologicä, el anunțând o 
veritabilă „revoluţie epistemologică”. Practic, putem generaliza 
aprecierea anterioară, considerând că întreaga teorie cartezianä a 
ideilor reprezintă o astfel de revoluție. 

Urmându-l pe Marion, observăm că o natură simplă are 
două trăsături specifice: paradoxal, în exprimare apofatică, ea nu 
este nici natură (în sensul clasic al cuvântului), nu este nici 
simplă. Ea nu este o „natură”, căci în locul lucrului considerat în 
sine, în conformitate cu ousia (esenţa) sa sau cu physis-ul său 
(natura sa), ea trimite la lucrul considerat cu privire la 
cunoaşterea noastră. După cum spune Descartes, „când 
considerăm lucrurile cu privire la cunoaşterea noastră asupra lor 
(in ordine ad cognitionem nostram) perspectiva noastră este 
diferită de cea care ar fi fost dacă am fi vorbit despre ele conform 
modului în care ele există în realitate”. Noi nu aprehendăm 
lucrurile aşa cum există ele cu adevărat (re vera), după „propriile 
lor categorii” şi „într-o anumită clasă de fiinţe”; dimpotrivă, ceea 
ce aprehendăm este primul obiect cognoscibil, oricare ar fi acesta, 
cu condiţia ca acesta să fie cunoscut „cu uşurinţă” şi, ca urmare 
„în mod sigur”. „Naturile” sunt din această perspectivă doar 
produsele finale ale cunoaşterii noastre. 

În plus, o natură simplă nu este „simplă” în înțelesul 
clasic al termenului, aşa cum este cazul de exemplu cu un atom 


1 E a i i $ # 
9 Am preluat analiza naturilor simple din J.-L. Marion, „Cartesian 


metaphysics and the role of the simple natures”, în J. Cottingham (ed.), 7e 
Cambridge Companion to Descartes, pp. 115-139. 

sau cu o formă. „Simplicitatea” în cauză aici este pur relativă, 
desemnând ceea ce apare cel mai simplu pentru intelectul 
cunoscător. Fiecare corp, de exemplu, este reductibil la trei naturi 
simple: întinderea, figura şi mişcarea. Dar chiar şi acestea pot fi 
reduse la elemente mai simple. Figura poate fi privită ca un 
compositum alcătuit din întindere şi o limită, devenind astfel un 
element complex. 

Ce trebuie subliniat în acest context, este că simplicitatea 
naturilor simple este de natură epistemologică şi nu ontologică: 
ea nu este legată de calitatea de esenţă sau de substanță. După 
cum arată Descartes în Reguli, „neocupându-ne aici de lucruri 
decât în măsura în care sunt percepute de intelect, numim simple 
numai pe acelea a căror cunoaştere este atât de clară şi distinctă, 
încât nu pot fi divizate de mintea noastră în mai multe altele, 
cunoscute mai bine”!%2. Se observă cu ușurință şi din acest pasaj 
cum problematica naturilor o anunță pe cea ulterioară a ideilor 
clare şi distincte. 

Naturile simple carteziene sunt de trei feluri: fie pur 
intelectuale, fie pur materiale, fie comune. Naturile simple pur 
intelectuale sunt „acelea pe care intelectul le cunoaşte graţie unei 
lumini înnăscute şi fără ajutorul vreunei imagini corporale”!%, 
cum ar fi cunoaşterea, îndoiala, acțiunea voinței etc. Cele pur 
materiale sunt naturile simple amintite anterior: figura, întinderea, 
mişcarea etc. În fine, cele comune sunt acelea care „se pot atribui 
fără discriminare fie lucrurilor corporale, fie spiritelor, ca 


r 4 A A 
existența, durata”!%, etc. Tot naturi simple comune sunt 


10? Reguli..., ed. rom., p. 52. 
'% Jbidem. 
104 /pidem, p. 53. 

considerate de către Descartes şi principiile cele mai generale ale 
gândirii, cum ar fi faptul că două lucruri identice cu un al treilea 
sunt identice şi între ele. Naturile simple comune pot fi cunoscute 
fie de intelectul pur, fie de intelectul care intuieşte imaginile 
lucrurilor materiale. Tot naturi simple sunt considerate şi 
privatiile şi negatile celor menţionate anterior, cum ar fi de 
exemplu neantul pentru existență sau repausul pentru mişcare. 


11.2. Ideea de Dumnezeu la Descartes 


În demersul său de a ajunge la principiile întregii 
cunoaşteri, după ce s-a regăsit pe sine în calitate de prim principiu 
al filosofiei, spiritul va cerceta diversele idei pe care le posedă — 
diversele conţinuturi vizate de gândurile sale — şi o va întâlni 
printre acestea şi pe aceea a unei fiinţe perfecte, cu alte cuvinte a 
unui „Dumnezeu suveran, etern, infinit, imuabil, atotcunoscător, 
atotputernic, şi Creator universal al tuturor lucrurilor care sunt în 
afara lui”. 

În limbajul cartezian de inspiraţie scolastică această idee 
„are cu siguranţă în sine mai multă realitate obiectivă decât cele 
prin care îmi sunt reprezentate substanțele finite”!%, cu alte 
cuvinte are mai multă realitate obiectivă decât oricare altă idee. 
Va trebui să aflu, consideră Descartes, dacă Dumnezeu posedă şi 
realitate formală, cu alte cuvinte să arăt că el există, că nu este 
doar un nume pentru un conținut al unei simple idei pe care eu o 
am. 


195 Meditaţii, ed. rom., p. 55, AT, IX, 32. 

Realitatea obiectivă (realitas objectiva) nu trebuie 
înțeleasă în sensul în care înțelegem astăzi realitatea, „ceea ce 
este situat în exterior”, şi nici în acela, tot contemporan, al 
obiectivitätii. Ea desemnează conţinutul reprezentational al unui 
concept în măsura în care notele respective privesc un obiect în 
sens larg. Realitatea obiectivă este a ideii, este situată de 
Descartes în planul mental, şi nu în acela al lucrurilor existente în 
afara noastră, în planul „realităţii” aşa cum este înţeles el astăzi. 
După cum arată J. Cottingham, realitatea obiectivă la Descartes 
nu este o caracteristică a lumii exterioare, ci o expresie care se 
referă la aspectele reprezentărilor mentale. În traducerea franceză 
a textului Principiilor, publicat iniţial în latină, sintagma „a exista 
obiectiv în intelect” este tradusă prin „a exista ca o reprezentare 
în intelect”19%. 

Acum, se poate observa cum, practic, în demonstrarea 
existenței lui Dumnezeu (în forma sa a posteriori), Descartes 
aprobă trecerea de la cunoaştere (idee) la ființă: a nosse ad esse 
valet consequentia' 9 împotriva concepției scolastice — „căci, 
spune Descartes, este cu totul imposibil ca noi să cunoaştem un 
lucru dacă el nu este de fapt aşa cum noi îl cunoaştem, şi anume, 
fie existent dacă noi îl percepem ca existând, fie de o natură sau 
de alta dacă nu este decât natura sa care ne este cunoscută”, 

Această trecere de la idee la ființă, arată E. Gilson, trebuie 


să îndeplinească anumite condiţii pentru a putea fi operată!9%: 


1% J. Cottingham, Raţionaliştii, n. 8, p. 265. 

19 Meditaţii, Răspunsuri la al şaptelea sir de Obiecţii, AT, VII, 520. 

108 Jbidem. 

1® Discours de la méthode. Texte et commentaire par Étienne Gilson, pp. 322- 
323. 

1. presupozitia fundamentală că ființa obiectivă a unei idei 
este o ființă, inferioară fără îndoială celei a lucrului 
căruia nu îi este decăt un reflex, dar totuşi reală; 

2. această ființă, din moment ce este reală, necesită o cauză 
suficientă, în virtutea principiului cauzalităţii: 


„Căci dacă presupunem că se află ceva în idee, care 
nu se găseşte în cauza ei, atunci trebuie că ea deţine 
acel ceva de la neant; dar, oricât de imperfect ar fi 
acest mod de a fi, prin care un lucru este — în mod 
obiectiv sau prin reprezentare — prezent în intelect 
prin ideea lui, cu siguranță că nu se poate totuşi spune 
că acest fel şi maniera aceasta nu sunt nimic, nici că 
în consecință această idee îşi trage originea din 


110 
neant” ; 


3. în virtutea aceluiaşi principiu al cauzalității, trebuie ca 
acea cauză a conţinutului unei idei să se găsească intr-un 
alt lucru decăt o idee: 


„... ideea de căldură, sau cea de piatră, nu poate 
exista în mine, dacă ea nu a fost produsă de o cauză 
oarecare, care conţine în sine cel puţin atâta realitate, 
câtă presupun eu în căldură sau în piatră. Căci, deşi 
această cauză la care mă refer nu transmite în ideea 
mea nimic din realitatea ei actuală sau formală, nu 
trebuie ca din acest motiv să ne imaginăm că această 
cauză trebuie să fie mai puţin reală; dar trebuie ştiut 
că orice idee fiind o lucrare a spiritului, natura ei este 
astfel încât ea nu pretinde de la sine nici o altă 


110 Meditaţii, ed. rom., p. 56, AT, IX, 33. 

realitate formală, alta decât cea pe care ea o primeşte 
şi o împrumută de la gândire sau de la spirit, căruia ea 
îi este doar un mod, adică o manieră sau un fel de a 
gândi”!!! 


Cu alte cuvinte, ideea datorează realitatea sa formală sau 
actuală gândirii înseşi, ea fiind un mod al acesteia (pe 
scurt, gândirea este cauza existenței actuale a ideii, ideea 
este „lucrarea” gândirii, cum se exprimă Descartes). Dar 
realitatea sa obiectivă („ființa sa reprezentativă” cum o 
numeşte Gilson) îşi cere o cauză din afara gândirii înseși; 
nu putem avea în efect mai mult decât în cauza care l-a 
produs, căci ceea ce efectul ar avea în plus ar fi astfel 
fără cauză. Altfel spus, o idee poate conţine mai puţin 
decât obiectul său, dar niciodată ceva în plus. Atunci când 
un obiect conține tot atâta realitate cât ideea şi sub aceeaşi 
formă, el este cauza formală a acesteia; atunci când el 
conține mai mult decât ideea şi într-un mod de a fi 
superior, el este cauza eminentä a acesteia (cazul prin 
excelență al ideii de Dumnezeu). 

În desfăşurarea argumentativă cu privire la existența lui 


Dumnezeu, invocarea realităţii obiective a ideii este strâns legată 


de aplicarea unei forme speciale a principiului cauzalității. 
Conform acestui principiu, nu poate exista mai multă realitate 
obiectivă în efect decât în cauza care a produs acel efect, sau, cu 
alte cuvinte, „toată perfecțiunea care există în mod obiectiv într-o 
idee trebuie să existe în mod efectiv într-una din cauzele sale”. El 
este utilizat de Descartes — fără a fi justificat în mod suplimentar 


"1 Meditaţii, ed. rom., p. 56, AT, IX, 32. 

— doar ca urmare a faptului că este dat ca evident de -lumina 
rațiunii, fiind numit de el o „noţiune primă”, atât de evidentă 
încât nu ar putea exista nimic mai clar decât ea. 

Întâlnim la Descartes mai multe forme ale acestui 
principiu. La modul general, înglobând atât idei cât şi obiecte 
„obişnuite”, enunţul acestuia va presupune că „nu există nimic în 
efect care să nu pre-existe în mod similar (simili) sau superior 
(eminentiori) în cauza sa”. Descartes îl va privi totuşi şi pe acesta 
ca pe un caz particular al unui alt principiu, şi el considerat o 
noțiune primă sau comună (notio prima; notion commune): „din 
nimic nu se (poate) naşte nimic” (a nihilo nihil fit; de rien rien ne 
se fait) "?, 

Revenim la una din expresiile acestui principiu în sensul 
invocat initial de noi: „toate realităţile sau toate perfectiunile, care 
nu există decât în mod obiectiv în idei, trebuie să existe în mod 
formal sau eminent în cauzele lor”. Formal (formaliter) are aici 
sensul de similar sau actual (în acelaşi mod) ca atare, iar eminent 
(eminenter) cel de superior, desemnând ceea ce poate exista în 
potentä şi se poate actualiza oricând fără nici o cauză exterioară. 
O analogie — imperfectă, fără îndoială, şi destul de... mundană 
prin comparaţie cu contextul cartezian de la care pornisem — 
poate clarifica aceste două noţiuni: o sută taleri (pentru a 
parafraza celebrul exemplu kantian) pot exista în mod formal în 
buzunarul unui om (întrucât acesta îi posedă efectiv), sau pot 
exista în mod eminent în contul unui bancher care îi poate 
oricând transforma în lichidităţi, care le poate conferi când vrea 
existență concretă. 


"12 Meditaţii, Răspunsuri la al doilea sir de Obiecţii, AT, VII, 135, respectiv 
AT, IX, 106. 

S-a pus însă problema unui cerc vicios în demonstrarea 
existenței lui Dumnezeu, din moment ce acest principiu — de o 
evidență absolută, am spune, pentru Descartes — apare în cadrul 
argumentării înainte ca existenţa lui Dumnezeu să fie dovedită, 
adică înainte ca existenţa celui care garantează adevărul acestuia 
— după cum se va demonstra apoi, ca urmare a faptului că 
Dumnezeu, în bunătatea sa infinită nu ne poate înşela în ceea ce 
ne oferă drept evidență — să fie probată. 

Într-o scriere ulterioară, Descartes va concede că primele 
adevăruri, cu referire expresă la acest principiu, pot fi cunoscute 
doar prin simpla lumină naturală a raţiunii, chiar înainte şi 
independent de dovedirea existenţei lui Dumnezeu. Ceea ce poate 
fi invocat, fără pretenţia unei demonstraţii, este că această lumină 
naturală este o manifestare a lui Dumnezeu însuşi, cu alte cuvinte 
că ceea ce este evident prin sine poate proveni de la Dumnezeu 
înainte de a demonstra existenţa acestuia. 

Descartes consideră că ideea de Dumnezeu este înnăscută 
(ideam mihi esse innatam)!!?, că ea există în mine precum 
amprenta sau pecetea meşterului întipărită pe lucrarea sa. Aceasta 
nu poate fi o „pură producţie sau o ficțiune a spiritului meu; căci 
nu stă în puterea mea să diminuez sau să adaug vreun lucru în 
acest caz”!!f. Din această perspectivă, arată Descartes, „precum 
ideea pe care o am despre mine însumi, şi ea este născută şi 
produsă o dată cu mine din clipa în care am fost creat”!!5. 

Descartes încearcă să precizeze în mai multe rânduri ceea 
ce înțelege prin idee înnăscută, unul din termenii centrali ai 


13 Meditaţii, Răspunsuri la al doilea şir de Obiecţii, AT, VII, 133. 
14 Meditaţii, ed rom., p. 67, AT, IX, 41. 
'15 Jbidem. 

filosofiei sale: „Atunci când spun că o idee oarecare este născută 
odată cu noi sau că ea este în mod natural imprimată în sufletele 
noastre, eu nu înțeleg prin asta că ea este prezentă mereu gândirii 
noastre, căci în acest mod nu am avea nici una [înnăscută], ci 
doar că noi avem în noi înşine facultatea pentru a o produce”! "©. 

Fundalul mai general la care trebuie raportată 
problematica este cel al originii ideilor, iar din această 
perspectivă — în conformitate cu clasificarea din Meditaţii — ideile 
noastre pot fi de trei tipuri: adventice, factice şi înnăscute. Cum 
arată Gilson’, această clasificare poate induce în eroare, de 
aceea trebuie să decelăm mai multe sensuri în care înțelegem 
atributul de „înnăscut”: 


a) într-un prim sens, toate ideile noastre sunt înnăscute, ceea 
ce decurge în mod imediat din distincția reală care există 
între suflet şi corp. Deoarece aceste două entități sunt 
două substanțe care nu au nimic comun, este necesar ca 
tot ceea ce sufletul conţine să vină din el însuşi: 


„Şi, în fine, consider că toate cele [ideile — n.n.] care 
nu conţin nici o afirmaţie şi nici o negatie ne sunt 
înnăscute; căci organele de simţ nu ne oferă nimic 
care să se compare cu ideea care se deşteaptă în noi 
cu această ocazie, şi astfel ideea în cauză trebuie să fi 
fost în noi dinainte”!!€. 


16 Meditaţii, Răspunsuri la al treilea şir de Obiectii, AT, VII, 147. 

1 E. Gilson, op. cit., pp. 327-330. În cele ce urmează, vom face apel cu 
precădere la analiza pertinentă a lui Gilson. 

l8 Scrisoare către Mersenne, 22 iulie 1641, AT, III, 418. 

Prin aceasta, aratä Gilson, Descartes se opune tomismului 
şi regăseşte teoria augustinianä a senzatiel, acord câre 
rezultă din mentalismul lor inițial (de inspirație 
platoniciană). Totodată astfel se propune un fel de 
perceptionism  ocazionalist (cu ecouri ulterior la 
Malebranche) în care sufletul formează în el însuși 
percepțiile, cu ocazia acţiunii reale, deşi intranzitive, 
exersate asupra lui de către corp. 

putem distinge apoi (pe baza acceptării punctului anterior) 
între două feluri de idei înnăscute: cele pe care gândirea le 
formează în sine cu ocazia impresiilor sensibile (idei 
numite adventice) şi cele pe care gândirea le găseşte în 
sine fără ca nicio impresie sensibilă să fie necesară pentru 
a explica formarea lor (idei înnăscute propriu-zis). Astfel, 
va arăta Descartes, prin termenul de idea 


„înţeleg tot ceea ce poate ființa în gândirea noastră, 
pentru care am deosebit trei feluri: și anume unele 
[idei — n.n.) sunt adventice (adventitiae), cum ar fi 
ideea pe care o avem în mod curent despre Soare; 
altele sunt factice (factae vel factitiae), cum ar fi cea 
pe care şi-o formează astronomii despre Soare prin 
rationamentele lor; în fine, unele sunt înnăscute, cum 
ar fi ideile de «Dumnezeu», de «gândire» (mentis), 
«corp», «triunghi» şi, în genere, toate cele care 
reprezintă esențe adevărate, imuabile şi eterne”!!?. 


' Scrisoare către Mersenne, 16 iunie 1641, AT, III, 383. 

c) 


Altfel spus, o idee propriu-zis înnăscută se distinge de 
cele înnăscute la modul general prin aceea că ne înfätisazä 
o „natură adevărată şi imuabilă”, i.e. o esenţă, a cărei 
definiţie se impune în mod necesar gândirii noastre. 
printre ideile înnăscute propriu-zise unele se găsesc în 
mine oarecum ca urmare a simplului fapt că sunt o 
substanță cugetătoare: ideile de gândire, de substanţă, de 
triunghi etc. Dar mai există printre acestea una fără ca eu 
să pot descoperi în propria mea ființă raţiunea suficientă a 
prezenţei sale în gândirea mea — ideea de Dumnezeu. 
Ideea de Dumnezeu nu este doar „în mine”, ea este si 
„pusă în mine” (mise en moi, pentru a apela chiar la 
expresia  carteziană prezentă în Discurs). Această 
formulare ne arată că ideea de Dumnezeu se înfățişază 
imediat împreună cu marca originii sale transcendente. 
Totodată, să observăm — şi de această dată împreună cu 


Gilson — că Descartes nu consideră însă că ineitatea ideii de 
Dumnezeu ne sustrage de la a demonstra existența acestuia şi 
afirmă (împreună cu Toma d’Aquino, vezi Summa Theologiae) că 
acest adevăr trebuie demonstrat: 


1) 


2) 


Mai întâi trebuie ca ideea de Dumnezeu pe care probele se 
sprijină să fie una „veritabilă”. Această idee, deși 
inseparabilä de gândirea noastră, necesită pentru a fi 
descoperită în forma sa distinctă, un efort al gândirii de 
care multi se dispensează; 

Apoi, ideea înnăscută de Dumnezeu nu se găseşte în noi 
precum o definiţie desăvârşită al cărei conținut ar 
reprezenta esența acestuia; 

3) De unde rezultă că ideea de Dumnezeu nu este în noi 
decât în stare implicită şi că ne revine sarcina să o 
explicităm. 

Cele spuse anterior, pe urmele analizei lui Gilson, deschid 
implicit şi spre posibilitatea de a înţelege mai „subtil”, mai puţin 
„Tigid” sau „static” caracterul înnăscut al ideii de Dumnezeu, de a 
o înțelege ca fiind „construită? de mine prin chiar procesul 
dovedirii existenţei lui Dumnezeu. Aceasta în măsura în care 
pornind de la caracterul imperfect, finit al ființei mele se 
inferează existența unei ființe posedând toate perfectiunile. 
Aceasta ar însemna că ideea de Dumnezeu este cunoscută cu 
adevărat abia la sfârșitul acestui proces, ea este astfel ,,generatä” 
prin mijlocul unei construcții care operează în paralel cu dovada 
existenţei sale'2. Se poate face chiar o asimilare aici între 
conceptul divinității şi statutul pe care aş dori să-l posed. A forma 
ideea de Dumnezeu ar echivala din această perspectivă cu 
determinarea idealului către care tind, cu formularea a ceea ce 
este dezirabil din punct de vedere ontologic. 

La interpretarea amintită s-a replicat că acest proces — prin 
care sunt mai întâi extinse sau amplificate perfectiunile pe care le 
aflu în mine, apoi unificate respectivele perfectiuni infinite găsite 
— nu generează propriu-zis. Dacă s-ar întâmpla astfel, s-ar 
presupune că ideea ar fi inventată sau construită de mintea 
omenească. Ideea perfecțiunii supreme este deci găsită, înțeleasă 


: OEE PEA Soona Shui 121 
şi recunoscută înaintea si independent oricărei aspirații umane * . 


120 J.-M. Beyssade, ,The idea of God and the proofs of his existence”, în 


J. Cottingham (ed.), The Cambridge Companion to Descartes, p. 178. 
12! Jbidem, pp. 180-181. 


PROIECTE FILOSOFICE ALE MODERNITĂȚII 75 


Caracterizarea ca înnăscută a ideii nu înseamnă însă a 
atribui actualitate ca atare acesteia. Ideea de Dumnezeu este 
înnăscută şi ca orice idee înnăscută nu este atât o idee prezentă în 
mod actual, cât o putere (potentia) sau o facultate (facultas) de a 
produce acea idee”. 

Că ideea de Dumnezeu aşa cum apare ea la Descartes este 
problematică a fost sesizat nu doar din perspectiva empirică a lui 
Locke, ci şi plecând de la presupozitii aşa-zicând rationaliste. 
Problema esenţială ține în fond de posibilitatea intelectului de a 
aprehenda infinitul, deşi, după cum se poate bănui în acest 
context, problema nu este una strict epistemologică, având certe 
reverberatii teologice. Deci soluţia carteziană, conform căreia „nu 
aş putea concepe ideea unei substanțe infinite de vreme ce eu sunt 
finit, dacă această idee nu ar purcede de la o altă substanță care să 
fie efectiv infinită”!2, nu a satisfăcut exigenţele proprii ale unor 
gânditori apropiaţi chiar de cartezianism. 

Malebranche, de exemplu, va insista să adauge un element 
esenţial, pe care îl putem numi mai degrabă teologic decât strict 
filosofic, momentului în care noi luăm act de ideea de Dumnezeu 
care pre-există în noi, şi anume că „atunci când suntem conştienţi 
de Dumnezeu, suntem uniţi cu însuşi Dumnezeu [subl. ns.] — în 
mod direct, şi nu doar prin intermediul vreunei idei-reprezentări 
de tipul celor propuse de Descartes”!**. Cu alte cuvinte este 
imposibil ca un lucru creat să-şi reprezinte infinitul ca atare. 
Malebranche nu vrea astfel doar să rezolve o problemă teoretică 


122 Ibidem, pp. 181-182. 
'2 Meditaţii, AT, VII, 45. 
124 J. Cottingham, Raţionaliştii, pp. 113-114. 

internă a sistemului cartezian, ci şi să salveze doctrina în cauză de 
la acuza de intelectualism, de îndepărtare de la adevărata credinţă. 
Deşi inițial Arnauld, autor printre alte lucrări şi al celebrei 
Logici de la Port-Royal (împreună cu Nicole), se delimitase de 
demonstrațiile carteziene ale existenței lui Dumnezeu, el va lua 
poziţie ulterior împotriva lui Malebranche, considerând, de pe 
poziţii carteziene, că „nu este adevărat că o modalitate a sufletului 
nostru, care este finit, nu poate reprezenta un lucru infinit; 
dimpotrivă, oricât ar fi de finite percepțiile noastre, există câteva 
care trebuie înțelese ca infinite în sensul că reprezintă infinitul”'%5. 


11.3. Semnificatii ale cogito-ului cartezian 
1.3.1. Contexte de apariţie ale cogito-ului 


În Regula III din Reguli utile şi clare pentru îndrumarea 
intelectului, cogito-ul se găseşte, putem spune, într-o formă 
incipientă, în contextul definiţiei intuitiei şi a obiectelor ce cad 
sub aceasta. 

Pentru Descartes intuiţia nu reprezintă „chezăşia 
schimbătoare a simţurilor sau judecata înşelătoare a unei 
imaginatii deformante, ci concepția unei minţi pure şi atente, 
concepţie atât de simplă şi distinctă, încât despre lucrul pe care îl 
înţelegem nu mai rămâne absolut nici o îndoială; sau, ceea ce este 
absolut identic, concepția fermă a unei minți pure şi atente, 
concepție care se naşte din lumina singură a raţiunii şi care, fiind 


125 Apud J. Cottingham, Raţionaliștii, p. 112. 

mai simplă, este mai sigură decât însăşi deductia”. Prin urmare, 
fiecare poate intui astfel cu mintea sa „că există, că gândeşte, că 
un triunghi este delimitat de trei laturi, iar sfera de o singură 
suprafață, şi altele similare, care sunt mult mai numeroase decât 
cred cei mai multi oameni”'*#. 

Dupä cum se observä, nu avem de-a face aici nici cu 
legätura dintre gândire si existentä afirmatä în Discurs, nici cu 
ordinea propriu-zisă a termenilor, cu trecerea de la gândire la 
existenţă. În acest caz este valabilă concluzia lui Jean-Luc Marion 
cu privire la naturile simple: în Reguli acestea sunt doar 
dezvăluite fără a se stabili o legătură organică între ele, o 
dispunere necesară a acestora, ceea ce se va realiza cu adevărat 
abia în Meditajiile metafizice. Cu alte cuvinte, rolul precis al 
fiecăreia nu este precizat, întrucât proiectul metafizic explicit 
lipseşte aici. 

În ipoteza noastră această stare de fapt se datorează în 
principal absenței din Reguli a „motorului” metafizic care este 
îndoiala. Aceasta, alături de cunoaştere şi voinţă, este enumerată 
printre naturile simple pur spirituale, dar ea nu determină 
desfăşurarea proiectului metafizic, nu duce la punerea sub semnul 
întrebării a adevărurilor matematice care, în Reguli, rămân 
prototipul inatacabil al cunoaşterii. Ceea ce înseamnă că ele nu au 
parte de examenul critic la care vor fi supuse parţial şi de facto în 
Discurs, respectiv total şi de jure în Meditațiile metafizice. Altfel 
spus, îndoiala nu capătă caracterul funcţional, nu este încă acel 
analogon în proiectul metafizic pentru metoda analizei din 
geometrie, cum va fi în Discurs şi, mai ales, în Meditaţii. 


1% Reguli, edrom., p. 14 (traducere usor modificatä), AT, X, 368. 

Cum am spus, dimensiunea metafizică lipseşte în Reguli: 
demersul poartă asupra elementelor ultime ale cunoaşterii, asupra 
fundamentelor cunoaşterii chiar, dar nu şi asupra fundamentelor 
acestor fundamente ca atare. El este configurat în jurul unității şi 
al unificării cunoaşterii şi în jurul justificării acestei cunoașteri 
înseşi. Fundamentele care sunt cercetate în Reguli nu sunt 
aceleaşi cu cele din Meditaţii. Problema metafizică a cogito-ului 
nu poate fi pusă în termenii ei proprii, în calitatea acestuia de 
principiu prim al filosofiei. 

Când Descartes va afirma în Meditaţii că, „o dată în viața 
mea, va trebui să mă angajez cu toată seriozitatea să mă 
descotorosesc de toate opiniile pe care le-am acceptat până atunci 
să-mi ocupe încrederea, şi dacă vreau să stabilesc ceva ferm şi 
definitiv în ştiinţe, să încep din nou, de la fundamente”!?, el nu 
va avea în vedere acele fundamente care erau înfățișate de Reguli, 
nu va avea în vedere nici măcar intuiţia şi deductia ca singurele 
mijloace sigure ale cunoaşterii, ci fundamentele metafizice pe 
care numai Meditaţiile. sale le puteau oferi. În Reguli nu suntem 
încă situaţi la nivelul rădăcinilor arborelui filosofiei de care se va 
aminti în Principii, 

Fireşte, întrucât legătura dintre gândire şi existenţă nu este 
pusă, nu poate fi ridicată nici problema naturii sale. Singurul 
lucru care se poate afirma cu certitudine este permanența 
interogatiei carteziene în vederea includerii gândirii şi existenței 
în orizontul actului pur al intelectului — intuiţia. 

Peste ani, Descartes va rememora în Discurs propriul său 
itinerariu spiritual, privindu-şi viața ca pe o continuă căutare a 


12 Ed rom., p. 27, AT, IX, 13. 

fundamentelor cunoaşterii, iar în urma desfăşurării demersului 
dubitativ va ajunge în punctul limită în care cogito-ul nu se mai 
oglindeşte decât în simpla — şi abisala — sa interogare cognitivă de 
sine, punct în care gândirea sărăcită treptat de toate pretinsele 
cunoştinţe certe se recuperează, miraculos, pe sine însăşi şi se 
pune ca început absolut al filosofiei: „mi-am dat seama că atunci 
când voiam să gândesc că totul este fals, trebuia în mod necesar 
ca eu, cel care gândeam, trebuia să fiu ceva; şi observând că acest 
adevăr: gândesc, deci exist era atât de stabil şi de sigur încât și 
cele mai extravagante presupozitii ale scepticilor nu erau în stare 
să-l zdruncine, am considerat că puteam să-l adopt fără ezitare ca 
prim principiu al filosofiei pe care o cäutam” À. 

Pasul următor este interogarea acestei gândiri însăși / 
concrete care se pune ca existentă: „ce eram eu” (ce que j étais)? 
Chiar prin exprimare orizontul epistemologic este înlocuit cu unul 
ontologic. Problema nu mai este în acest moment a vedea dacă 
„gândesc, deci exist” este prim principiu în ordine epistemologică 
(aceasta fusese dovedit), ci de a arăta semnificaţia / portanta 
ontologică a acestui prim adevăr. Se trece de la quod (că) la quid 
(ce). Are loc, cu alte cuvinte, o traducere / transpunere a 
epistemicului în ontologic. 

Deoarece suprimarea gândirii este echivalentă cu 
suprimarea existenţei, „de aici am dedus că sunt o substanță a 
cărei esenţă sau natură nu este alta decât gândirea şi care, pentru a 
exista, nu are nevoie de nici un loc şi nu depinde de nici un lucru 


materia”. 


128 Discurs, ed. rom., p. 130, AT, VI, 32. 
' Ibidem. 

Cu alte cuvinte, „acest eu, adică sufletul prin care sunt 
ceea ce sunt, este în întregime distinct de corp şi chiar mai uşor 
de cunoscut decât el; în afară de aceasta, chiar dacă nu ar exista 
corpul, sufletul nu ar înceta să fie ceea ce este”! 

După cum se observă, problema cogito-ului este strâns 
legată aici de cea a stabilirii distinctiei dintre suflet și corp. 
Primul principiu nu este doar prim în ordinea cunoaşterii, el este 
prim şi în ordinea discursului ontologic întrucât permite separarea 
sufletului de substanța întinsă. Punerea „pozitivă” din punct de 
vedere cognitiv (prim principiu) si ontologic (substanța 
cugetătoare) este însoțită (concomitent) de separarea / delimitarea 
(„negativă”) ontologică. 

Contextul se modifică şi în Meditaţii, unde afirmarea 
filosofică crucială a cogito-ului nu mai ține aşa zicând strict doar 
de performanţa gândirii care este constrânsă să îşi afirme 
existența în urma experimentării îndoielii extreme, ci poate fi 
văzută şi ca o consecință a presupozitiei metafizice (hiperbolice) 
de îndoială ce este configurată de posibilitatea existenței unei 
ființe „foarte puternice” şi „foarte viclene”, „care îşi 
întrebuințează întreaga îndemânare ca să mă înşele întotdeauna”. 

lar „dacă el mă înşală, atunci nu există nici un strop de 
îndoială că eu exist; şi înşele-mă el cât va vrea, nu va putea face 
niciodată ca eu să nu fiu nimic, atâta timp cât eu voi gândi că sunt 
un lucru oarecare. Astfel că, după ce m-am gândit bine la aceasta, 
şi după ce am examinat cu mare atenţie toate lucrurile, trebuie în 
sfârşit să trag concluzia, şi să consider drept un lucru sigur că 
această propoziţie: Eu sunt, eu exist este adevărată în mod 


"30 Jhidem. 

necesar, de fiecare dată când o pronunt, sau când o concep cu 
mintea mea”?! 

Observăm imediat că aici nu mai avem de-a face cu 
expresia „Je pense, donc je suis” / „Cogito, ergo sum”, fiindu-ne 
implicit propusă echivalenta cu „Ego sum, ego existo” / „Je suis, 
j'existe”. Cel puţin unul din motivele pentru care Descartes 
operează această înlocuire pare a fi transparent; încercarea de a 
evita pe viitor acuza care i s-a adus după publicarea Discursului 
vizând caracterul de raționament al afirmației „gândesc, deci 
exist”, Dincolo de — am zice — previzibila eliminare a conjunctiei 
conclusive „deci”, se evită parcă astfel şi orice decalaj semantic 
între termenii centrali (gândire / existență), decalaj ce putea 
deschide el însuşi perspectiva unei implicaţii, a unei mişcări a 
gândirii, în favoarea unei aparente tautologii, a unui senin gest 
static ce trimite însă spre o surprinzătoare identitate provizorie 
(sau, mai degrabă, confuzie voită în acest punct?) între ființă și 
existență. O identitate ce ascunde subtil şi amână astfel 
recunoaşterea pentru actul cogitativ (necesar) ce o atestă, pentru 
că este vorba chiar de ființa şi existenţa celui care găseşte aici 
ultima soluţie, singura soluţie pentru propriul său demers cognitiv 
şi adevăratul sens al cogitatiei sale. 

Lipseşte în plus, se va observa, desemnarea expresă a 
cogito-ului ca prim principiu al filosofiei. În locul respectivei 
atribuiri apare doar caracterizarea acelei prime cunoştinţe ca fiind 
„mai Sigură şi mai evidentă decât toate celelalte pe care le-am 
avut înainte”. Această „temperare” a aspectului cognitiv al 
cogito-ului, a punerii sale ca primordial în ordinea cunoaşterii, 


1 Meditaţii, ed. rom., p.36, AT, IX, 19. 

este strâns legată de slăbirea evidenţei ontologice ce o însoțea în 
Discurs. Dacă acolo, imediat (concomitent putem spune) după 
afirmarea cogito-ului, era sesizată existenţa unei substanţe a cărei 
esenţă este gândirea, acum demersul se desfăşoară cu mai multă 
prudenţă, căci, arată Descartes, „nu cunosc încă cu destulă 
claritate ce sunt eu, eu cel care sunt sigur că sunt; în aşa fel încât 
de acum înainte trebuie să iau seama cu mare atenţie ca nu cumva 
din imprudenţă să iau vreun alt lucru oarecare ca fiind eu”. De- 
abia în acest mod voi ajunge „să nu mă înşel deloc în această 
cunoaştere”!*?. 

Este presupusă aici o continuare a interogatiei metafizice. 
Aceasta are încă sens câtă vreme nu au fost înlăturate toate 
motivele de îndoială hiperbolică: „Dar eu, cine sunt eu, acum 
când presupun că există cineva care este de o extremă putere, şi, 
aş cuteza să spun, rău şi viclean, şi care îşi foloseşte toate puterile 
si toată îndemânarea pentru a mă înşela?”!%. 

Abia când interogatia metafizică se va încheia, prin însăşi 
stabilirea legăturii ontologice între existență şi gândire, va fi 
posibilă o cunoaștere certă. Doar astfel descopăr „că gândirea este 
un atribut care îmi aparține: numai ea nu poate fi detaşată de 
mine. Eu sunt, eu exist: aceasta este sigur; dar pentru cât timp? 
Anume, atâta timp cât gândesc; căci se poate probabil întâmpla 
ca, dacă aş înceta să gândesc, să încetez în acelaşi timp de a fi sau 
de a exista”. 

Prin urmare, abia acum „nu admit nimic ... care să nu fie 
cu necesitate adevărat: aşadar, vorbind cu toată precizia, nu sunt 
decât ceva care gândeşte, adică un spirit, un intelect sau o rațiune, 


'32 Meditaţii, ed. rom., pp. 36-37, AT, IX, 20. 
133 Meditaţii, ed. rom., p. 38, AT, IX, 21. 

care sunt termeni a căror semnificație îmi era necunoscută mai 
înainte”? 

O dată cu Meditațiile se poate spune că are loc o 
răsturnare a lecturii carteziene a cogito-ului dinspre registrul 
cognitiv-epistemologic spre cel esenfialist-ontologic. Existența 
sau ființa subiectului cunoscător (dedusă oarecum logic din 
existența unui geniu rău care mă înşală în toate, ca un corelat 
necesar al acestuia) este pusă chiar anterior gândirii care face 
posibilă afirmarea acestei ființe însăşi. Primul pas al filosofiei 


devine interogarea existenţei (ființei). 


1.3.2. Tradiția augustiniană a cogito-ului 


După cum s-a văzut, unul din scopurile interogatiei 
carteziene, strâns legat de cel al configurării unei structuri 
sistematice a cunoaşterii prin obținerea fundamentelor sale, este 
combaterea scepticismului. Acesta fusese şi unul din scopurile Sf. 
Augustin, într-un context, fireşte, nu atât cognitiv, cât religios. 

S-a remarcat, încă din epocă, că există mai multe texte 
augustiniene în care pot fi găsite afirmaţii apropiate de cele 
carteziene: De libero arbitrio (Despre liberul arbitru), De 
trinitate (Despre trinitate) şi De civitate Dei (Despre cetatea lui 
Dumnezeu). În acestea Sf. Augustin aduce ca probă împotriva 
scepticilor existența subiectului cunoscător. lată, spre exemplu, ce 
le răspunde el acestora în Despre cetatea lui Dumnezeu: „Dacă 
mă înşel, [prin aceasta] eu sunt. Dacă cineva nu este [nimic], nu 


14 Meditaţii, ed rom., p. 39, AT, IX, 21. 

se poate nici înşela; prin urmare eu sunt, dacă mă însel. Prin 
faptul că eu sunt, deoarece mă înşel, nu poate fi nici o îndoială în 
aceea că sunt; este deci ceva ferm [bine stabilit] că eu exist, dacă 
eu mă înşel. Totodată, chiar dacă eu mă înşel pe mine, eu trebuie 
să fiu pentru a mă putea înşela, iar în privința aceasta nu mă înşel 
deloc, anume asupra faptului că eu ştiu că eu sunt”, 

În plus, certitudinea cogito-ului este si la Sf. Augustin 
concomitentă stabilirii distincţiei dintre suflet şi corp, ceea ce îi 
va fi menţionat lui Descartes de către Arnauld'%, 

După cum arată E. Gilson, această doctrină augustiniană 
nu a fost niciodată dată uitării în Evul Mediu şi a continuat să fie 
propagată până în secolul al XVII-lea". Printre cei care fac apel 
la ea pot fi amintiţi Johannes Scottus Eriugena (sec. IX), Hugo de 
Saint-Victor (sec. XII), Duns Scottus (sec. XIII-XIV), Ockham 
(sec. XIV), Pico de la Mirandola (sec. XVI). Practic, şi cel mai 
cunoscut discipol al lui Descartes, Nicolas Malebranche (sfârşitul 
sec. XVII), va încerca o reîntoarcere manifestă, declarată la 
spiritul teologiei augustiniene. 

Descartes nu face apel niciodată la această tradiție, cu atât 
mai puţin la autoritatea poziției augustiniene (ceea ce nu poate fi 
decât previzibil, dată fiind poziţia sa generală față de tradiţie şi 
autoritate, vizibilă mai ales în Discurs). În plus, răspunzând 
corespondenfilor săi care evidentiau apropierile dintre poziţia sa 
şi cea a Sf. Augustin, Descartes nu va face decât să mulțumească 
acestora pentru sprijinul pe care aceştia îl oferă propriilor sale 
afirmaţii, fără a recunoaşte vreo inspiraţie augustiniană ca atare. 


135 De civitate Dei, cartea XI, cap. 26. 
136 AT, V, 186. 
'% E. Gilson, op. cit., p. 296. 

Între cogito-ul augustinian şi cel cartezian există atât 
diferențe cât şi asemănări '%. Pe de o parte, trebuie remarcat că 
expresia Cogito, ergo sum nu există ca atare în textele 
augustiniene şi nu se întâlneşte decât la Descartes. Mai mult, ea 
îşi va pierde semnificaţia teologică asupra căreia insista Sf. 
Augustin, primind una nouă, deoarece devine principiul prim al 
întregii filosofii, al întregii cunoaşteri, incluzând aici şi fizica. 

Pe de altă parte, arată Gilson, există începând de la Sf. 
Augustin o tradiție neîntreruptă care face din cunoaşterea 
imediată a sufletului de către el însuşi cunoştinţa primă şi cea mai 
evidentă dintre toate cele pe care le posedăm. Această certitudine 
este utilizată: 1) pentru combaterea scepticismului (am văzut că şi 
Descartes face referire explicită în Discurs în acest sens); 2) 
pentru a dovedi imaterialitatea sufletului (Descartes stabileşte 
distincția celor două substanțe, cugetätoare şi întinsă, 
concomitent cu punerea evidenţei cogito-ului ca prim principiu al 
filosofiei sale); 3) pentru a dovedi existența lui Dumnezeu 
(înaintea dovedirii existenţei lucrurilor materiale, ceea ce va face 
şi Descartes ca pas imediat următor afirmării cogito-ului). Toate 
aceste elemente comune îl determină pe Gilson să constate că este 
greu de respins presupozitia că Descartes a fost influențat de 
această tradiție, fie în mod direct (prin lectura unor texte 
augustiniene — deşi, repetăm, nu există nici o mărturie în acest 
sens), fie în mod indirect, prin conversațiile pe care le-a avut cu 
unii membri ai Oratoriului (ordin de inspirație augustiniană) pe 
care îi frecventa, în special cu Gibieuf, la sfârşitul anilor 1620, 
deci înainte de a-şi redacta propria metafizică. 


D8 Ibidem, pp. 297-298. 

Totuşi, chiar dacă am accepta această presupusă filiatie 
augustiniană a cogito-ului, nimic nu ne permite să vorbim şi 
despre un augustinianism al lui Descartes. Acesta se opune Sf. 
Augustin în punctul esențial al relaţiei dintre rațiune şi credinţă, 
şi, la modul general, în ceea ce priveşte însăşi ideea de filosofie. 
Cu alte cuvinte, chiar dacă Descartes ar fi integrat în mod 
conştient în filosofia sa unele teze augustiniene, nu este spiritul 
Sf. Augustin cel care îl animă! 

Trimiterile lui Descartes din Reguli par a indica chiar o 
sursă mai profundă şi totodată mai îndepărtată istoric. Este vorba 
de binecunoscutul apel socratic la depăşirea îndoielii prin 
conştientizarea acelei îndoieli sau nestiinte: ştiu măcar un singur 
lucru, acela că nu ştiu nimic. 

Într-o primă referire, Descartes arată în Regula XII că 
„atunci când ... Socrate spune că se îndoiește de orice ... rezultă 
în mod necesar că înțelege cel putin acest lucru: că se îndoiește; 
tot așa, deci, că ştie că un lucru poate fi adevărat sau fals etc., 
deoarece acestea sunt necesar legate de natura îndoielii”1%0, 
pentru a reveni în Regula XIII asupra acestui aspect. 

După cum se observă aceste referiri mai mult îi despart pe 
Sf. Augustin şi pe Descartes decât îi apropie — deşi trebuie amintit 
că şi Sf. Augustin trimite deseori la demersul socratic —, în măsura 
în care ceea ce este vizat de Descartes aici este proiectul filosofic 
sistematic al unei cunoaşteri certe si nu aspectele de ordin teologic 
ale cogito-ului, care evident primează la Sf. Augustin. 


19 Ibidem, p. 298. 
1% Reguli, ed. rom., p. 54, AT, X, 421. 

1.3.3. Cogito: intuiţie sau raționament? 


Poate principala problemă „internă? care s-a pus în 
legătură cu cogito-ul cartezian — devenită nu de puţine ori o 
interogatie obsesivă — a fost aceea dacă el este o intuiție sau un 
raționament (silogism). Semnificaţia şi importanţa acestei discuţii 
sunt legate, evident, de afirmarea sa ca prim principiu al 
filosofiei. Într-o interpretare silogistică am avea de-a face cu 
următorul raționament: „Tot ceea ce gândeşte există; eu gândesc, 
prin urmare eu exist (sunt)”. Cu alte cuvinte cogito, ergo sum 
presupune cunoscută premisa majoră „tot ceea ce gândeşte 
există” şi nu poate fi considerat ca prim principiu al filosofiei. 

Răspunzând acestei acuze, formulată de mai multi dintre 
corespondentii care s-au pronunţat asupra Meditațiilor, Descartes 
va afirma explicit că eroarea majoră care se produce într-o 
asemenea interpretare este că se presupune cunoașterea unei 
propoziţii particulare (,gândesc, deci exist”) ca fiind totdeauna 
dedusă dintr-una universală (premisa majoră „tot ceea ce gândește 
există”), în conformitate cu ordinea silogismelor din dialectică. 

Această lectură a cogito-ului, pe lângă faptul că este 
punctual eronată, dovedeşte pentru Descartes cât de putin au 
înțeles contemporanii săi metodologia generală de obținere a 
adevărului. Referindu-se la cel care îi formulase această 
întâmpinare în cel de-al cincilea sir de Obiecfii la Meditaţii, 
Descartes notează că acesta arată astfel că ştie prea puţin de 
modalitatea în care trebuie căutat adevărul: „căci este sigur că, 
pentru a-l găsi, trebuie totdeauna să începem cu noţiunile 
particulare, pentru a ajunge apoi la cele generale, cu toate că se 
poate proceda şi invers, după ce am găsit pe cele generale sa 


88 VIOREL VIZUREANU 


deducem de aici alte particulare. Astfel, atunci când îl învăţăm pe 
un copil elementele geometriei [aluzie la Elementele lui Euclid — 
n.n.), nu îl vom face să înțeleagă în general că, atunci când din 
două cantități egale extragem părți egale, ceea ce rămâne sunt tot 
două cantități egale, sau că întregul este mai mare decât părțile 
sale, dacă nu îi arătăm unele exemple ce constau în cazuri 
particulare” "1. 

Tot în Răspunsurile sale la Obiecţiile făcute Meditaţiilor, 
de data asta la cel de-al doilea şir al acestora (formulate de 
Gassendi), Descartes afirmă că acest adevăr: ,,Gândesc, deci 
exist, sau sunt” este cunoscut printr-o simplă inspecţie a 
spiritului, subliniind încă o dată că este propriu spiritului nostru 
de a forma propoziții generale plecând de la cunoaşterea celor 
particulare *?, 

Într-o scrisoare din 1648, spre sfârşitul vieţii, Descartes va 
sublinia că, în concepţia sa, suntem mai putin siguri de prezența 
obiectelor pe care le avem în fața ochilor decât de adevărul 
acestei propoziții: „gândesc, deci exist”. Şi îi va aminti 
corespondentului său că „această cunoştinţă nu este opera 
rationamentului vostru şi nici o învățătură pe care să v-o fi dat 
dascălii voştri; spiritul vostru o vede, o simte şi o pipăie (manie). 
Deşi imaginaţia voastră, care se amestecă în mod inoportun în 
gândurile voastre, îi diminuează claritatea, dorind să o 
înveşmânteze cu figuri, ea vă este totuşi o dovadă a capacității 
sufletelor noastre de a recepționa de la Dumnezeu o cunoştinţă 


intuitivă” 1%, 


141 AT, IX, 205-206. 
142 AT IX, 110-111. 
14 Scrisoare către Marchizul de Newcastle, AT V, 137-138. 

O altă variantă de interpretare priveşte Cogito, ergo sum 
ca o inferență imediată. Această lectură se bazează pe unele 
fragmente din Reguli. Astfel, în Regula III Descartes stabileşte 
existența a două moduri ale cunoaşterii, intuiţia şi deducfia, 
deosebite prin aceea că în deducție „se concepe o mişcare sau o 
succesiune oarecare, pe câtă vreme în cealaltă nu; şi, în al doilea 
rând, pentru că la deducție nu este necesară o evidență prezentă, 
ca la intuiție, ci mai curând îşi primeşte oarecum certitudinea sa 
de la memorie”. 

Dihotomia nu este însă totală, rămâne o zonă de mijloc 
„supusă” atât intuitiei, cât şi deductiei: „despre acele propoziții 
care se deduc nemijlocit din primele principii, se poate spune, 
după modul diferit de a le considera, că se cunosc când prin 
intuiţie, când prin deducţie”!“5, Cogito, ergo sum poate fi deci 
interpretat ca o inferentä imediată, cu o dublă interpretare, de 
intuiţie, respectiv deducție. 

Din perspectiva unei asemenea interpretări contemporane 
se consideră că Descartes priveşte propoziţiile despre stările sale 
mintale (i.e. faptul că se îndoiește, că vrea, că îşi imaginează, că 
pare a vedea, auzi sau simți ceva etc.) ca evidente prin sine, 
aceste stări fiind atestate de către subiectul epistemic direct, 
propoziţiile în cauză neconstituind prin urmare rezultatul vreunei 
inferente, în vreme ce propoziţia care asertează propria-i existență 
trebuie considerată ca inferată în mod imediat din premisele 


despre stările sale mintale 145. 


1 Reguli, ed. rom., p. 15, AT, X, 370. 

'% Ibidem. 

146 Vezi în acest sens P. Markie, „The Cogito and its importance”, in | 
Cottingham (ed.), The Cambridge Companion to Descartes, pp. 140-17 3 

11.3.4. Cogito-ul ca prim principiu al filosofiei 


Faptul că Descartes caracterizează cogito-ul ca „prim 
principiu” trebuie înțeles în sensul unei presupozifii de bază, 
necesare, care permite desfăşurarea întregului proiect filosofic 
cartezian. 

Prin urmare, se poate afirma, cogito-ul nu îşi este suficient 
siesi, nu este o punere închisă. Orice adevăr fundamental 
presupune alte adevăruri. Intuitia nu este „statică”, ci „dinamică”, 
trimite la noi deductii, la obținerea de noi adevăruri. Deşi în cazul 
trecerilor deductive constatăm că îşi fac apariţia şi alte „principii” 
sau „noţiuni comune” — vezi principiul cauzalităţii în prima formă 
de argumentare a existenţei lui Dumnezeu -— ele vor fi „pe 
măsura” cogito-ului, fiind receptate prin lumina rațiunii, prin 
simpla inspecţie rațională, procedeu pe care Descartes nu îl va 
respinge, chiar înainte de a-l putea invoca pe Dumnezeu în 
calitatea acestuia de unic garant al adevărurilor pe care le posed. 

Pe scurt, proiectul metafizic cartezian „conținut? oarecum 
implicit în cogito arată astfel desfăşurat: de orice şi oricât m-aş îndoi 
până la urmă cu sunt prin chiar faptul îndoielii; acest fapt defineşte si 
limitele mele concomitent cu constatarea ideii de perfecțiune pe care 
o regăsesc printre ideile mele; eu, ființă finită, nu pot fi cauza acestei 
idei a unci ființe infinite, care prin urmare există cu necesitate; 
bunătatea infinită a lui Dumnezeu va garanta şi adevărul perceptitlor 
clare şi distincte, ca si distincţia reală dintre suflet si corp, dintre 
substanța cupctătoare şi cea întinsă; se garantează astfel şi 
independenţa unci ştiinţe având ca obiect substanţa întinsă — fizica 
mecanicistă ce poartă asupra corpurilor utilizând trei termeni de 

bază: întinderea, figura şi mişcarea; pornind de aici, se conturează şi 
proiectul tuturor celorlalte ştiinţe “7. 

Este ceea ce îl va determina pe Gilson să afirme că trebuie 
să pozitionäm în cogito întreaga serie a consecinţelor sale pentru 
a înţelege în întreaga sa profunzime şi originalitate gândirea lui 
Descartes. Cogito-ul nu este esenţial doar prin aceea că permite 
stabilirea unui punct ferm al cunoaşterii împotriva pretențiilor 
sceptice, o intuiţie punctuală de nezdruncinat, de o altă „natură” 
decât cele ce pot fi adăugate ulterior cunoaşterii noastre. Cogito- 
ul fundează întregul proiect cognitiv nu în mod exterior, ca 
element (fie el şi prim în serie), ci tocmai că permite prin 
propriile sale exigente cognitive desfăşurarea acestui proiect. 

Acest caracter de prim principiu al cogito-ului a fost 
contestat din perspectivă scolastică. În această tradiție, pe urmele 
lui Aristotel, se atribuia principiului (non)contradictiei calitatea 
de prim principiu al filosofiei. În cartea I a Merafizicii, Aristotel 
aratase că acela care studiază Fiinţa ca fiind, filosoful, este în 
măsură să expună principiile cele mai sigure ale tuturor lucrurilor. 

Principiul „tuturor lucrurilor” trebuie, pentru Aristotel, să 
îndeplinească unele condiţii: să fie cert în cea mai mare măsură 
(„principiul cel mai sigur este acela în privința căruia este 
imposibil să ne înşelăm”), să fie cunoscut cu ușurință, să fie 
necondiționat (sau independent de premise suplimentare: „să nu 
depindă de alte ipoteze”; el „nu poate fi condiţionat”) şi să fie 
cunoscut în prealabil („cunoştinţa principiului ... cel care vrea să 
cunoască ... trebuie s-o stăpânească bine dinainte”)'%%. Aceste 
condiţii sunt îndeplinite de singur principiu, care se enunţă 


147 E. Gilson, op. cit., p. 299. 
148 1005 b, ed. rom., p. 128. 

aristotelic după cum urmează: „Este peste putință ca unuia şi 
aceluiaşi subiect să 1 se potrivească şi totodată să nu i se 
potrivească sub acelaşi raport unul şi acelaşi predicat”!%, ceea ce 
ulterior s-a numit principiul (non)contradictiei. Acest principiu, 
după Aristotel, „este cel mai sigur dintre toate, căci el cuprinde în 
sine caracteristicile arătate mai sus”! astfel că „oricine vrea să 
dovedească ceva îşi referă demonstraţia la acest ultim principiu, 
care prin firea lucrurilor, este principiul tuturor celorlalte 
axiome”!5!. 

La această obiectie Descartes va răspunde într-o scrisoare 
din 1646 că „principiu” este un termen care poate fi considerat în 
mai multe sensuri. Astfel că, „este un lucru a căuta o noțiune 
comună, care să fie atât de clară şi de generală, încât să poată 
servi drept principiu pentru existenţa tuturor ființelor — entia — pe 
care le vom cunoaşte apoi, şi un alt lucru de a căuta o ființă a 
cărei existență să ne fie mai cunoscută decât cea a tuturor 
celorlalte”!52. 

În primul sens, cel strict logic, este vorba de amintitul 
principiu al contradictiei. Acesta însă, arată Descartes, nu poate 
servi la cunoaşterea existenței nici unui lucru (el este doar un 
principiu formal): el nu „produce” o judecată de existență, ci doar 
o confirmă. Ceea ce pentru Descartes revine la a spune că acest 
principiu este lipsit de importanţă, nefăcându-ne cu nimic mai 
cunoscători (savants). În cel de-al doilea caz avem însă de-a face 
cu o judecată de existenţă: „Eu sunt, eu exist” sau, ceea ce este 
echivalent, „Sufletul nostru există”. 


14 1005 b, ed. rom., p. 129. 

150 Jbidem. 

151 1005 b, ed rom., p. 130. 

152 Scrisoare către Clerselier, AT, IV, 444. 

Şi Descartes prezintă unele caracteristici ale primului 
principiu. Prima dintre ele este enunțată negativ: nu este necesar 
ca primul principiu să fie de aşa manieră încât toate propoziţiile 
să se poată reduce şi dovedi prin acesta (este chiar posibil ca să 
nu existe nici un astfel de principiu unic la care să se reducă toate 
lucrurile). Este suficient, consideră Descartes, ca acesta să poată 
servi (servir) la găsirea (trouver) altor propoziţii, apoi ca să nu 
depindă de nici un alt lucru, şi, în fine, ca vreun alt lucru să nu 
poată fi găsit în prelabil. 

Dacă adăugăm aici faptul că Descartes caracterizase 
Cogito, ergo sum ca fiind „atât de stabil şi de sigur încât şi cele 
mai extravagante presupozitii ale scepticilor nu erau în stare să îl 
zdruncine”!55, se observă cum Descartes recuperează de la 
Aristotel toate caracteristicile formale ale principiului: 
certitudinea, independența (neconditionarea), anterioritatea şi 
“uşurinţa” cu care acesta este (re)cunoscut. 

Diferenţele se înregistrează pe planul conţinutului — la 
Descartes nu mai avem de-a face cu un principiu logic, ci cu o 
judecată existenţială: „Cuget, deci exist” (în Discurs), respectiv 
„Eu sunt, eu exist” (în Meditaţii), care are parte de o „traducere” 
imediată într-o judecată de esenţă: „sunt un lucru care gândeşte”, 
„sunt o substanță a cărei natură sau esență este gândirea”, pe 
scurt: „sunt o substanţă cugetătoare”. 

Strâns legat de acest aspect, trebuie notată şi o altă 
diferenţă esenţială: nu celelalte propoziţii se „reduc” la primul 
principiu, ci primul principiu — pentru Descartes — permite 
apariţia altor propoziţii. De factură logică (în sens clasic- 


153 Discurs, ed. rom., p. 130, AT, VI, 32. 

aristotelic), principiul contradictiei nu poate duce la sporirea 
cunoaşterii, câtă vreme cogito-ul permite desfăşurarea cu maximă 
evidenţă şi certitudine a proiectului metafizic şi totodată situarea 
sa sui generis în acea ars inveniendi cu care încerca Descartes să 
identifice demersul cognitiv. 

Putem spune că regăsim şi aici tensiunea dintre „vechea 
logică” scolastică şi „noua logică” a invenţiei, miza ţinând ceea 
ce se poate numi diferenţa dintre „verificare” şi „producere” de 
cunoştinţe: „Modalitatea în care reducem celelalte propoziţii la 
aceasta: impossibile est idem simul esse et non esse [este 
imposibil ca unul şi acelaşi lucru totodată să fie şi să nu fie], este 
superfluă şi lipsită de orice utilitate; în schimb este de cea mai 
mare folosință că începem a ne asigura de existența lui 
Dumnezeu, Şi apoi de cea a tuturor creaturilor, prin considerarea 
propriei sale existente”. 

O altă obiectie care a fost adusă lui Descartes ţine de 
posibilitatea de a înlocui cogito-ul cu diferite alte propoziții, deşi 
cu un conținut asemănător, care ar putea juca acelaşi rol şi ar 
putea fi, prin urmare, considerate şi ele ca principii. 

Într-o scrisoare din 1638, un corespondent rămas 
necunoscut îi reproşează lui Descartes că primul principiu al 
filosofiei sale, „Gândesc, deci sunt”, nu este mai sigur decât 
multe altele, cum ar fi „Respir, deci sunt” sau „Orice acţiune 
presupune existenţa”: „A spune că nu putem respira fără un corp, 
dar că putem foarte bine gândi fără acesta, este ceea ce ar trebui 
dovedit printr-o demonstraţie clară; căci, deşi ne putem imagina 
că nu posedăm deloc un corp (cu toate că acest lucru ar fi destul 


15 AT, IV, 445. 

de dificil) şi că trăim fără a respira, nu urmează de aici că aşa şi 
stau lucrurile cu adevărat şi că am putea trăi fără a respira”!S5. 

Descartes va răspunde că dacă prin „Respir, deci sunt” 
vrem să conchidem propria existență din aceea că respiraţia nu 
poate fi (asertatä) fără ea, aceasta nu se poate realiza, întrucât ar fi 
trebuit anterior să fi dovedit că este adevărat că respirăm, iar 
acest lucru este imposibil dacă nu dovedim mai întâi că existăm. 
În schimb este valabilă trecerea de la impresia sau opinia că 
respirăm la existența noastră întrucât chiar dacă această opinie 
este falsă, vom conchide că nu am fi putut să o posedăm dacă nu 
am fi existat. lar în acest din urmă sens a spune „Respir, deci 
exist” (sau a enunţa oricare altă senzaţie, acţiune etc.), este 
acelaşi lucru cu a afirma ,,Gândesc, deci exist”. În plus, pe 
această cale nu se dovedeşte nimic despre existența corpului, ci 
doar este stabilită cea a sufletului. 

Mai multe aspecte merită a fi evidențiate aici. Întâi de 
toate trebuie amintit că „a gândi” nu este nicidecum înțeles de 
către Descartes într-un sens strict, de o manieră intelectualistă 
dacă e să folosim un termen contemporan. După cum arată în 
Meditaţii, un lucru care gândeşte este „ceva ce se îndoieşte, care 
înțelege, care afirmă, care neagă, care vrea, care nu vrea, care îşi 
imaginează, şi care simte”!%. Atributul esenţial al gândirii se 
instantiazä de fapt, capătă contur determinat, concret prin toate 
aceste moduri. De exemplu, „a simţi ceva” trimite în acest 
context — pe care l-am putea numi substantialist — la faptul că „iau 
seama” de senzaţia respectivă, că o conştientizez, că o gândesc, şi 
nu la senzaţia ca atare, la conţinutul ei (,„informativ”). Conţinut 


155 AT, I, 513. 
156 Meditaţii, ed. rom., p. 40, AT, VII, 34. 

care, în treacăt fie spus, nici nu ar fi putut semnifica ceva cu 
adevărat în condiţiile în care singurul adevăr pe care îl posedăm 
este doar / tocmai cogito-ul (şi deci senzaţia — ca, de altfel, si 
imaginaţia, intelectia etc — nu se poate defini deocamdată decât 
ca mod al substanţei cugetătoare, într-un moment al demostratiei 
filosofice în care conținuturile însoţite de gândire ne sunt încă 
„indiferente”!57). 

Şi pentru limba română este valabilă aici observaţia lui 
Wilhelm Windelband: traducerea lui cogitare, cogitatio prin 
„gândire” (Denken) poate da naştere la neînţelegeri, deoarece 
Denken în germană (si tot astfel stau lucrurile cu think în engleză, 
sau cu românescul gândire, cel puţin în cadrul terminologiei 
filosofice) semnifică un mod particular al conştiinţei teoretice. 
Pentru ceea ce este comun tuturor funcţiilor „gândirii” amintite 
anterior nu există în germană (Şi nici în română, adăugăm noi) 
vreun cuvânt potrivit. Singurul care se apropie de îmbrätisarea 
acestor semnificaţii este „Bewusstsein” (conștiință). lar acest 
lucru este valabil, arată Windelband, şi cu privire la modul în care 
Spinoza foloseşte acest termen!” Cu alte cuvinte, ,constientizez 
că posed o anume idee (sau un anume gând), deci exist” ar reda 
mai corect spiritul demersului cartezian. La limită, „conştientizez 
că mă pot înşela în toate ideile mele (sau că pot fi înşelat în toate, 
conform Meditatiilor), deci exist”. 

În al doilea rând, trebuie remarcat că mă pot înşela asupra 
faptului că respir sau mănânc cu adevărat (cum se întâmplă atunci 
când visez aceste lucruri), dar, oricum ar fi, dacă mă înşel în 


'5 Nu pentru mult timp însă, căci, pentru a părăsi „cercul strâmt” al cogiro-ului 


va trebui să găsesc tocmai un astfel de conținut mental cu o încărcătură aparte 
— ideea de Dumnezeu. 
158 W, Windelband, 4 History of Philosophy, vol. Il, nota 2, p. 391. 

toate, eu trebuie totuşi să exist, să fiu un lucru care gândeşte 
aceasta. Sau, ceea ce este echivalent, am putea gândi că mergem 
fără să mergem, am putea gândi că mâncăm fără să mâncăm (la 
limită, am putea gândi că respirăm fără să respirăm, aceasta într- 
un moment în care ne ținem respiraţia), dar nu am putea gândi că 
gândim fără să gândim realmente!*?. 

Dacă nu păstrăm în minte faptul că ceea ce urmăreşte 
Descartes aici este întemeierea mai presus de orice îndoială a 
cunoașterii, stabilirea unei propoziţii mai presus de orice îndoială 
(care să fie adevărată ori de câte ori o asertez, prin simplul fapt al 
asertării sale) şi a naturii respective (a atributului esenţial) 
surprinse prin aceasta, şi nu descrierea individului uman ajungem 
la confuzii şi neînțelegeri majore. Cu siguranță, Descartes nu se 
îndoieşte cu adevărat de faptul că eu respir şi de acela că eu posed 
un corp. Doar că acestea nu pot juca rolul de prim principiu — 
deşi, nota bene!, existenţa lucrurilor materiale va constitui ulterior 
cel de-al treilea principiu de bază al filosofiei sale, după cel al 
cogito-ului şi cel al existenţei lui Dumnezeu, un principiu care 
permite desfăşurarea întregului proiect al ştiinţei carteziene. 

În fapt aici se amestecă două aspecte: putem fi de acord cu 
desemnarea cogito-ului ca prim principiu al filosofiei carteziene (în 
ordine epistemologică), putem accepta si stabilirea existenţei 
substanței cugetătoare (i.e. o substanță având ca atribut esențial 
gândirea) ca un corolar ontologic a acestuia, dar putem contesta 
dualismul substanţelor care este postulat cu această ocazie. Cu alte 
cuvinte, din faptul că gândirea este un astfel de atribut esenţial nu 
reiese cu necesitate că substanța în cauză nu mai posedă şi alte 
asemenea atribute (cum ar fi, de exemplu, întinderea). 


'55 A. Cresson, Les courants de la pensée philosophique française, vol |, p 60 

Obiectia este clasică: din faptul că ceva este posibil din 
punct de vedere logic nu urmează că este şi de facto posibil. Deci 
faptul că cineva îşi poate imagina că există fără un trup nu 
dovedeşte că cineva poate exista fără trupul säu'®, 

Răspunzând aşa-zicând în locul lui Descartes, putem 
propune cel puţin două contraargumente plauzibile la această 
obiectie. Primul are la bază raţiuni teologice, în condiţiile în care 
acceptăm teza lui Descartes că Dumnezeu poate face să se 
petreacă (realizeze) tot ceea ce este logic posibil, tot ceea ce nu 
este contradictoriu (idee care va fi preluată şi de către Leibniz, cu 
o semnificație mult mai amplă însă). Dacă acceptăm apoi că 
faptul de a exista fără un corp este nu doar imaginabil, ci şi logic 
posibil, urmează că Dumnezeu poate face astfel îneât eu să exist 
fără un trup. 

Un alt răspuns posibil ar putea lua ca premisă un principiu 
susținut de Leibniz: dacă două lucruri aparent distincte se 
dovedesc a fi unul şi acelaşi lucru, atunci fiecare dintre ele trebuie 
să conțină toate proprietăţile celuilalt şi numai pe acelea. 
Aplicând acest principiu cazului concret în discuţie, reiese că 
dacă există lucruri care sunt adevărate despre trup, dar nu sunt 
adevărate despre suflet, atunci trupul şi sufletul sunt distincte. 
Conform lui Descartes, ne putem îndoi de existenţa trupului, dar 
nu ne putem îndoi de cea a sufletului. Urmează că ceva este 
adevărat cu privire la trup, dar fals cu privire la suflet. Cu alte 
cuvinte, sufletul şi trupul sunt distincte. 

Dar verbe ca a „imagina”, „a crede”, „a se îndoi” şi „a 
spera” se sustrag acestui principiu leibnizian. Contextele 


160 Stephen Priest, Theories of Mind, 1991, p. 23. 

lingvistice pe care acestea le creează sunt numite referential 
opace!Sl. Un exemplu clasic în literatura analitică anglo-saxonă 
este cel al indivizilor cu dublă personalitate, cum este cazul 
personajului literar Dr. Jekyll şi Mr. Hyde. Ne putem îndoi că 
primul a făcut ceva şi totodată să nu ne îndoim că al doilea a făcut 
acelaşi lucru. Dar ar fi eronat ca din aceasta să tragem concluzia 


că Dr. Jekyll şi Mr. Hyde nu sunt una şi aceeaşi persoană. 


11.3.5. Elemente pentru o lectură ontologică a 
cogito-ului. Esentä şi existență la Descartes 


Deductiile particulare prin care Descartes stabileşte pe 
rând natura substanţială a ego-lui, natura substanţială a întinderii 
şi natura substanțială a lui Dumnezeu par a implica trei moduri 
diferite în care este concepută relaţia dintre esență si existență"? 

În cazul eu-lui, relaţia este o identitate imediată. Prin 
fiecare din actele noastre ale gândirii, chiar prin acelea prin care ne 
înşelăm sau suntem înşelaţi, noi percepem, înaintea oricărui alt 
lucru, faptul că noi gândim -— „spiritul sesizează astfel esenţa 
gândirii, care este de a se cunoaşte [pe sine], şi, în această esență 
însăşi, existenţa, întrucât este imposibil a se cunoaşte fără a exista”. 

Din această perspectivă, Cogito, ergo sum nu semnifică 
decât faptul că actul de a înțelege esenţa şi de a afirma existența 
nu sunt decât unul şi acelaşi act. Este stabilită astfel echivalenta 


61 Vezi, pentru întreaga discuţie, St. Priest, op. cit., p. 24 sq. 
1 L, Brunschvicg, Spinoza et ses contemporains, pp. 245-249. Analiza ce 
urmează este preluată din aceeaşi lucrare. 

între aceste două afirmaţii: „Eu gândesc” şi „Există o substanță 
gânditoare (cugetătoare)”. 

Această identitate îşi datorează forța faptului că este 
adaptată naturii subiectului cugetător. Acelaşi procedeu nu va fi 
prin urmare valabil şi în privința analizei substanței materiale. În 
acest caz spiritul nu penetrează în mod direct esența obiectului — 
doar printr-o serie de eliminări succesive el va reuşi să degajeze 
ceea ce nu se va putea separa de fiecare lucru, ceea ce îl va 
caracteriza pe fiecare dintre acestea ca lucru. Ca în binecunoscutul 
exemplu cu bucata de ceară — trebuie să îndepărtăm în cazul 
acesteia toate acele calități sensibile care tin de organele de simţ şi 
atrag initial atenția spiritului. Bucata de ceară va avea drept esenţă 
faptul de a fi întinsă, va fi o substanţă întinsă. 

Dar acest lucru este valabil doar punctual, pentru bucata 
respectivă de ceară. Într-un al doilea pas, constructiv, pentru a 
obţine o descriere a substanţei întinse în întregul ei, a universului 
material în ansamblu este necesar să plecăm de la această 
evidenţă incipientă printr-un lung şir de deductii, constituind 
astfel ştiinţa universului fizic sub o formă matematică. Metoda 
care legitimează ştiinţa va interzice să conferim acelei prime 
evidențe realitatea ca atare, aşa zicând printr-o dispoziţie naturală 
a spiritului nostru. Cu alte cuvinte, intelectul are în această 
privinţă spre jurisdicție domeniul posibilului: „el nu poate afirma, 
prin propria sa autoritate, existența nici unei substanţe reale. În 
lumea corpurilor, relaţia de la esenţă la existență este relația de la 
posibil la real”. 

Acest „ocol” este subliniat de Descartes şi în finalul 
Meditaţiilor sale, atunci când afirmă că „nu trebuie în nici un fel 
să mă îndoiesc de adevărul respectivelor lucruri, dacă după ce voi 

fi făcut apel la toate simţurile mele, la memoria mea, şi la 
intelectul meu — pentru a le examina, nu va fi fost raportat nimic 
de nici unul dintre ele, care să fie potrivnic la ceea ce îmi va fi 
fost raportat de celelalte”. 

În fine, un al treilea caz în care se configurează o relaţie 
aparte între esenţă şi existență este cel al lui Dumnezeu. Urmând 
firul deductiv cartezian, găsim în noi o idee care depăşeşte într-un 
anumit sens capacitatea intelectului nostru, ideea unei ființe 
perfecte, a unei ființe (substanţe) infinite. Prezenţa ideii 
infinitului în spiritul omenesc atestă realitatea unei esențe infinite. 

Putem să atribuim existență acestei esențe? Este tocmai 
ceea ce îşi propune argumentatia carteziană a posteriori şi a 
priori, iar răspunsul, cum am văzut, este pozitiv. Existenţa 
aparține naturii proprii a lui Dumnezeu, iar aceasta în mod 
necesar. Trebuie de altfel să constatăm, consideră Descartes, că 
„existența posibilă este conținută în noţiunea sau ideea tuturor 
lucrurilor pe care le concepem în mod clar și distinct, dar că 
existența necesară nu este conținută decât în ideea de 
Dumnezeu” '®*, 

Cu alte cuvinte, consideră Brunschvicg, există trei esente: 
eul (gândirea), întinderea, infinitul şi pentru fiecare dintre aceste 
esențe evidențierea substanței respective are o semnificaţie 
diferită. Existența gândirii este atestată printr-o judecată 
categorică, prin cogito ergo sum. „Substanţa întinsă, considerată 
în sine, este un obiect intelectual căruia nu îi aparține incipient 


16 Meditaţii, ed. rom., pp. 112-113, AT, IX, 71-72. 
1% AT, IX, 92. 

decât existența posibilă. Substanţa infinită îşi conferă ea însăşi 
fiinţa; ea este sursa existenţei necesare”/$5. 

Două modalităţi de bază de definire a substanței, de 
sorginte aristotelică și scolastică, se regăsesc la Descartes. Întâi 
de toate, substanța poate fi definită ca substratul sau suportul 
anumitor calități sau proprietăţi, nefiind ea însăşi o astfel de 
calitate sau proprietate. 

În al doilea rând, substanţa este definită ca fiind ceea ce 
nu depinde de nimic altceva pentru a exista, ceva care deci există 
în mod independent: „ceva ce există în aşa fel încât nu are nevoie 
decât de sine pentru a exista”!%, Din această ultimă perspectivă 
doar Dumnezeu poate fi numit substanță, întrucât doar el nu are 
nevoie de altceva pentru a exista câtă vreme substanţele 
cugetătoare, respectiv întinsă sunt create de acesta, depind de 
acesta. „Numele substanței nu este univoc în privința lui 
Dumnezeu şi a creaturilor”, spune Descartes!$7, 

Dintre cele create se deosebesc cele care nu au nevoie 
decât de Dumnezeu pentru a exista, substanțele cugetătoare, 
respectiv întinsă, celelalte fiind calități sau atribute ale acestor 
substanţe. Distincția dintre Dumnezeu si substanța cugetătoare / 
întinsă poate fi redată prin distincţia substanță infinită / finită, 
care aminteşte şi de cea operată de Suarez între substanță 
completă şi substanța incompletă. Doar Dumnezeu este o 
substanță completă. Fiecare substanță are un atribut principal, 
sufletul — gândirea, corpul — întinderea. 


165 L. Brunschvicg, op. cit., p. 249. 
166 Principii, ed. rom., p. 103, AT, IXB, 47. 
167 Jbidem. 

I.4. Impunerea noțiunii moderne de sistem prin 
filosofia carteziană 


Vom pormi în schitarea acestor aspecte de la 
considerentele lui Martin Heidegger pe marginea acestui subiect. 
Acestea sunt expuse cu deosebită claritate în secţiunea „Sistemul 
filosofic şi constituirea lui în epoca modernă” din lucrarea sa 
intitulată Tratatul lui Schelling “Despre esența libertății umane ”. 

În sensul strict al cuvântului, arată Heidegger, sistemul 
filosofic nu apare nici în antichitate (la Platon sau la Aristotel, deşi 
aici regăsim germenii acestei tendințe filosofice), nici în Evul 
mediu (de exemplu, nici măcar Summa theologiae a lui Thoma 
d” Aquino nu poate fi considerată ca dând seama de ceea ce este un 
sistem filosofic). Aceasta pentru că „sistemul nu este pur şi simplu 
si nici în primul rând o ordonare a materiei de cunoaştere existente 
şi a ceea ce merită cunoscut în vederea transmiterii corecte a 
cunoaşterii, ci (...) este structurarea internă a însuşi obiectului ce 
poate fi cunoscut, desfășurarea şi configurarea întemeietoare a 
acestuia. Mai exact spus: sistemul este structurarea de tip cognitiv 
a structurii şi a alcătuirii fiinţei înseşi”1S8. 

În viziune heideggeriană, sistemul nu este o simplă formă 
exterioară de ordonare a cunoştinţelor, ci şi o decizie în privința 
ființei lucrurilor, a modului cum gândim ființa. Prin demersul 
cartezian avem de-a face cu apariția unor caracteristici ce tin de 
un nou mod, specific, în care este concepută fiinţa şi care deschid 
spre înţelegerea filosofiei moderne ca sistem. 


'% M, Heidegger, „Sistemul filozofic şi constituirea lui în epoca modernă”, în 
F.W J. Schelling, Filosofia artei, p. 542. 

Aceste caracteristici evidențiate de Heidegger sunt 


următoarele: 


1) 


2) 


3) 


4) 


5) 


predominarea matematicului în configurarea telurilor 
cunoaşterii şi a întemeierii formelor ei — „Pentru întregul 
cunoaşterii, apare exigenta unităţii unei conexiuni 
întemeiate de propoziții care porneşte de la propoziţiile 
prime şi care este reglată în conformitate cu ele”'®, 
întemeierea de sine a cunoaşterii în sensul acestei 
exigente: certitudinea să dobândească preeminență în 
raport cu adevărul. Preeminenta demersului (a metodei) în 
raport cu obiectul: „Ceea ce contează înainte de toate este 
faptul că în general ceva poate fi cunoscut de fiecare dată 
în chip nemijlocit şi incontestabil şi abia în al doilea rând 
contează ce anume este, potrivit conținutului său real”170, 
întemeierea certitudinii drept certitudine de sine a lui ego 
cogito, a lui „eu gândesc”. Cu alte cuvinte ego cogito este 
postulat drept cognoscibilul prim şi autentic şi, astfel, 
drept ceea ce este adevărat. 

certitudinea de sine a gândirii decide în chip fundamental 
în privinţa a ceea ce „este”. Ceea ce este cert este adevărat 
Şi „doar ceea ce este adevărat poate să fie recunoscut ca 
ființând cu adevărat”. Certitudinea devine criteriul ființei. 
„adevărul credinței şi al cunoaşterii pe măsura credinței 
este măsurat acum (...) după certitudinea de sine a 
gândirii pure”!7!. 


' Jbidem, p. 544. 
170 Jbidem, p. 545. 
17! Jbidem, p. 546. 


PROIECTE FILOSOFICE ALE MODERNITĂȚII 105 


6) ca o consecinţă a punctului anterior, are loc o „eliberare a 
omului întru cucerirea, dominarea şi reconfigurarea 
creatoare a  ființării în toate domeniile existenței 
umane”!72. 

Dintr-o cu totul altă perspectivă hermeneutică, Amos 
Funkenstein va ajunge la aceeaşi concluzie. Redăm în continuare 
pe larg un citat semnificativ din acesta: „În cadrul tradiției 
aristotelice și scolastice, era interzis transplantul de metode şi 
modele dintr-un domeniu de cunoaştere într-altul, întrucât ducea 
la eroarea de categorie. Acest ordin era în bun acord cu realitatea 
socială a universităților medievale, separând teologia de filosofie 
spre beneficiul ambelor; dar ea s-a erodat considerabil începând 
cu secolul al XIV-lea, când consideraţii de ordin matematic au 
început să fie introduse masiv în fizică şi chiar în etică și teologie. 
Ceea ce pentru Aristotel fusese un păcat metodologic a devenit, 
în secolul al XVII-lea, o virtute recomandată. De atunci am fost 
îndemnați să transpunem modele din matematică în fizică şi din 
fizică în psihologie sau în teoria socială. S-a născut astfel idealul 
unui Sistem al întregii noastre cunoaşteri întemeiat pe o metodă 
unică. Aristotel nu-l nutrise niciodată ; şi nici scolastica. Într- 
adevăr, până în secolul al XVII-lea, cuvântul «sistem» nu 
însemna un set de propoziţii interdependente, ci o mulțime de 
lucruri — de exemplu systema mundi sau systema corporis. 
Idealul unui sistem unic, unificat, de cunoaştere, cu greu ar fi 
putut exclude chestiunile teologice, până la tratarea lui Dumnezeu 
drept more geometrico de câtre Spinoza” ” 


172 Jbidem, p. 552. 
‘7 A. Funkenstein, Teologie şi imaginaţie ştiinţifică din Evul Mediu pina in 
secolul al XVII-lea, p. 13. 

În privința primelor afirmaţii ale lui Funkenstein, nu există 
poate exemplu mai edificator decât chiar primele rânduri ale 
Regulilor lui Descartes, în care acesta critică tocmai modelul 
anterior, aristotelico-scolastic al cunoaşterii, anunțând totodată un 
veritabil program al unei noi poziționări cognitive: „Oamenii au 
obiceiul ca, de fiecare dată când descoperă vreo asemănare între 
două lucruri, să atribuie amândurora, chiar acolo unde diferă între 
ele, ce au descoperit a fi adevărat despre unul. Astfel, comparând 
eronat ştiinţele, care sunt opera de cunoaștere a minții, cu artele, 
care cer un anumit exerciţiu şi o predispozitie a corpului, şi văzând 
că artele nu trebuie învățate dintr-o dată toate de același om, 
devenind mai uşor un bun meşteşugar acela care exercită numai 
una Singură, deoarece este greu ca aceleaşi mâini să se poată 
deprinde să mânuiască şi coarnele plugului şi coardele citerei, sau 
alte lucruri tot aşa de diferite, au crezut la fel şi despre ştiinţe. Si, 
deosebindu-le unele de altele, după diversitatea obiectelor, au 
gândit că trebuie studiate fiecare, separat, şi neglijându-le pe toate 
celelalte. Aici, fără îndoială, s-au înşelat. Căci, întrucât științele 
toate nu sunt nimic altceva decât înțelepciunea omenească, care 
rămâne una şi aceeaşi întotdeauna, oricât de diferite ar fi lucrurile 
ce le cercetează, şi care nu împrumută de la ele mai multă 
diversitate decât împrumută lumina soarelui de la lucrurile pe care 
le luminează, nu trebuie să se impună intelectului nici un fel de 
limită; deoarece cunoaşterea unui adevăr nu ne îndepărtează de 
aflarea altuia, aşa cum se întâmplă cu exercițiul unei singure arte, 
ci, mai degrabă, ne apropie”!”*, 


1 Reguli, ed. rom., pp. 7-8, AT, X, 359-360. Pentru o expunere mai detaliată a 
problemei, a se vedea articolul nostru „Le système philosophique à l’aube de la 
Modernité — le cas Descartes”, în Les actes du colloque „Systèmes, Images, 
Langages”, pp. 243-256 . 


Metafizică şi teoria cunoaşterii la Baruch 
Spinoza 


Precizări. În ceea ce priveşte gândirea lui Baruch 
Spinoza, ne-am concentrat pentru început analiza noastră 
asupra modului specific în care se configurează sistemul 
filosofic ce porneşte de la conceptul cheie de metodă 
axiomatică, rezultând ceea ce se numeşte o expunere more 
geometrico. Se adaugă astfel precizări la secțiunea anterioară 
care constata semnificaţiile moderne ale conceptului de 
sistem filosofic sau sistem al cunoaşterii. Vom vedea apoi 
cum — în principal — procesul de excludere a cauzelor finale 
din câmpul realității afectează chiar ideea de Dumnezeu, 
care se va identifica la Spinoza cu natura (Deus sive natura). 

Va fi prezentată apoi concepția lui Spinoza despre 
cunoaştere, cu precădere cea despre genurile acesteia. Se va 
discuta si conceptul spinozist fundamental al cunoaşterii, ca 
şi în cazul lui Descartes, cel de idee, cu evidenţierea 
diferitelor „flexionări” ale acesteia. O atenţie aparte va fi 
acordată conceptului de idee adecvată, ce exprimă excelența 
cunoașterii în viziunea lui Spinoza. 

ill.1. Semnificația metodei în cadrul filosofiei 
spinoziste 


În cazul lui Spinoza nu este vorba, de o simplă preluare, 
adoptare în filosofie a unei metode utilizate în matematică şi 
verificată prin aplicaţiile sale, cum era cazul la Descartes cu 
metoda analizei din geometrie. Metoda axiomatică nu este 
adoptată doar ca urmare a excelentei modelului cognitiv exprimat 
prin ea şi nici doar ca urmare a frumuseţii sau simplităţii sale, ci 
mai ales întrucât schema axiomatică pare a reproduce însuși 
procesul „generării” din Dumnezeu a tuturor lucrurilor”. 

Aspectele teologice (şi nu cele ştiinţifice stricto sensu) 
sunt deseori preponderente în preferința lui Spinoza pentru 
expunerea more geometrico a filosofiei sale: „convingerea 
religioasă fundamentală că toate lucrurile provin din esenţa unică 
a lui Dumnezeu îi pare [lui Spinoza] a solicita o metodă a 
cunoaşterii filosofice, care în aceeaşi manieră ar trebui să derive 
din ideea de Dumnezeu ideile tuturor lucrurilor. În adevărata 
filosofie ordinea ideilor trebuie să fie identică cu cea a 
lucrurilor”!76. 

Dar cum noi nu avem practic o cunoaştere a însuşi 
procesului prin care lucrurile provin de la Dumnezeu, urmează ca 


acesta să fie gândit prin analogie cu procedeul logic a punerii 


'75 Asupra raportului dintre lucruri, i.e. modurile finite şi Dumnezeu, care 
prezintă unele specificitäti aparte în condiţiile renunţării de către Spinoza la 
modelul creationist traditional, vom reveni ulterior. 

116 W, Windelband, A History of Philosophy, vol. 11, p. 396. 

consecventului plecând de la fundamentul sau rațiunea 
acestuia! 7? în ultimă instanță plecând de la ideea de Dumnezeu. 

Cu alte cuvinte, interesul lui Spinoza pentru metoda 
axiomatică pentru filosofie nu este pur formal (metoda nu este 
adoptată exclusiv sau în primul rând pentru virtuțile sale pur 
demonstrative), ci „trădează” în primul rând presupozitiile sale 
metafizico-teologice. Metoda axiomatică nu este deci o simplă 
metodă „de expunere” (aşa cum consideră unii comentatori), ci ea 
este menită a reproduce întregul tablou ontologic al realității. 

Totuşi caracterizarea metodei axiomatice ca metodă de 
expunere rămâne viabilă în măsura în care îl diferențiază pe 
Spinoza de Descartes. La primul este vorba de un procedeu de 
expunere a adevărului descoperit anterior (în conformitate, cum 
am subliniat, cu exigenţele ontologice ale obiectului cercetat, ale 
„obiectului” prin excelenţă — Dumnezeu), pe când la cel din urmă 
avem de-a face cu o metodă a invenţiei, de descoperire a 
adevărului. 

Din această perspectivă, metoda axiomatică a lui Spinoza 
se apropie de metoda sintetică aşa cum este ea expusă de 
Descartes în cel de-al doilea Şir de Răspunsuri la Obiectiile aduse 
Meditatiilor sale sau în Principiile filosofiei. Spinoza chiar a scris 
o lucrare, singura de altfel semnată cu propriul său nume în 
timpul vieţii, în care considera că a expus filosofia carteziană 
într-un mod mult mai fidel şi mai strict decât în scrierile lui 
Descartes însuşi! lar aceasta însemna pentru Spinoza chiar 
aplicarea metodei axiomatice la corpusul filosofic cartezian 
conținut în Principiile filosofiei, demonstrarea cu adevărat, reală a 


171 Jbidem. 

ideilor expuse aici. Titlul însuşi este foarte sugestiv: Principia 
philosophiae Renati Descartes ordine geometrica demonstrata — 
Principiile filosofiei ale lui Descartes demonstrate în ordine 
geometrică (1663). 

Formal vorbind, demersul Eticii presupune axiome, 
postulate, propoziţii (teoreme în sens modern) cu demonstrațiile 
lor (uneori mai multe pentru una şi aceeaşi propoziţie), însoțite 
uneori de note explicative care au practic rolul de a expune in 
extenso şi de a clarifica ceea ce este spus lapidar în axiome si 
teoreme. 

După cum s-a remarcat, definițiile lui Spinoza sunt 
departe de a fi stipulări arbitrare despre utilizarea termenilor, iar, 
pe de altă parte, ele nu sunt concepute în mod necesar pentru a 
reflecta o utilizare comună", 

Deşi nu exclude cazul în care definițiile privesc ceea ce în 
limbaj modern s-ar numi aspectele subiective ale cunoaşterii (în 
sensul în care tin de subiectul cunoscător), căci unele dintre ele 
„pot explica un lucru aşa cum îl concepem sau l-am putea 
concepe”, o definiţie are totuşi menirea specifică de a explica un 
lucru „aşa cum este el în afara intelectului”: „este adevărat că 
ceea ce deosebeşte o definiție de o propoziție este faptul că o 
definiţie se preocupă numai de esentele lucrurilor (...) (în timp ce 
o axiomă se poate extinde si la adevărurile eterne în general)” ?”. 
(Aici Spinoza are în vedere faptul că o axiomă poate enunta un 
principiu logic, cum ar fi, de exemplu, principiul contradictiei, 
sau altele de acelaşi gen, care nu vizează un lucru anumit, mai 
precis — în măsura în care aceasta este menirea unei definiţii — 


178 J. Cottingham, Raţionaliştii..., pp. 80-81. 
1% Apud J. Cottingham, op. cit., p. 81. 

„esența unui lucru”, ci se aplică tuturor lucrurilor, raporturilor 
logico-formale dintre acestea. 

Prin urmare, intelectul dacă este direcționat în mod 
adecvat şi eliberat de influențe externe înșelătoare, poate obține o 
„percepţie a unui lucru numai prin esenţa sa”, iar metoda corectă 
în filosofie constă în a forma „definiţii perfecte” care să „explice 
esența cea mai intimă a unui lucru”. Definiţia nu trebuie doar să 
prindă o proprietate (proprium) adevărată sau esenţială a lucrului 
în chestiune — „este necesar un concept, sau o definiţie, a lucrului, 
astfel încât toate proprietățile lucrului, când este considerat doar 
acesta singur, fără legătură cu altele, să poată să fie deduse de 
aici”180 Spre deosebire de definițiile ,obisnuite”, definițiile 
utilizate de Spinoza sunt presupuse a avea prin urmare o mare 
putere generativă!8!. 

Pentru a ilustra această modalitate de a opera, Spinoza 
face apel cu precădere la exemple din sfera matematicii, 
îndeosebi a geometriei, privilegiate din punctul de vedere al 
posibilității de a „extrage? sau ,deduce” toate proprietățile 
obiectului din definiția acestuia. Astfel, o adevărată definiţie a 
cercului va permite ca toate proprietăţile acestuia să poată fi 
deduse din ea. Esenţa lucrurilor sesizată prin acest procedeu 
„oferă fundamentul pentru un sistem deductiv al cunoașterii” 82. 

S-a remarcat totodată faptul că, „precum Descartes, 
Spinoza insistă pe simplicitatea obiectelor intelectului ca o 


180 ‘Talis requisitur conceptus rei, sive definitio, ut omnes proprietates rei, dum 


sola, non autem cum aliis conjuncta, spectatur, ex ea concludi possent” 
(Tratatul despre îndreptarea intelectului, ed rom., p. 44, traducere 
modificată). 

181 J. Cottingham, op. cit., p. 81. 

182 Jbidem, p. 82. 

preconditie a unei astfel de percepții”! şi că atunci când pune 
această problemă o face utilizând terminologia cartezianä a 
ideilor (perceptiilor) clare şi distincte. 

Dar trebuie observat cu atenție şi ceea ce îi separă în acest 
punct pe cei doi rationalisti. Dacă este să ne referim la naturile 
simple ca stând la Descartes pentru obiectul intuit, atunci o 
afirmaţie ca aceea a lui Cottingham precum că „Spinoza este 
foarte aproape aici de intuitionismul matematic al lui Descartes 
din Regulae: aşa cum pentru Descartes cunoaşterea se bazează pe 
intuirea esenţelor sau a «naturilor simple», tot aşa pentru Spinoza 
intelectul purificat ajunge la definiții care prin esenţa 
lucrurilor"% trebuie privită cu maximă circumspectie, dacă nu 
chiar respinsă din start. Aceasta pentru că naturile simple au la 
Descartes un rol primordial epistemologic şi nu ontologic, 
permiţând chiar un tip de lectură transcendentală!$5, în vreme ce 
esentele intuite trimit întâi de toate la constituţia ultimă a 
realității. 

În rest, dacă este să ne referim acum la obiectele 
matematicii (geometriei, mai precis), la Descartes acestea sunt 
exemplare (şi pot oferi un model filosofiei) nu atât pentru că 
permit sesizarea ,esentelor” lucrurilor şi construirea unor 
definiţii'$, cât pentru relațiile pe care le dezvăluie între diferite 
elemente ale figurilor şi posibilitatea de a transpune în ecuaţii 


'% Jbidem, nota 39, p. 259. 

'% Jbidem. 

185 A se vedea în acest sens contribuțiile lui Jean-Luc Marion cu privire la 
statutul naturilor simple în filosofia carteziană menţionate de noi anterior. 

135 Ceea ce este fără îndoială important si pentru Descartes, iar paralela 
realizată de el în argumentul ontologic între ideea de Dumnezeu şi cea de 
triunghi o arată foarte bine. 


PROIECTE FILOSOFICE ALE MODERNITĂȚII 113 


algebrice aceste relaţii. Cu alte cuvinte, ceea ce contează în 
primul rând pentru Descartes aici par a fi dependentele 
funcţionale ce pot fi exprimate astfel. ,,Generativitatea 
epistemologică”, am putea spune, la limită, şi nu cea spinozistă 
cu prepronderente conotaţii ontologice. 

Coloratura ontologică a definiţiei spinoziste este 
surprinsă, credem, și atunci când, în descrierea cerințelor acesteia 
(vezi citatul de mai sus din Tratatul despre îndreptarea 
intelectului), Spinoza menţionează clar că este vorba despre 
„toate proprietăţile lucrului (subl. ns.)”, trimiterea fiind spre 
posibilitatea unei descrieri (în principiu) complete a lucrului vizat 
(spre „prinderea” totală a acestuia), înainte de evidenţierea 
„utilității epistemologice” ce poate rezulta de aici (şi care, 
oricum, poate să nu fie — iar la Spinoza nu este — de natură 
funcţională). 

O idee asupra căreia ar trebui să reflectăm, fără îndoială, 
suplimentar şi pe care doar o schitäm aici: la Descartes avem de a 
face îndeosebi cu probleme geometrice, cu rezolvarea lor, în 
vreme ce Spinoza este preocupat de esenfele obiectelor 
geometrice. Cu alte cuvinte, deschidere şi relativitate funcțională 
versus închidere (izolare) şi completitudine a intuitiei, o 
matematică „dinamică” față de o matematică „statică? a 
imuabilului (nu trebuie însă confundate aceste determinări 
anterioare, cu caracterizarea subiectului cunoscător, la ambii 
filosofi, ca fiind prin excelenţă activ în cunoaşterea matematică). 
Aceasta în condiiţiile în care fundalul ontologic ferm este asigurat 
în cazul amândurora, la primul prin substanța întinsă, la cel de-al 
doilea prin atributul întinderii. 

Pe de altă parte, s-a mai afirmat de către unii istorici ai 
filosofiei că punctul de plecare al lui Spinoza îl constituie o 
meditație asupra metodei carteziene!*, cu alte cuvinte asupra 
faptului că există o înlănțuire a adevărurilor care porneşte prin 
deducție, în mod sistematic, de la ideile clare şi distincte. 

Spinoza va pleca nu de la naturile simple sesizate cu 
uşurinţă de intelect, nu de la ideile clare şi distincte considerate în 
izolarea lor, ci de la esenţa lucrurilor, în ultimă instanță de la 
esența lui Dumnezeu din care trebuie să decurgă cu necesitate 
toate aceste lucruri. 

Pentru Spinoza puterea (capacitatea) intelectului de a 
reconstitui adevărurile existenţei nu este o marcă a independentei 
sale, nu este practic o „putere” (aşa cum o înțelegem noi astăzi), 
ci o posibilitate, o „şansă” chiar, de a recupera ordinea lucrurilor 
stabilită de / în Dumnezeu. Aceea de a ne situa, ca mod al unei 
unice substanţe, „cu adevărat” în Dumnezeu. 

De aceea, chiar dacă Spinoza este „cartezian” atunci când 
consideră să spiritul uman nu poate accede, plecând de la 
cunoaşterea lucrurilor sensibile, la cunoaşterea intelectuală (a 
naturilor simple, la Descartes, respectiv a esentelor la Spinoza), 
precum de la o imagine la modelul său (în manieră platoniciană), 
el se va depărta radical de antecesorul său prin aceea că spiritul 
trebuie să se plaseze de la bun început în această cunoaştere 
intelectuală, denuntând astfel „ocolul” metodologic de tip analitic 
ce ne ducea la stabilirea Cogito-ului ca prim principiu al 
filosofiei. 


'%7 E. Bréhier, Histoire de la philosophie, vol. II, partea I, p. 164. 

111.2. Conceptia lui Spinoza despre Dumnezeu 


Sistemul spinozist trebuie să aibă aşadar ca principiu o 
definiţie; această definiție exprimă cu necesitate o idee primă 
(originară), pe care sufletul să o formeze în mod absolut, fără a 
ține seama de alte gânduri sau idei. lar această idee „exclude 
orice cauză, adică obiectul ei nu reclamă pentru explicarea sa 
vreun alt obiect decât el însuşi”. 

Prin urmare, ideea respectivă trebuie să se înfăţişeze de o 
aşa manieră încât, dată fiind definiţia ei, să nu se mai poată pune 
problema existenţei obiectului respectiv. Cu alte cuvinte, întrucât 
fiecărei definiţii îi corespunde o esență (cum am văzut), esenţa 
vizată de definiția fundamentală înglobează cu necesitate şi 
existența. „Acesta este punctul de plecare al sistemului: esenţa 


l SES 
iam substanța unică sau Dumnezeu. 


care înglobează existența’ 

La finalul primei părți a Eticii, Spinoza trece în revistă 
rezultatele cercetării sale asupra naturii lui Dumnezeu şi a 
atributelor sale. E] consideră că a demonstrat rând pe rând că 
Dumnezeu „există cu necesitate, că este unic, că există și lucrează 
numai datorită naturii sale, că este cauză liberă a tuturor 
lucrurilor, (...) că toate lucrurile sunt în Dumnezeu şi depind de 
el în aşa fel încât nimic nu poate nici să existe, nici să fie 
conceput fără el, (...) că toate lucrurile au fost predeterminate de 
către el, desigur nu prin libertatea voinței sale sau prin bunul său 


1% L. Brunschvicg, Spinoza et ses contemporaines, p. 55. 

plac absolut, ci prin natura sa absolută sau prin puterea lui 
infmită” (E I, Adaos!%5), 

Ne vom ocupa în continuare de unele din aceste 
determinatii şi de tezele spinoziste explicite şi implicite pe care 
ele se bazează. 

Ca o remarcă generală, nu este dificil de observat că 
Dumnezeul lui Spinoza nu este nici acela al Bibliei şi nici acela al 
tradiției metafizice anterioare!%; el nu este nici creator, nici nu 
acționează conform unei înțelepciuni divine. Universul (în 
ambele accepțţii pentru noi, atât fizic, cât şi sufletesc, mental) nu 
este decât desfăşurarea esenței sale, de unde si celebra 
identificare spinozistă Deus sive Natura — Dumnezeu sau natura. 
Astfel că „tot ceea ce este, este în Dumnezeu şi nimic nu poate 
exista, nici să fie conceput fără Dumnezeu” (E I, P 15). 

În plus, Dumnezeu, identificat de Spinoza si cu substanţa 
unică, este „existenţa absolut infinită, adică substanţa alcătuită 
dintr-o infinitate de atribute, fiecare dintre ele exprimând o esență 
eternä şi infinită” (E I, D VD. 

Prin această definiție, Spinoza se depărtează de orice 
concepție filosofică şi teologică anterioară asupra lui Dumnezeu 
(le „transgresează”, după cum s-a considerat). Concomitent, 
Spinoza plasează „cunoaşterea acestei naturi la cea mai mare 
depărtare de reprezentările populare ale divinității, dar şi de orice 


18 pentru a nu încărca expunerea cu note am optat ca, în cazul Eticii, să 
indicăm în paranteze, de fiecare dată când facem apel la textul acesteia, 
numărul cărții/părţii, urmat de numărul definiţiei (D) sau propoziției (P) avute 
în vedere. Dacă nu sunt făcute precizări suplimentare, traducerea utilizată este 
cea realizată de Al. Posescu, din ediţia menționată în Bibliografie. 

1% 3. Russ (coord.), Istoria filosofiei, vol. 11 : Inventarea lumii moderne, p. 
218. 

revelaţie particulară şi de orice doctrină întemeiată pe o astfel de 
revelaţie”!S!. Referirile critice la adresa religiei populare se 
găsesc exprimate cu claritate şi acuitate în Appendix-ul la prima 
parte a Eticii sale care tratează despre Dumnezeu. 

Totodată, ideea de Dumnezeu, a unei ființe absolut 
infinite este ideea pozitivă prin excelență!?, ilustrează 
pozitivitatea pură a gândirii, care porneşte nu de la finit spre 
infinit (cum procedase anterior Descartes), ci, invers, se situează 
de la bun început în acesta din urmă, pentru a re-produce lumea 
tot aşa cum este ea în (ca) Dumnezeu. Aceasta pentru că este o 
proprietate esenţială a intelectului „de a forma ideile pozitive 
înaintea celor negative”. Dar, la limită, toate ideile în afara celei 
pe care o avem despre Dumnezeu sunt negative, întrucât privesc 
ceea ce este finit, limitat, în continuarea principiului scolastic 
conform căruia „orice determinatie este o negatie”. 

Spinoza îl urmează pe Descartes atunci când defineşte 
atributul ca fiind „ceea ce intelectul percepe în substanță ca 
alcătuindu-i esența” (E I, D IV). Conform lui Descartes, 
cunoaştem în mod clar şi distinct esența unei substanțe graţie 
atributului său principal: întinderea pentru substanța corporală, 
respectiv gândirea pentru cea cugetătoare. 

Dar, implicit, Descartes neagă pozitivitatea absolută a 
ideii de substanţă (i.e. a ideii de Dumnezeu) deşi îi atribuie 
acesteia infinitatea, atunci când afirmă că distincţia reală între 
cele două atribute, fiecare conceput prin sine, ne obligă să 
conchidem existența a două substanțe distincte. Pentru Spinoza, a 
limita o substanță la un atribut este echivalent cu a limita 


191 Jbidem. 
1? E, Bréhier, op. cit., p. 171. 

realitatea acesteia. Dumnezeu, fiinţa absolut infinită, va avea deci 
o infinitate de atribute, fiecare dintre acestea exprimând 
infinitatea sa. Gândirea şi întinderea sunt doar două dintre aceste 
atribute, cele accesibile intelectului finit al omului !*?. 

În anumite privinţe, posibilitatea interpretării spinoziste a 
substanței este inclusă in nuce chiar în unele texte carteziene. Am 
văzut că în Principiile filosofiei (1, $51.) Descartes după ce arăta 
că prin substanţă înțelege doar „ceva ce există în aşa fel încât n- 
are nevoie decât de sine pentru a exista”, observă că, la drept 
vorbind, nu există decât Dumnezeu care să fie așa, si nu este nici 
un lucru creat care să poată exista un singur moment fără a fi 
menţinut şi conservat de puterea sa”!%. 

S-a şi afirmat de altfel că Spinoza nu face decât să tragă 
ultimele concluzii sau concluziile logice din doctrina carteziană a 
substanței, el prezentându-se în multe privințe drept „cel mai 
consecvent cartezian”!%, Pentru Spinoza, gândirea şi întinderea îl 
exprimă pe Dumnezeu, esenţa infinită a acestuia, nu sunt pur şi 
simplu „creaţi!” ale sale. 

După cum s-a remarcat, faptul că întinderea este un 
atribut al lui Dumnezeu nu putea să pară decât foarte şocant 
contemporanilor lui Spinoza, această teză constituind în ochii lor 


1% Jbidem. 
1% În continuare Descartes va menţiona că numele substanţei nu e univoc în 
privinţa lui Dumnezeu şi a creaturilor; deoarece „printre lucrurile create câteva 
sunt de aşa natură câ nu put exista fără altele, le deosebim de cele care n-au 
nevoie decât de cuncusul tiresc al lui Dumnezeu, numindu-le pe acestea din 
urmă substanţe [cupetâtoiue, respectiv întinsă), iar pe celelalte calități, sau 
atribute alc acestei substanţe”. 

195 Ceea ce, într-un ummul sens, nici nu i-ar fi părut a fi un neadevăr lui 
Spinoza, de vreme ce cl insuyi publicase acea lucrarea consacrată „adevăratei” 


forme a filosofiei carteziene 

poate cea mai mare erezie a sistemului său, oricum, în mod cert, o 
erezie. Nu însemna că astfel îl făceam pe Dumnezeu corporal şi 
că îi atribuiam divizibilitate şi pasivitate? 

S-a considerat că afirmaţia lui Spinoza „nu este 
comprehensibilă decât graţie fizicii carteziene şi distincției pe care 
aceasta o face între întindere ca obiect al intelectului şi întindere ca 
obiect al imaginaţiei. Doar întinderea imaginată este compusă din 
părți, divizată în corpuri, suma finită a cărora este; pentru intelect 
însă, întinderea este infinită şi indivizibilă; corpurile nu sunt părțile 
componente, ci limitările acesteia; distincția între corpuri «nu este 
o distincţie reală, ci una modală»”"%. 

Corpurile sunt doar moduri ale întinderii, întindere prin 
care ele însele devin conceptibile, şi nu părți ale acesteia, pornind 
de la care concepem ulterior întinderea. În această privință 
Descartes şi Spinoza sunt perfect de acord: demersul cunoaşterii 
pleacă de la substanță (de la esența sau atributul acesteia) la 
moduri, şi nu invers. Prin urmare, consideră Bréhier, „teza 
spinozistă nu este posibilă decât pentru că întinderea este 
principiu de inteligibilitate”"”. 

Concepţia greşită în privința naturii lui Dumnezeu se 
bazează, în viziunea lui Spinoza, în special pe insertia cauzelor 
finale în fenomenalitate, pe o antropomorfizare a realului. 
Considerarea lucrurilor ca mijloace în vederea propriilor lor nevoi 
a determinat apariţia ideii unui Dumnezeu „cârmuitor al naturii”, 
„înzestrat cu aceeaşi libertate ca şi omul”, care „poartă de grijă 
oamenilor în toate” şi care a “făcut toate lucrurile spre folosul 
acestora”. 


1% Jbidem, p. 172. 
197 Jbidem. 

Or, Dumnezeu nu are pentru Spinoza (contra 
cartezienilor) nici libertatea de a crea altfel adevărurile 
existente'%, adevăruri care îi exprimă propria natură, nici pe 
aceea a unui stăpân sau cârmuitor suprem, care ia diferite 
„decizii” pentru supuşii săi, în funcţie de situaţiile în care aceştia 
se găsesc. 

Principalul factor care a dus la abandonarea acestei 
concepţii finaliste asupra lui Dumnezeu şi a lucrurilor este pentru 
Spinoza descoperirea matematicii, adică a unei ştiinţe a 
„esenţelor şi proprietăţilor figurilor”, deci nu a scopurilor, care a 
oferit oamenilor o nouă „normă a adevărului”. 

Cum am menționat deja, matematica nu este normă 
datorită utilității sale, datorită succesului aplicaţiilor pe care le 
permite, datorită simplităţii sale, nici chiar datorită siguranţei sale 
intrinseci. Ea este normă tocmai pentru trimite la esentele şi 
proprietăţile lucrurilor pe care le studiază în puritatea acestora. Ea 
nu oferă un model „științific” (ca pentru Descartes), ci este un 
model ontologic al lumii'. Ea oferă posibilitatea de a configura 
modalitatea în care lucrurile sunt in Dumnezeu, cu excluderea 
oricărui element de finalitate. 

Modelul finalist, consideră Spinoza, răstoarnă 
procesualitatea cauzală din natură în trei moduri: 1) ceea ce în 
realitate este cauză, devine acum efect, şi invers; 2) ceea ce de la 


'% Anticipând discuţia asupra problematicii, să spunem doar că Descartes, 
considerând că Dumnezeu ar fi putut să creeze alte adevăruri eterne (care, 
aşadar, devin impropriu numite astfel), vroia să salveze libertatea absolută a lui 
Dumnezeu, dar sacrifica prin aceeaşi mişcare raționalitatea cunoaşterii ce se 
putea revendica de la acesta. 

1% Deşi, repetăm, aspectele ontologice nu lipsesc nici de la Descartes, şi nu au 
cum să lipsească, de vreme ce materia este înțeleasă în esența sa ca întindere. 

natură este anterior, se va infätisa acum ca fiind ulterior; 3) ceea 
ce este perfect, ajunge să fie acum. La modul general, utilitatea 
(folosul, scopul) unui lucru devine explicația (cauza) esenței 
acelui lucru, pe care o precede şi pe care o întrece în perfecțiune. 
` Or, lucrurile stau pentru Spinoza tocmai invers. 

Introducerea finalitätii în natură ar însemna şi suprimarea 
perfecțiunii lui Dumnezeu: dacă Dumnezeu ar acţiona în vederea 
unui scop, oricât de elevat l-am concepe, aceasta ar fi echivalent 
cu o „ieşire în exterior”, cu faptul că Dumnezeu îşi doreşte cu 
necesitate ceea ce îi lipseşte, devine ceva ce nu este — ar însemna, 
cu alte cuvinte, lipsa perfecțiunii. 

În plus, insertia finalităţii atestă şi lipsa de ştiinţă a celor 
care o propun, căci, în ciuda lanțurilor cauzale de tip finalist 
construite cu minutiozitate în privința lucrurilor, până la urmă se 
ajunge tot la postularea voinței lui Dumnezeu ca punct final al 
demersului, un adevărat „adăpost al ignoranței” în viziunea lui 
Spinoza ®. Finalitatea reprezintă deci nu doar o postulare 
(„involuntară”). a imperfectiunii divine, dar şi o decădere a 
idealurilor cognitive ale omului. 

Finalismul are drept efect şi apariția valorilor (în forma 
cuplurilor bine / rău, frumos / urât etc.) şi a caracterizării 
lucrurilor prin intermediul acestora. În fapt, aceste caracterizări 
ale lucrurilor — care substituie adevăratele lor naturi în explicarea 
naturii — nu sunt decât efectele lor asupra constituției particulare a 
oamenilor, prin urmare nu sunt decât efecte. Aceste efecte iau 
locul, se substituie adevăratelor cauze ale lucrurilor: „fiecare 


20 Are loc practic o reificare a punctului ultim al lanțului cauzal (,crearea” şi 
„Substanţializarea” acestuia), care va fi ulterior criticată şi de Kant din 
perspectiva Ideilor rațiunii. 

judecă lucrurile după dispoziţia creierului sau, mai degrabă, ia 
modificările imaginaţiei drept lucruri” (E I, Adaos). Aceste 
determinări de tip valoric nu au existență rațională, ci existență 
imaginară. 

La limită, însăşi noțiunea de perfecțiune aplicată lucrurilor 
sau ansamblului acestora este înşelătoare, chiar dacă desemnăm 
prin aceasta opera desăvârşită a lui Dumnezeu — „Perfecţia 
lucrurilor trebuie apreciată numai după natura sau puterea lor. 
Căci lucrurile nu sunt mai mult sau mai puţin perfecte, fie că 
încântă, fie că impresionează neplăcut simţurile oamenilor; fie că 
ele convin naturii umane, fie că îi sunt potrivnice” (E I, Adaos). 

Sigura perfecţiune este pentru Spinoza cea ontologică, 
descrescătoare deci în conformitate cu schema sa substantä- 
atribut-mod, aceasta întrucât prin realitate şi perfecție el înțelege 
acelaşi lucru (E II, D VI). Perfectiunea lucrurilor decurge din 
însăşi relaţia pe care acestea o au cu Dumnezeu, din calitatea lor 
de a fi în Dumnezeu: „lucrurile au fost produse de către 
Dumnezeu cu cea mai mare perfectie, deoarece ele au rezultat cu 
necesitate dintr-o natură dată” (E I, P XXXII, Nota II). 
Perfectiunea unui lucru mai este sinonimă de aceea şi cu 
necesitatea acestuia. 

Finalismul este totodată şi sursa poziției sceptice în 
cunoaştere, întrucât efectele de la care pornesc sunt particulare, 
specifice constituţiilor sensibile individuale ale oamenilor. Pentru 
Spinoza nu poate exista o ştiinţă care să pornească de la efecte la 
cauză şi cu atât mai puţin una care să derive natura lucrurilor 
plecând de la efectele sensibile. Ştiinţa este a cauzelor, i.e. a 
esentelor, sesizate în puritatea lor de către intelect. Cauza 
eficientă se identifică la Spinoza cu cauza formală. În 

descendență carteziană şi în spiritul întregului secol, din tabloul 
filosofiei (ştiinţei) sunt excluse cauzele finale şi cele materiale. 

Un alt efect al introducerii cauzelor finale era şi atribuirea 
unei voințe lui Dumnezeu, fie ea chiar absolută sau infinită (cum 
am văzut la Descartes, de exemplu). Or, lui Dumnezeu, substanța 
unică, îi este proprie definiţia libertăţii aşa cum apare la începutul 
Eticii: „Numesc liber ceva care există numai din necesitatea 
naturii sale şi care se determină de la sine să lucreze. În schimb, 
numesc necesar, sau mai bine zis constrâns, ceva care este 
determinat de altceva să existe şi să lucreze într-un fel anumit şi 
determinat” (E I, D VII). 

Doar Dumnezeu este liber în acest sens. A situa lucrurile 
în afara lui Dumnezeu, ar echivala cu o limitare sau o determinare 
a sa. Dumnezeu nu are obiecte pe care să le cunoască sau asupra 
cărora să acționeze, fie şi după legi imuabile sau după planuri 
armonioase şi perfecte. Totul este predeterminat cu strictă 
necesitate în acesta, pentru că orice întâmplare” ar echivala şi ea 
cu o limitare a divinității. 

În nota de la propoziţia 17 a Eticii Spinoza consideră că a 
arătat îndeajuns de limpede că „din puterea supremă a lui 
Dumnezeu sau din natura sa infinită au decurs sau decurg în chip 
necesar, totdeauna cu aceeaşi necesitate, infinite lucruri într-o 
infinitate de moduri, în acelaşi chip în care din natura triunghiului 
rezultă din veşnicie şi pentru veşnicie că cele trei unghiuri ale 
sale sunt egale cu două unghiuri drepte”, iar aceasta după 
modelul pe care am văzut că el însuşi îl impunea definiţiilor în 
genere. 

Spinoza neagă astfel teoria carteziană conform căreia 
Dumnezeu produce lumea, inclusiv legile mişcării şi principiile 

rațiunii umane, printr-un act de creaţie care este în totalitate 
arbitrar”. Cu alte cuvinte, pentru Descartes, lumea, legile sale și 
principiile raţiunii sunt necesare doar cu privire la intelectul 
nostru, față de Dumnezeu fiind arbitrare sau contingente, 
nedecurgând din esenţa sa. Cum am văzut, dacă Dumnezeu ar fi 
vrut ar fi putut crea alte adevăruri veşnice, ar fi putut face ca, de 
exemplu, suma unghiurilor unui triunghi să nu facă 180 de grade. 
Fără a-l numi pe Descartes, trimiterea la acesta este evidentă: 
„Unii cred că Dumnezeu este cauză liberă, pentru că el poate, 
socot ei, să facă aşa fel ca lucrurile care am spus că rezultă din 
natura sa, adică care stau în puterea sa, să nu se producă sau să nu 
fie produse de către el” (E II, notă la PXVII). 

Ceea ce apare manifest aici este faptul că Descartes şi 
Spinoza pornesc de la două concepții diferite, ireductibile în 
privința libertăţii şi a puterii. Spinoza, ca şi Descartes, consideră 
creația divinității ca fiind întru totul liberă şi lipsită de orice 
constrângere; dar aceasta nu înseamnă pentru Spinoza că 
Dumnezeu nu acționează după legile propriei sale naturi, i.e. în 
conformitate cu propria sa esentä”?. 

Tot ceea ce dogmatica creștină a afirmat despre un 
Dumnezeu creator, care se hotărăşte, prin propria sa voinţă liberă, 
să producă lucrurile pe care le cunoaşte prin intelectul său, 
supunându-şi propria voință cauzei finale a binelui, tot acest 
tablou creationist deci nu este pentru Spinoza decât o fabulă, în 
care antropomorfismul este la fel de evident ca şi în cazul 
zeităților păgâne. „Dumnezeu este cauză, este adevărat; dar cauza 


201 Vezi şi Margaret D. Wilson, „Spinoza's theory of knowledge”, în D. Garrett 
(ed.), The Cambridge Companion to Spinoza, p. 93. 
2 M.D. Wilson, op. cit., p. 93. 


PROIECTE FILOSOFICE ALE MODERNITĂȚII 125 


este rațiunea (causa sive ratio) care ne face să înțelegem efectul; 
în acest sens el este cauză eficientă, cauză a esentelor tot la fel ca 
şi a existentelor, cauză prin sine sau absolut primă, cauză 
acţionând potrivit legilor naturii sau, ceea ce este acelaşi lucru, 
cauză liberă, adică o cauză care nu acționează decât prin ea 
însăşi; totodată cauză imanentă, adică o cauză a cărei acțiune nu 
trece la o ființă care să-i fie exterioară: iar prin aceasta Dumnezeu 
nu este diferit de (...) natură (Deus, sive natura)y"2?. 

Tot așa cum lucrurile „desfăşoară? în natura naturată 
esența lui Dumnezeu, tot astfel mintea omenească trebuie să 
înlănțuie ideile cauzal pentru a reproduce acest proces. Aceasta 
pentru că „ordinea şi înläntuirea ideilor sunt aceleaşi cu ordinea şi 
înlănţuirea lucrurilor” (E II, P VII). Şi tot cum Dumnezeu oferă 
lumea în conformitate cu propriile sale exigente, fără a „ieşi din 
sine”, tot astfel regula care conduce la aflarea adevărului se 
găseşte în spiritul însuşi. Cu alte cuvinte, „forma cugetării 
adevărate trebuie să fie căutată în cugetarea însăşi, fără raportare 
la altceva şi fără a recunoaşte drept cauză un obiect; ea trebuie să 
depindă numai de puterea şi de natura intelectului”2%. Gândirea 
îşi este suficientă sieşi, în aşa fel încât am putea afirma despre ea 
ceea ce se afirmă despre intelectul divin: este independentă de 
obiectul său, fiindu-i preexistent şi creându-l prin aceea că îl 
concepe. 

Astfel că „ideile pe care le formăm clar şi distinct par a 
rezulta numai din necesitatea naturii noastre, în aşa fel încât par 
că atâmă în mod absolut numai din capacitatea noastră”2%5, 


2% E, Bréhier, op. cit., p. 173. 
24 Tratatul despre îndreptarea intelectului, ed rom., p. 33. 
205 Jbidem, p. 50. 

Filosofia se dezvoltă prin intermediul raţiunii, şi doar cu ajutorul 


acesteia2%. 


În final redăm schematic tabloul ontologic al naturii 
materiale, care exprimă, cum am văzut, şi o ierarhie a realităţii / 
perfecțiunii, aşa cum se desprinde acesta din Etica. După cum s-a 
observat, paralelismul — dorit de Spinoza a fi perfect — între idei 
şi lucruri nu „funcționează” în totalitate. S-a observat că Spinoza 
nu găseşte ceea ce ar putea corespunde, în domeniul gândirii, lui 


207 
facies totius universi” `. 


Substanța unică (Dumnezeu) 

Atribut (infinit şi etern) — întinderea 

Mod imediat infinit şi etern — mişcarea-repausul 

Mod mediat infinit şi etern — întregul naturii (privit ca un 
singur individ) — facies totius Universi 

Mod mediat finit (neetern) — corpurile (lucrurile) 
particulare (individuale), ierarhizate în funcție de complexitate 
(ceea ce este echivalent cu complexitatea modurilor în care poate 
fi afectat) după cum urmează: 

Oameni (corpul omenesc) 

Animale (corpul animal) 

Plante (corpul vegetal) 

Obiecte neanimate (pietre etc.) 


2% L. Brunschvicg, op. cit., p. 54. 
207 J. Beaufret, Lecţii de filosofie, |, p. 271. Vezi, pentru amănunte 


suplimentare, ibidem, pp. 268-275. 


PROIECTE FILOSOFICE ALE MODERNITĂȚII 127 


111.3. Elemente de teoria cunoaşterii la Spinoza. 
Teoria spinozistă a ideii | 


111.3,1. Genurile cunoaşterii 


Concepţia lui Spinoza despre cunoaştere se configurează, 
pe de o parte, ca o continuare a eforturilor carteziene, iar, din 
această perspectivă, ea prezintă unele trăsături fundamentale care 
derivă direct din filosofia carteziană; pe de altă parte, unele 
elemente ale teoriei sale a cunoaşterii sunt dezvoltate împotriva 
lui Descartes, cum ar fi cele privind certitudinea cunoaşterii, 
judecata si conceptul de idee?%. Oricum, în cazul lui Spinoza, 
trebuie să ne raportăm în mod necesar, constant, la teoria 
carteziană a cunoaşterii, fără de care concepția sa nu poate fi 
înțeleasă. 

După cum reiese dintr-o schiță inițială a metodologiei şi 
gnoseologiei sale, expusă în lucrarea neterminată Tratat despre 
îndreptarea intelectului (dar la care se face referire în Etica (E II, 
P XL Nota I), pentru Spinoza există patru moduri ale 
cunoașterii20%: 

1) o cunoaştere „din auzite sau din orice semn”, o 
cunoaştere indirectă (cum ar fi, de exemplu, 
cunoaşterea faptelor istorice); 

2) o cunoaştere pe care o avem „dintr-o experiență 
nelămurită, adică dintr-o experiență care nu este 
determinată de intelect”, întâmplătoare; 


28 Margaret D. Wilson, op. cit., p. 89. 
% Tratatul despre îndreptarea intelectului, ed. rom., p. 12. 

3) o cunoaştere „în care esenţa unui lucru este dedusă din 
alt lucru, însă nu în mod adecvat”, ca atunci, de 
exemplu, când se deduce cauza dintr-un efect anumit; 

4) o cunoaştere „în care lucrul este perceput numai prin 
esența sa sau prin cunoaşterea cauzei sale cea mai 
apropiată”. 


Spinoza nu insistă asupra primului mod de cunoaştere (el 
se referă, printre altele, la modalitatea în care putem certifica — 
este chiar exemplul lui Spinoza — care este propria noastră dată de 
naştere). Acest mod este descalificat din start prin aplicarea 
principiului general conform căruia nu se cunoaște existența unui 
lucru individual decât dacă este cunoscută esenţa acelui lucru. 

Acelaşi principiu invocat anterior determină şi 
îndepărtarea celui de-al doilea mod de cunoaştere care nu priveşte 
decât accidentele, nu şi esentele lucrurilor cercetate. În acest caz 
este vorba de un mare număr de experiențe ce privesc 
comportamentul lucrurilor sensibile, cum ar fi faptul că apa este o 
substanță care poate stinge focul, că un câine este un animal care 
latră etc.. 

Al treilea mod de cunoaştere, deşi ne poate conduce la 
concluzii adevărate, nu ne oferă nici el cunoaşterea esenței 
lucrului cercetat: „din faptul că percepem clar că simțim cutare 
corp şi nu un altul, noi conchidem cu claritate că sufletul este 
legat de corp, şi că această legătură este cauza unei atare senzaţii; 
dar în ce constă această senzație şi legătură, noi nu putem şti de 


aie 21 
aici în mod absolut?!0. 


210 Jhidem, p. 13. 

Doar al patrulea mod al cunoașterii deschide calea 
adevăratei ştiinţe, oferind certitudinea absolută, întrucât doar el 
prezintă esența obiectivă a lucrului cercetat. Aceasta este 
echivalent cu a poseda ideea adecvată a lucrului respectiv. Vom 
“reveni asupra acestui termen central pentru ceea ce înseamnă 
cunoaştere în viziunea lui Spinoza. Vom nota acum doar că 
adecvarea atribuită ideii de către Spinoza nu priveşte 
corespondența ideii cu obiectul extern vizat de aceasta; ea este o 
proprietate intrinsecă (internă, imanentă) a ideii. 

Viziunea lui Spinoza asupra cunoaşterii, expusă în Tratat 
despre îndreptarea intelectului, este întregită cu elementele de 
aceeaşi factură prezente în Erica, cu precădere în partea a doua a 
lucrării. 

Astfel, cele patru moduri ale cunoaşterii sunt reduse în 
Etica la trei genuri. Primele două moduri din Tratat alcătuiesc 
acum un prim gen al cunoaşterii, numit — în continuarea tradiției 
platoniciene care situa la nivelul cel mai de jos cunoaşterea 
obţinută prin simțuri”! — opinie sau imaginație. . 

Rațiunea, care constă din faptul că „avem noțiuni comune 
şi idei adecvate ale proprietăților lucrurilor”, respectiv ştiinţa 
intuitivă, „care merge de la ideea adecvată a esenței formale a 
anumitor atribute ale lui Dumnezeu la cunoaşterea adecvată a 
esenței lucrurilor” (E II, P XL Nota Il) reprezintă celelalte două 
genuri ale cunoaşterii. 


211 „Aceasta este versiunea specifică lui Spinoza a vechii teorii rationaliste 
conform căreia cunoaşterea derivată în întregime din percepția senzorială nu 
constituie o cunoaştere adevărată, ci, într-un anumit sens, subiectivă şi 
nesigură” (S. Hampshire, Spinoza, pp. 85-86). 

Percepţiile senzoriale sunt asociate în mod fundamental, ca 
şi la Descartes, cu ideile confuze sau inadecvate. La modul general, 
„ideile pe care le avem despre corpurile externe arată mai mult 
constituția corpului nostru decât natura corpurilor externe” (E II P 
XVI C II). După cum s-a remarcat, acesta pare a fi modul specific 
prin care Spinoza exprimă o teză caracteristică a secolului al XVII- 
lea, care consfințea faptul că percepția senzorială nu ne poate oferi 
o cunoaştere a corpurilor aşa cum acestea există în realitate — cel 
putin în măsura în care erau implicate așa-numitele calități 
secundare (culoarea, sunetul, gustul etc)? 

Imaginaţia mai este numită de către Spinoza „experiență 
vagă” (experientia vaga) sau „experienţă confuză”. Aceasta este 
pasivă şi nu activă, întrucât ideea nu este cauzată de o activitate 
anterioară a sufletului meu, ci corespunde efectelor cauzate 
corpului meu de alte corpuri exterioare. Putem să identificăm 
imaginaţia cu ceea ce se numeşte de obicei percepție senzorială?!?. 

Ideea imaginației are drept „obiect” (idearum) o 
modificare cauzată atât de starea corpului meu în acel moment, 
cât şi de cea a corpului exterior care îl afectează pe acesta. Ideile 
imaginaţiei nu îmi înfăţişează de aceea nici natura (esența) 
trupului meu şi nici pe cea corpurilor externe. Ele corespund unor 
configurații — inextricabile la limită — de interacțiuni cauzale 
complexe. Pentru a nu mai menționa că „ideile pe care le avem 
despre corpurile externe arată mai mult constituţia corpului meu 
decât natura corpurilor externe” (E II, P XVI C). 


"2 Un aspect care va fi examinat in extenso în epocă, de exemplu, de către 
Locke în Eseul despre intelectul omenesc, fiind tematizat prin intermediul 
distinctiei dintre calităţi primare-calitäti secundare. 

23 S, Hampshire, op. cit., p. 85. 

Prin intuiție Spinoza înțelege „cunoaşterea comprehensivă 
a sensului şi adevărului unei propoziții acordată celui care o 
pricepe într-un singur act mental, laolaltă cu demonstraţia ei 
validă din premisele evidente în sine?" După Spinoza, intuiţia 
ne apare numai atunci când înţelegem relația dintre subiectul de 
studiat şi „ideea adecvată a esenței formale a lui Dumnezeu”, 
deoarece nimic altceva nu poate servi ca premisă a unei deductii 
valide în sine. 

Deoarece „cunoaşterea efectului depinde de cunoaşterea 
cauzei si o include” (E I, A IV), iar „lucrurile care nu au nimic 
comun între ele nu pot fi înțelese unele prin altele” (ceea ce este 
echivalent cu faptul că ideea unuia nu include ideea celuilalt) (E 
IL, A V), cunoașterea unui lucru, considerat ca efect, înseamnă a-l 
concepe prin intermediul cauzei sale, cu care acesta trebuie să 
împărtăşească ceva în comun. 


111,3.2. Teoria spinozistă a ideii 


O idee este pentru Spinoza „un concept al sufletului pe 
care sufletul îl formează pentru că el este un lucru cugetător (subl. 
ns.)” (E Il, D Il). Termenii subliniati evidențiază caracterul activ 
al sufletului în acest caz. Într-adevăr, Spinoza foloseşte aici 
termenul de concept şi nu pe cel de percepție (adoptat în 
terminologia cartezianä: ne amintim că Descartes echivala 
termenii de idee şi percepţie: idea sive perceptio) — deşi ulterior 
nu se dovedeşte la fel de riguros cu respectarea acestei reguli — 


214 R, Scruton, Spinoza, p. 92. 

întrucât acesta din urmă „pare a arăta că sufletul este pasiv față de 
obiect, pe când conceptul pare a exprima o acţiune a sufletului”. 

O remarcă, totuşi, se impune: după cum se poate observa 
cu uşurinţă din lectura Tratatului... şi a Eticii, termenul de „idee” 
este utilizat de Spinoza într-un sens foarte larg, incluzând şi ceea 
ce în mod normal numim „judecăţi”; deliberat, şi în opoziţie cu 
Descartes, el nu face nici o distincţie între „a avea o idee” şi „a 
aserta” sau „a face un enunt”?". Cum s-a remarcat, Spinoza trece 
două frontiere critice prin modul în care foloseşte termenul de 
idee: cea dintre concept si percepție (deşi, stricto sensu, pentru el 
ideile imaginaţiei nu sunt propriu-zis idei), respectiv cea dintre 
concept şi propoziţie” 'S. 

Una dintre consecinţe este că o idee va putea fi calificată 
ca fiind adevărată sau falsă — ceea ce nu era cazul la Descartes, 
pentru care toate ideile puteau fi considerate ca „adevărate”, 
întrucât adevărul era pentru el o proprietate a judecăților —, iar 
despre o idee se va putea spune că decurge logic dintr-o altă idee. 

Anticipând, având în vedere modul în care Spinoza 
foloseşte termenul de „idee”, în cazul în care ea are drept ideatum 


215 
216 


S. Hampshire, op. cit., p. 8. 

R. Scruton, Spinoza, p. 88. Vezi şi S. Hampshire: „Chiar şi receptarea 
pasivă a ideilor imaginaţiei, care constituie viața mentală obişnuită a 
majorităţii oamenilor, este gândire (cogitatio) având în vedere sensul acestui 
cuvânt la Spinoza; el foloseşte cuvântul ca un termen generic pentru a 
include orice tip de viață mentală, și nu îl restrânge la activitatea intelectului; 
percepțiile, ..., emoţiile afective, ..., nu mai putin decât gândurile şi 
judecätile, trebuie să fie modificări ale Naturii sub atributul gândirii”. Pentru 
că toate acestea presupun a avea “o idee despre o modificare corporală 
Oarecare; iar orice idee trebuie să aibă locul ei în Natura concepută sub 
atributul gândirii. Dar asemenea idei reflectă doar afectările tranzitoriii ale 
unui mod finit al Naturii, şi nu reflectă ordinea cauzelor din Natură ca 
întreg” (op. cit., pp. 93-94). 

o modificare a corpului meu în interacțiune cu un alt corp, aceasta 
„include ceea ce în mod normal s-ar numi o judecată de percepţie 
despre corpul extern [care afectează propriul meu corp — n.n. p”. 
Totuşi, aceste idei, luate izolat, nu sunt considerate în mod 
absolut false, deoarece, având în vedere doctrina celor două 
atribute care exprimă ambele o unică substanță, nu poate să apară 
niciodată cazul unei idei care să nu aibă ideatum-ul său, cu alte 
cuvinte, care să nu corespundă unei realități independente (unui 
mod finit al întinderii). 

Sublinierea caracterului prin excelență activ al sufletului 
în formarea ideilor este îndreptată în mod clar împotriva teoriei 
carteziene a ideilor, în ciuda faptului că o bună parte din 
terminologia acestei teorii este preluată de către Spinoza. 

Caracterul activ al sufletului este exprimat şi prin faptul 
că ideile în calitatea lor de fiinţe formale îşi găsesc cauza lor nu 
în obiectele pe care le prezintă, ci în gândirea însăşi, în calitatea 
acesteia de atribut distinct al lui Dumnezeu. Cu alte cuvinte, 
„ființa formală a ideilor îl are pe Dumnezeu drept cauză numai 
întrucât este considerat lucru cugetător, dar nu întrucât este 
considerat sub aspectul altui atribut [al întinderii, mai precis — 
n.n.]. Adică atât ideile atributelor lui Dumnezeu, cât şi ale 
lucrurilor particulare au drept cauză eficientă nu înseşi obiectele 
acestor idei sau lucrurile percepute, ci pe Dumnezeu însuşi 
întrucât este lucru cugetător (subl. ns.)” (E II, P V). 

Această poziție reprezintă o particularizare a unei teze 
generale care consideră că „modurile fiecărui atribut au drept 
cauză pe Dumnezeu, numai întrucât Dumnezeu este considerat 


7 Ibidem. 

sub aspectul atributului ale cărui moduri sunt şi nu întrucât este 
considerat sub aspectul oricărui alt atribut” (E II, P VI). 

Modurile fiecărui atribut reprezintă  „acţiuni” 
(„exprimări”) ale lui Dumnezeu în registre distincte (dar care 
exprimă una şi aceeaşi esență). După cum am văzut, cele două 
atribute ale lui Dumnezeu sesizate de mintea omenească 
(întinderea şi gândirea), simple, infinite şi eteme, nu comunică 
între ele, nu interacționează. Dacă ele ar fi interactionat, ar fi 
însemnat că ele se limitează, cu alte cuvinte nu ar fi fost infinite. 
Evident, ca un corolar al acestei poziții, nu este posibilă 
interacțiunea dintre suflet şi trup, de unde şi soluția sui generis a 
lui Spinoza la această problemă particulară ridicată de filosofia 
carteziană?!8. 

Cu toate acestea, ordinea sau ordonarea celor două 
atribute este aceeaşi: „ordinea şi înläntuirea [cauzală — n.n.] 
ideilor sunt aceleaşi cu ordinea şi înlănțuirea lucrurilor” (E II, P 
VII). A avea ideea unui efect înseamnă a „cunoaşte” acel efect; 
dar cunoaşterea efectului depinde de cunoaşterea cauzei. Cu alte 
cuvinte, „tot aşa cum un efect depinde de cauza sa, tot astfel 
cunoaşterea sau ideea acelui efect depinde de cunoaşterea sau 
ideea cauzei sale”7!%. Ceea ce poate fi transpus încă o dată în 
formula: ordinea cunoaşterii este aceeaşi cu ordinea ființării (a 
existenţei). 


8 Fără a insista asupra acestei idei, să menționăm că răspunsul lui Spinoza la 
această dificultate internă a cartezianismului are ecouri certe în soluţiile 
ulterioare oferite de Malebranche (ocazionalismul) sau de Leibniz (armonia 
prestabilită). 

29 Margaret D. Wilson, op. cit., p. 97. 

Am văzut din cele spuse anterior că, în cazul lui 
Dumnezeu, nu putem vorbi propriu zis de „cunoaştere”, în sensul 
în care folosim acest termen referitor la oameni şi la intelectul lor 
limitat, ci doar de gândire, care, prin simpla sa existență este 
echivalentă cu producerea (mai bine zis punerea) lucrurilor. 
Dumnezeu nu cunoaşte un lucru aşa cum o fac oamenii, a 
posteriori, după ce acesta a fost creat; lucrul nu este pentru 
Dumnezeu un „ceva” exterior, despre care el poate avea o 
cunoaştere, o idee, fie ea şi perfectă (altminteri el ar fi limitat în 
această privinţă, deci nu ar fi infinit). 

Acestor elemente epistemologice apofatice, caracteristice 
în fond oricărei înţelegeri „standard” a raporturilor de cunoaştere 
dintre divinitate şi creaturi, li se adaugă dezlegarea catafatică 
specific spinozistă: lucrurile, prin simplul fapt că sunt gândite de 
către Dumnezeu, există şi exprimă esența acestuia, din care 
decurg cu necesitate. 

Afirmația de mai sus, a corespondenței dintre idei şi 
lucruri, va fi enunțată, prin urmare, cu referire la Dumnezeu, după 
cum urmează: „puterea de a gândi a lu: Dumnezeu este egală cu 
puterea lui actuală de a acționa. Adică tot ce rezultă formal din 
natura infinită a lui Dumnezeu rezultă în Dumnezeu şi obiectiv 
din ideea lui, în aceeaşi ordine şi aceeaşi inläntuire” (E II, P VII 
C). Ordinea lucrurilor considerate ca lucruri cauzate (ordinea 
„formală”) este identică cu ordinea lor considerate ca obiecte ale 
intelectului (ordinea „obiectivă”y2. 

Este vorba, în fond, de traducerea în registrul 
temporalităţii — al succesiunii temporale — a faptului că există o 


220 Jbidem. 

singură substanță, care se manifestă „plenar”, „complet? prin 
intermediul tuturor atributelor sale, astfel că ~ dacă e să ne 
restrângem la cele două atribute la care noi, ca oameni, avem 
acces cognitiv — „un mod al întinderii şi ideea acelui mod sunt 
unul şi acelaşi lucru, însă exprimat în două feluri (...). Bunäoarä, 
un cerc care există în natură şi ideea cercului existent, idee care 
de asemenea este în Dumnezeu, sunt unul şi acelaşi lucru 
exprimat sub aspectul unor lucruri diferite” (E II, P VII C). 

Să observăm, în treacăt doar, că la Spinoza, ca și la 
Descartes, ideile posedă atât o existență (fiinţă) formală, atunci 
când sunt considerate ca moduri ale gândirii, independent de 
conţinutul lor (iar din această perspectivă nu se diferențiază unele 
de celelalte), cât şi o existenţă (ființă) obiectivă, echivalentă la 
modul general cu „realitatea obiectivă” carteziană, care trimite la 
conţinutul acestora, mai precis la „încărcătura ontologică” a 
fiecărei entităţi vizate??!. Precum la Descartes (vezi în acest sens 
Meditaţia III), ideile se vor ierarhiza din această perspectivă în 
funcție de o schemă ontologică simplă, de data aceasta substanță 
— atribute — moduri (la Descartes era vorba de schema substanță 


infinită (sau Dumnezeu) — substanțe finite — moduri sau 
accidente). Astfel că, tot în manieră carteziană, „ideile se 
deosebesc între ele, ca şi obiectele însele, şi ... una este 


superioară alteia, conținând mai multă realitate, după cum 
obiectul uneia este superior obiectului alteia şi conţine mai multă 
realitate” (E II, P XIII Notă). 

Revenind, la fel cum un lucru are un alt lucru drept cauză, 
care la rândul său este un efect al unei alte cauze, şi tot aşa la 


221 Şi deci nu la ceva de tipul unei simple identificări şi alăturări de elemente 


descriptive, stând pentru cecu ce îndeobşte sunt numite note conceptuale. 

infinit, tot astfel nu se poate concepe fiinţa formală a unei idei 
decât „cu ajutorul unui alt mod de a gândi, care este cauza lui cea 
mai apropiată, iar aceasta din nou cu ajutorul alteia, şi aşa la 
infinit” (E II P VII C). 

O distincție fundamentală în acest context o constituie cea 
dintre existența lucrurilor doar ca esențe (în acest caz Spinoza 
vorbeşte de „ideile lucrurilor particulare sau ale modurilor care 
nu există? sau de „existență în atributele lui Dumnezeu”) şi 
existența determinată, în spațiu şi timp, a lucrurilor care 
„durează”. De aceea, „de îndată ce se spune că lucrurile 
particulare există nu numai întrucât sunt cuprinse în atributele lui 
Dumnezeu, ci de asemenea întrucât se spune că ele durează, 
ideile lor includ de asemenea existența prin care se spune că ele 
durează” (E II P VIII C). 

Stricto sensu, o idee înțeleasă ca desemnând doar o 
esenţă, nici nu reprezintă un lucru particular, de vreme ce, 
conform definiției acestuia din urmă, este considerat lucru 
particular, doar acela care este mărginit şi care are o existență 
determinată (cf. E II D VII), cu alte cuvinte care durează (are o 
existenţă în spațiu şi timp). 

Ceea ce deosebeşte simplele esențe, ca potentialitäti 
conținute şi ele în intelectul infinit al lui Dumnezeu (sau, ceea ce 
este echivalent, în ideea infinită a lui Dumnezeu), de esentele 
lucrurilor care există în act, efectiv, este faptul că în cel de-al 
doilea caz Dumnezeu este considerat cauză în sensul în care este 
„afectat” de ideea unui alt lucru existent în act (nu trebuie uitat 
însă faptul că nu este vorba aici de o afectare „exterioară”, ci de 
una imanentä, de o afectare în Dumnezeu), altfel spus „ideea unui 
lucru particular care există în act îl are drept cauză pe Dumnezeu 

nu întrucât Dumnezeu este infinit, ci întrucât este considerat ca 
fiind afectat de ideea unui alt lucru particular care există în act, 
idee a cărei cauză este de asemenea Dumnezeu întrucât este 
afectat de o a treia, şi aşa la infinit” (E II P IX). 

Prin urmare, ideile lucrurilor care nu există au în ideea lui 
Dumnezeu acelaşi statut pe care lucrurile non-existente îl au în 
atributele lui Dumnezeu: amândouă posedă un fel de realitate 
esenţială, dar le lipseşte existența determinată???. 

Spinoza a încercat să clarifice această problemă şi cu 
ajutorul unui exemplu, deşi el însuşi recunoaşte că acesta nu este 
întru totul lămuritor, întrucât nu poate oferi o explicație adecvată 
— la sfârşitul propoziției anterioare celei pe care o vom invoca, E 
II, P VII, strâns legat de acest aspect, el chiar admisese că 
„deocamdată nu pot explica aceasta mai clar”. După cum bine se 
cunoaşte, într-un cerc — exemplul spinozist — sunt cuprinse infinit 
de multe dreptunghiuri egale între ele (identice); „şi totuşi nu se 
poate spune despre nici unul dintre ele că există decât întrucât 
există cercul şi nu se poate spune nici că ideea vreunuia dintre 
aceste dreptunghiuri există decât întrucât este cuprinsă în ideea 
cercului. Să presupunem că din aceste infinit de multe 
dreptunghiuri nu există decât două, anume E şi D. Desigur ideile 
acestor două dreptunghiuri nu există numai întrucât sunt cuprinse 
în ideea cercului, ci şi întrucât ele includ existența acelor 
dreptunghiuri. Ceea ce face că ele se deosebesc de celelalte idei 
ale celorlalte dreptunghiuri [care nu includ şi existenţa lor 
«efectivă» — n.n.)” (E IL P VIII Notă). 


222? Margaret D. Wilson, op. cit., p. 98. 

Este momentul să cercetăm mai amănunţit ce înseamnă 
pentru Spinoza o idee adecvată, cea care desemnează conceptul 
cunoaşterii adevărate. O idee adecvată este o idee care, „întrucât 
este considerată în sine, fără relație cu obiectul, are toate 
proprietăţile sau caracterele intrinsece ale ideii adevărate” (E II, 
D IV), altfel spus o idee care nu presupune acordul ideii cu 
obiectul ei. Evident, acest acord este considerat de Spinoza o 
proprietate extrinsecă a ideii, inerentă oricum oricărei idei 
adecvate. 

S-a remarcat că o idee este adecvată „atunci când, 
concomitent cu obiectul ei cunoaştem cauza sau rațiunea acelei 
idei (...). Or, orice idee a unui mod finit, limitată la acest mod, va 
fi cu necesitate neadecvată întrucât, prin esenţa sa, modul finit are 
cauza sa în afara lui însuşi”. Neadecvată este prin urmare şi ideea 
pe care sufletul o are despre el însuşi, ca şi cea pe care o are 
despre trup”. 

În privința raportului dintre ideea adecvată şi cea 
adevărată Spinoza notează că între cele două “nu recunosc nici o 
diferență, cu excepția faptului că epitetul «adevărată» priveşte 
numai acordul dintre idee şi ideatum-ul ei, în timp ce epitetul 
«adecvată» priveşte natura ideii însăşi” (Scrisoarea LX). 

Aceasta în condiţiile în care la Spinoza se regăseşte 
„tendinţa constantă de a descrie relaţia dintre idee şi ideatum ca o 
relaţie de reprezentare (astfel, o idee pare uneori a fi a ideatum- 
ului ei (...)). Spinoza descrie în mod constant, în limbaj 
medieval, drept relație intentionalä (relație de gândire) ceea ce e 
de fapt o relație materială (în fapt)”. Totuşi, Spinoza utilizează 


223 E, Brehier, Histoire de la philosophie, Tome H, p. |, p. 176. 

uneori termenul de „obiect” (obiectum) referindu-se la conținutul 
reprezentational al unei idei, rezervând termenul „ideat” 
(ideatum) corelatului ei în atributul întinderii (v. E II, P 13, 
Scholiumy%. 

Revenind, s-ar putea afirma că întreaga metodologie 
carteziană este redusă de Spinoza la obţinerea acestor idei 
adecvate şi a înlănţuirii lor. După cum nota el în Tratat, 
„adevărata metodă nu constă în a căuta semnul adevărului după 
ce am obţinut ideile [cu alte cuvinte nu constă dintr-o ordonare 
sau o dispunere a ideilor gata constituite, pe care le posedăm deja 
~ n.n.], ci este calea pe care căutăm, în ordinea cuvenită, adevărul 
însuşi sau esentele obiective ale lucrurilor sau ideile [adecvate ale 
acestora — n.n.) 

Deoarece intelectul (sufletul) omenesc este o parte din 
intelectul divin, atunci când spunem că sufletul omenesc percepe 
una sau alta, nu spunem altceva decât că Dumnezeu — nu în 
măsura în care este considerat infinit, ci în aceea în care se 
manifestă prin sau ca suflet omenesc — are ideea respectivă. 

Cum este posibilă în această situație o idee inadecvată? A 
afirma că sufletul omenesc are o idee parțială sau inadecvată este 
echivalent cu posibilitatea de a spune că „Dumnezeu are cutare 
sau cutare idee nu numai întrucât el constituie esența sufletului 
omenesc, dar şi întrucât el are, în acelaşi timp cu sufletul 
omenesc, ideea unui alt lucru” (E II, P XI; traducere modificată). 

Din această perspectivă falsitatea va consta „în lipsa 
cunoaşterii, care este inclusă în cunoaşterea neadecvată a 
lucrurilor, adică în ideile neadecvate şi confuze” (E II, P XXXV 


224 R, Scruton, Spinoza, p. 88. 


25 Tratatul..., ed rom., p. 19. 

Dem.). Ceea ce pare a fi echivalent cu faptul că ideile dau naştere 
falsitätii atunci când apar în intelectele finite separate de întreaga 
ordine cauzală din care fac parte în intelectul infinit divin’. 

Simplificând, se poate afirma că distincția dintre 
cunoaştere şi ne-cunoaştere (sau, mai bine spus, cunoaştere 
pretinsă sau închipuită) se reduce pentru Spinoza la distincția 
dintre noțiuni comune şi noțiuni universale. Cu toate că multe 
dintre ideile care constituie sufletul nostru reprezintă doar 
modificări particulare ale unui mod particular finit (al atributului 
întinderii), unele cel puţin trebuie să reflecte proprietăţile 
universale ale întinderii: „Ceea ce este comun tuturor lucrurilor şi 
se găseşte deopotrivă în parte şi în tot (întreg) nu poate fi 
conceput decât adecvat (...) De aici urmează că există anumite 
idei sau noțiuni comune tuturor oamenilor; căci (...) toate 
corpurile concordă în ceva, ceva care trebuie să fie perceput de 
toți adecvat, adică clar şi distinct” (E II, P XXXVII & C). Acest 
„ceva” este comun „corpului omenesc si unor corpuri externe” (E 
II, P XXXIX). 

Aceste idei comune tuturor oamenilor sunt numite de 
către Spinoza „noțiuni comune” (notiones communes). Acestea nu 
trebuie să fie confundate cu „noțiunile universale”. Ele sunt 
fundamentele gândirii noastre ratiocinante (ratiocinii nostri 
fundamenti) şi ale cunoaşterii ştiinţifice (fundamenti rationis). 
Ceea ce distinge noțiunile comune de noțiunile universale este 
faptul că primele impun ele prin însele o necesitate logică în 
perceperea lucrurilor întinse, în vreme ce noțiunile universale 
sunt constituite dintr-un amestec de idei fără legătură logică. 


22 Margaret D. Wilson, op cit., p. 109. 

Exemple de noțiuni comune: însăşi ideea de întindere, cea de 
mişcare, de soliditate, precum şi cele care pot fi deduse din 
acestea. Matematica (în special geometria) este fundată în 
întregime pe asemenea noțiuni. Plecând de la oricare din aceste 
noțiuni poate fi dedus întregul sistemul de proprietăţi care 
constituie Natura ca Întindere??7. 

O noţiune comună este prin urmare o idee „adecvată”. Ea 
posedă în sine standardul certitudinii şi al auto-evidentei la care 
trebuie să se raporteze toate celelalte idei. 

Cum se formează însă o noțiune universală? Să o luăm de 
exemplu pe aceea de „fruct” (pomum). Un om aparținând unei 
comunități lingvistice determinate (latine în acest caz) trece, 
consideră Spinoza, de la ideea cuvântului pomum la cea a unui 
fruct, „care nu are nici o asemănare cu acel sunet articulat, nici 
ceva comun cu el, decât că corpul acestui om a fost afectat adesea 
şi de cuvântul acesta şi de fructul pe care îl reprezintă”. Cu alte 
cuvinte, acel om a auzit adesea cuvântul pomum în timp ce vedea 
fructe. Cuvintele (limbajul) afectează auditiv corpul omenesc, tot 
la fel cum o fac corpurile externe. Limbajul devine astfel o pars 


imaginationis”. 

S. Hampshire, op. cit, p. 96. 

22 Deoarece „cuvintele sunt o parte a imaginației, adică fiindcă făurim multe 
concepte după cum se leagă cuvintele în memorie printr-o dispoziție oarecare a 
corpului fără o ordine determinată (prout vage ex aliqua dispositione 
corporis), nu trebuie să ne îndoim că şi cuvintele, la fel cu imaginația, pot fi 
cauză de multe şi mari erori, dacă nu ne păzim bine de ele. Mai ţineţi seamă că 
ele sunt făurite după gustul si capul mulțimii (ad libitum, ex captum vulgi), 
astfe] că ele nu sunt decât semnele lucrurilor aşa cum sunt în imaginaţie, nu aşa 
cum sunt în intelect” (Tratatul... ed. rom., p. 41). Cf. J. Beaufret, Lecţii de 
filosofie, 1, p. 280. 

Pentru Spinoza, una din cele mai frecvente erori este 
cauzată de confuzia dintre idei, cuvinte şi imagini. Ideea, fiind un 
mod al cugetării, deci netinând deloc de atributul întinderii, „nu 
constă nici în imaginea vreunui lucru, nici în cuvinte. Căci esenţa 
cuvintelor şi a imaginilor este alcătuită numai din mişcări 
corporale, care nu include nicidecum conceptul cugetării” (E Il, P 
XLIX, Notă). 

Înläntuirile de idei, atâta vreme cât privesc orizontul 
fenomenalității, al manifestărilor sensibile, tin de obisnuintä, de 
experiența specifică fiecărui individ. Noţiunile universale, ca şi 
semnele în genere (care declanşează diferite înläntuiri de idei), nu 
sunt de aceea deloc „universale”. Bunăoară, „un soldat văzând pe 
nisip urmele unui cal va trece numaidecât de la ideea unui cal la 
ideea unui călăreț, şi de aici la ideea războiului: Iar țăranul va 
trece de la ideea unui cal la ideea plugului, a ogorului etc. Şi 
astfel fiecare, după cum s-a obişnuit să lege şi să înlănțuie 
imaginile lucrurilor într-un fel sau într-altul, va trece de la aceeaşi 
idee la cutare sau cutare alta” (E Il, P XVIII, Notă). 

Altfel spus, noţiunile universale „nu sunt formate de toţi 
în acelaşi fel, ci ele diferă la fiecare după lucrul de care corpul a 
fost impresionat mai des şi după cum sufletul îşi imaginează şi îşi 
aminteşte mai uşor. Acei care, de exemplu, au privit cu admiraţie 
mai ales statura oamenilor vor înțelege prin cuvântul om un 
animal cu o statură verticală; acei care, dimpotrivă s-au obişnuit 
să aibă în vedere altceva îşi vor forma o altă imagine comună, 
anume că omul este un animal care râde, un animal biped fără 
pene, un animal rațional; şi tot astfel, despre celelalte lucruri, 
fiecare îşi va forma imagini universale ale lucrurilor după 
dispoziţia corpului său” (E II, P XL, Nota I). 

Ordinea şi înlănțuirea dintre idei, care trebuie să fie, după 
cum am văzut, aceleaşi cu cele ale lucrurilor, nu pot fi cele oferite 
de imaginaţie sau de memorie, ci sunt cele stabilite de intelectul 
însuşi. Imaginaţia înfăţişează sufletului un corp exterior ca 
prezent, după modul anterior în care acesta afectase corpul 
omenesc, iar memoria, în strânsă legătură cu aceasta, nu este 
decât „o anumită înlănțuire a ideilor care cuprind în ele natura 
lucrurilor existente în afara corpului omenesc, înlănţuire care se 
produce în suflet în ordinea şi înlănţuirea afecţiunilor corpului” 
(E II, P XVIII Notă). Acestea din urmă sunt în mod evident 
dependente de particularitätile constituţiei corporale ale fiecărui 
individ, de modul specific în care fiecare este afectat. 

Ca reflectând modificările succesive ale trupului în 
interacţiunea lui cu alte corpuri, ideile imaginaţiei nu sunt legate 
logic, deductiv, între ele, prin urmare ele nu reprezintă adevărata 
cunoaştere, dată doar de o înläntuire a ideilor care provin în mod 
necesar din cele precedente. 

Ideile imaginaţiei se asociază în aşa fel încât prezenţa 
uneia sugerează doar prezența alteia, iar „această asociere pasivă 
a ideilor trebuie să fie distinsă de înlănţuirea logică a ideilor care 
constituie adevărata gândire; ordinea în care ideile imaginaţiei se 
asociază nu constituie o ordine având necesitate logică, şi din 
acest motiv trebuie să se considere că înfățişază o pasivitate mai 
degrabă decât o activitate a sufletului "229. 

Există însă şi o inlänfuire a ideilor în conformitate cu 
ordinea intelectului, o „înlănţuire prin care sufletul percepe 


*% S, Hampshire, op. cit., p. 90. 

lucrurile prin cauzele lor prime şi care este aceeaşi la toţi 
oamenii” (E II, P XVIII Notă). 

În plus, „dacă înțelegem modificările lui Dumnezeu ca 
«durabile» şi succedându-se una alteia în timp, asimilarea 
conceptului de timp în cunoaşterea noastră reflectă numai 
. inadecvarea acestei cunoașteri. «În măsura în care» (quatenus) 
percepem lucrurile în mod adecvat, le înțelegem ca decurgând din 
natura eternă a lui Dumnezeu, printr-un lanţ de explicaţii în formă 
logică şi atemporală”2%0. 

Geometria este expresia acestei necesități sub specie 
aeternitatis la care putem accede ca indivizi totuşi finiti (suflete). 
Ea „ilustrează” perfect presupozitiile metafizice ale sistemului, 
nefiind adoptată ca un simplu ,model” (de inspiraţie) pentru 
acesta, 

În finalul capitolului, apelând la sistematizarea realizată 
de Margaret D. Wilson, principaleie puncte ale teoriei spinoziste 
a ideilor pot fi considerate după cum urmează”: 

1) Există un sistem infinit al gândirii ce cuprinde 
cunoaşterea a tot ceea ce există, care derivă din esența 
lui Dumnezeu -— intelectul infinit sau ideea de 
Dumnezeu; 

2) Ordinea şi conexiunea ideilor determinate care sunt 
cuprinse în intelectul infinit sunt aceleaşi cu ordinea 
cauzală a lucrurilor determinate (a corpurilor) care 
constituie obiectele acestor idei (în fapt, o idee şi 
obiectul ei corporal sunt unul şi acelaşi lucru, 
conceput în două modalități diferite); 


23 R, Scruton, op. cit., pp. 94-95. 
31 Op. cit., pp. 99-100. 

Mintea omului (sufletul acestuia) este ea însăşi o 
„idee”, conținută în sistemul infinit care este constituit 
de ideea de Dumnezeu — ea este o „parte” a acestui 
sistem (prin analogie, ulterior, se va afirma şi faptul că 
mintea omenească, ca şi ideea de Dumnezeu, conţine, 
la rândul său, o multitudine de idei subordonate: 
„Ideea care constituie ființa formală a sufletului 
omenesc nu este simplă, ci este compusă din foarte 
multe idei”, E II P XV); 

„Obiectul” minţii omeneşti (i.e. a ideii acestuia) este 
corpul acelei existenfe omeneşti determinate, cu alte 
cuvinte, modul corespunzător sub atributul întinderii; 
O idee a minții omeneşti poate fi incompletă 
(„parțială” sau „inadecvată”), în măsura în care ea este 
dependentă (ca parte din sistemul infinit al gândirii 
sau cunoaşterii) de alte idei pe care ea nu le include. 


Logică, metodologie şi ontologie în 
filosofia lui Leibniz 


Precizări. Am considerat semnificativ în cazul lui 
Leibniz să evidentiem acele aspecte logice ale filosofiei: sale, 
strâns legate de proiectul unei mathesis universalis ce 
constituie o reluare, după o jumătate de secol, a demersului 
cartezian şi care poate fi considerat ca un ideal tipic al 
începuturilor modernității în ansamblu. Opțiunea noastră se 
justifică prin aceea că proiectul leibnizian amintit este 
influenţat decisiv de preeminenta logicii în cadrul filosofiei. 
Vom vedea apoi cum logica influențează concepția lui 
Leibniz despre idei, continuând astfel analiza acestui concept 
cheie al modernităţii filosofice europene. Pe scurt, se va 
constata cum ideile sunt analizate de Leibniz ca noțiuni, el 
încercând astfel să se delimiteze de şi să combată ceea ce el a 
considerat în această privință a ţine de psihologismul 
cartezian şi spinozist. 

În fine, vom încheia prin a releva modul în care 
concepția logică a marcat metafizica sa, mai precis noțiunea 
de substanță individuală, precum şi evoluția acesteia la 
Leibniz, în direcția unui dinamism ontologic de inspiraţie 
psiho-fizică. 

IV.1. Aspecte logice ale filosofiei leibniziene. 
Elemente de bază ale teoriei leibniziene a 
ideilor”? 


Cum am menționat deja, Leibniz, ca şi Descartes, 
elaborează proiectul unei ştiinţe universale — scientia generalis 
(Descartes vorbea, în Reguli, de o mathesis universalis). Acest 
proiect este intim legat de alte două întreprinderi filosofice 
leibniziene: elaborarea unei limbi universale (characteristica 
universalis) şi a unei logici a invenției sub forma unei arte 
combinatorii (ars combinatoria), două proiecte semnificative 
pentru începuturile modernității şi care vor avea parte în 
contemporaneitate de continuări care se revendică explicit de la 
ideile leibniziene. 


IV.1.1. Characteristica universalis 


Epoca în care trăieşte Leibniz cunoscuse deja numeroase 
încercări de a formula şi de a face şi operațională ideea unei limbi 
universale. Ceea ce individualizează însă demersul leibnizian, 
făcându-l să se deosebească fundamental de celelalte întreprinderi 
ale contemporanilor săi similare în intenţie, este faptul că de data 
aceasta nu se porneşte de la cuvinte, ci de la concepte. 


22 Ne-am bazat pentru prezentarea noastră generală a principalelor coordonate 
logice ale filosofiei leibniziene cu precădere pe lucrarea clasică a lui Louis 
Couturat, La Logique de Leibniz. 

Altfel spus, fundamentul limbii universale îl constituie 
pentru Leibniz nu gramatica, ci logica. Importantă nu este forma 
lingvistică palpabilă, concretă, ci cea ideatică, conceptuală, 
precum şi relaţiile care se stabilesc între aceste concepte. Din 
această perspectivă, scrierea conceptuală a lui Gottlob Frege — 
Begriffsschrift, 1879 — este un ecou al caracteristicii universale a 
lui Leibniz din 1666. 

Conceptele (termenii) se împart pentru Lebniz în două 
categorii: simple sau fundamentale, respectiv complexe sau 
derivate. Fiecare termen simplu trebuia reprezentat printr-un 
semn cât mai natural și mai potrivit posibil, un semn care 
reproducea „imediat” ideea lucrului respectiv şi nu cuvântul prin 
care acea idee apărea în limbaj. Suma acestor termeni (semne) 
alcătuia un fel de alfabet, analog celui al unei limbi determinate, 
de data aceasta însă un alfabet ideografic. 

Scrierea ideografică pe care Leibniz urmărea să o 
introducă aici avea ca modele hieroglifele (ideografiile) egiptene 
şi chinezești, sau, într-un alt orizont, formulele utilizate de 
chimişti (sau, mai degrabă, în vremea sa, de alchimisti, care 
reprezentau, de exemplu, elementele din care erau alcătuite 
corpurile prin simbolurile unor planete) şi notele utilizate pentru 
partiturile muzicale. Caracterul ideografic al scrierii propuse de 
Leibniz era important pentru că permitea reproducerea unei 
secvenţe simbolice oarecare în oricare altă limbă, pornind doar de 
la imaginile respective. Astfel nu ar fi fost nevoie de nici un 
dicționar pentru descifrarea unui asemenea text, ci doar de 


3 Alexandru Surdu, Filosofie modernă — orientări fundamentale, p. 48. 

cunoaşterea simbolurilor termenilor ultimi, a acelui alfabet care 
poate fi numit un alfabet al gândirii. 

Ulterior, conceptele complexe urmau să fie reprezentate 
prin combinarea semnelor care reproduceau elementele simple 
(termenii simpli) din care era alcătuit. 

Leibniz subliniază totodată că, față de încercările 
anterioare, characteristica universalis (numită şi characteristica 
realis) propusă de el nu serveşte pur şi simplu comunicării, 
utilității practice ca atare, aceasta fiind o „scriitură rațională”, cu 
alte cuvinte, o scriitură care are o utilitate logică în calitate de 
„instrument al rațiunii”. Ceea ce înseamnă că limba sa universală 
nu avea drept scop principal înlesnirea comunicării, ci 
transformarea de aşa natură a limbajului astfel încât acesta. să 
poată deschide spre acea logică a invenției urmărită de el. Din 
această perspectivă, ideea unei limbi universale apare ca fiind 
strâns legată de cea a înțelegerii gândirii ca un calcul logic. 

De altfel aceasta va fi şi direcţia în care se va dezvolta 
concepţia sa despre limbaj, expusă iniţial în anul 1666. Într-un 
fragment din 1678 intitulat Lingua generalis, Leibniz va continua 
demersul său în vederea elaborării concrete a unui limbaj care să 
fie concomitent şi un calcul sau un fel de algebră a gândirii. 
Amintim în treacăt că această idee nu este nouă, întâlnindu-se 
anterior şi la Hobbes. 

Leibniz va pleca şi acum tot de la concepţia prezentă în 
De arte combinatoria, considerând că toate conceptele sunt 
constituite din combinări de idei simple, tot la fel cum numerele 
sunt compuse din factori primi (numere prime). Definirea omului 
ca animal rațional era transpusă cifric după cum urmează: 

considerând ideea de animal reprezentată prin cifra 2, iar cea de 
rațional prin cifra 3, omul urma să fie „produsul” dintre cele două 
idei, tot aşa cum cifra 6 este produsul celor două cifre amintite. 

Egalităţii numerice: 6 =2 x 3 

îi corespundea egalitatea logică: omul = animal x rațional. 

Pentru traducerea acestei caracteristici într-o limbă scrisă 
şi vorbită Leibniz propunea următorul procedeu de traducere: 
primele nouă consoane ale alfabetului (b, c, d, f, g, h, |, m, n) 
reprezentau primele nouă cifre (de la 1 la 9), iar cele cinci vocale 
(a, €, i, o, u) reprezentau ascendent ordinul zecilor (1, 10, 100, 
1000, 10000; vocalele puteau fi completate cu diftongi dacă era 
cazul). Numărul 81374 se scria: 

Mubodilefa. 

Avantajul important al scrierii leibniziene (în comparaţie 
cu alte încercări ale unor contemporani) consta în faptul că 
silabele erau intersanjabile, valoarea lor fiind independentă de 
locul ocupat în cuvânt. Acelaşi număr putea fi foarte bine 
exprimat şi prin: 

Bodifalemu (i.e. 1000 + 300 + 4 + 70 + 80000 = 81374) 

Evident, problema cea mai importantă pentru constituirea 
acestei limbi universale era legată de găsirea acelor elemente 
ultime, acelor termeni simpli de la care trebuia pornit apoi (prin 
combinare) în reconstrucția cunoaşterii. În această privință 
Leibniz procedează a posteriori, în sensul că el va pleca de la o 
limbă gata constituită pentru a depista atât aceşti termeni ultimi 
(care sunt totodată şi cele mai simple idei), cât şi regulile lor de 
combinare, obținându-se ceea ce el numeşte o gramatică 
rațională sau o gramatică filosofică, după expresia lui Couturat. 

Idiomul ales pentru a traduce în el celelalte limbi este cel latin. 
Pentru aceasta, el va pune în practică chiar şi unele principii de 
filologie comparată, încercând să observe comportarea termenilor 
în diferite limbi. 

Demersul presupunea, printre altele, traducerea sau 
parafrazarea tuturor locuţiunilor complexe, reduse astfel la 
termeni simpli; se eliminau chiar toate cuvintele cu sens 
complicat. Toate declinările şi conjugările sunt reduse la o 
singură declinare, respectiv conjugare. Aceasta constituie doar o 
primă fază în simplificarea gramaticii". 

Leibniz va respinge distincţia aristotelică dintre nume și 
verb, considerând că numele exprimă o idee, iar verbul exprimă o 
propoziţie (o afirmaţie sau o negaţie). Singura diferență dintre 
adjective şi substantive constă în aceea că ultimele implică ideea 
de substanţă sau de ființă: orice substantiv este echivalent cu un 
adjectiv acompaniat de cuvântul ens sau res („om”, de exemplu, 
va fi redat prin „fiinţă omenească”). În ultimă instanţă, orice 
discurs se poate reduce doar la numele substantiv ens sau res, la 
verbul substantiv a fi, la numele adjectiv (exprimând calităţile) şi 
la particule, care servesc la legarea tuturor cuvintelor precedente 
si la indicarea relaţiilor dintre ele”. 

După cum am amintit, problema pentru Leibniz este de a 
găsi pentru fiecare idee o expresie naturală, care să traducă 
compoziția sa logică, constituind astfel „formula” sa și nu de a 
găsi pentru fiecare cuvânt un substitut convenţional şi arbitrar. La 
aceasta se ajunge prin definiţie; căci a defini o idee înseamnă a o 


24 L, Couturat, op. cit., p. 67. 


5 Ibidem, pp. 69-70. 

descompune în idei mai simple, în cele din urmă, în idei absolut 
simple. Apoi, se va compune „caracterul” fiecărei idei pornind de 
la caracterele care desemnează toate elementele sale. Astfel, 
numele fiecărui lucru (idee) va exprima definiția acestuia; și tot 
aşa cum proprietăţile unui lucru decurg în mod logic din definiția 
sa, numele va fi cheia tuturor acestor proprietăți?35. 

Paradoxal, căci ceea ce avea în vedere iniţial Leibniz, nu 
era o limbă dată, determinată, ci un limbaj construit pornind doar 
de la una anume (latina), se revine treptat la ideea unei limbi 
naturale, naturale în cel mai înalt grad dacă ne putem exprima 
astfel, o limbă naturală ideală, precum aceea la care visa Platon în 
Cratylos. Un fel de limbă primitivă, originară, o limbă a lui 
Adam. Această perspectivă este posibilă în virtutea faptului că la 
Leibniz se combină două elemente distincte, ireductibile unul la 
celălalt: cel formal, dat de relații de tip matematic, de compunere 
a elementelor simple şi cel „material”, natural, care urma să dea 
seama de natura lucrurilor. 

Prin urmare, „se vede cum ideea limbii universale s-a 
dezvoltat şi complicat pe măsură ce Leibniz a aprofundat detaliile 
acesteia. Nu mai este vorba de un fel de aritmetică deghizată, a 
cărei utilizare ar necesita un perpetuu calcul mental, ci de o 
veritabilă limbă scrisă si vorbitä”???. 

Concluzia lui Couturat este că limba universală propusă 
de Leibniz în primele sale scrieri rămâne ce-i drept „o limbă 
logică şi «raţională», care serveşte gândirii drept auxiliar şi 
instrument; dar [ea] nu mai este o algebră logică, iar dovada 


26 Jbidem, pp. 76-77. 
27 Jbidem, p. 78. 

pentru aceasta este că un calculus ratiocinator se dezvoltă pe 
viitor în paralel, dar de o manieră absolut independentă, sub 
forma unei veritabile algebre şi nu sub cea a unei limbi vorbite şi 
scrise”2%. Cu alte cuvinte, maniera a posteriori ce-şi făcea şi ea 
locul în demersul anterior este înlocuită cu una complet a priori, 
de sorginte pur matematică. 


IV.1.2. Ars combinatoria 


Celălalt element esenţial pe baza căruia Leibniz urmărea 
să refundeze cunoaşterea din perspectiva logicii este arta 
combinatorică. În mod curent, în limba română (ca şi în limba 
franceză, de exemplu) se foloseşte expresia analiză combinatorică 
pentru a desemna disciplina ce se ocupă de aspectele matematice 
respective. Această denumire nu convine demersului leibnizian 
întrucât combinatorica are la el un caracter esenţial sintetic, şi nu 
analitic — se pleacă de la elemente simple, prin a căror combinare 
se obțin „compuşi” noi. 

În spirit cartezian, Leibniz distinge şi el între o Analitică 
(i.e. o logică demonstrativă — silogistica lui Aristotel) şi o Logică 
a invenţiei (chiar titlul lucrării De Arte combinatoria indică faptul 
că principala sa aplicație o constituie Arta invenţiei: LOGICA: 
INVENTIONIS SEMINA?%). 

Dacă este adevărat că toate noţiunile complexe sunt 
rezultatul compunerii între diferite noțiuni simple, urmează că, 


D8 Ibidem, pp. 78-79. 
29 Ibidem, pp. 35-36, nota 4. 

invers, prin combinarea noțiunilor simple se pot găsi toate 
adevărurile care exprimă relaţiile lor; prin urmare, putem găsi 
adevăruri noi. 

Problema fundamentală a logicii invenţiei este enunțată de 
Leibniz astfel: „Fiind dat un subiect, să se găsească toate 
predicatele posibile ale sale; fiind dat un predicat, să se găsească 
toate subiectele posibile ale sale”; cu alte cuvinte, să se găsească 
toate propozițiile adevărate în care un concept apare fie ca 
subiect, fie ca predicat?“. Propozitiile fiind alcătuite dintr-un 
subiect şi un predicat, dintr-o combinare a lor, problema logicii 
invenţiei devine o problemă de combinări. 

În această problemă, Leibniz se va inspira din Ars Magna 
a lui Raymundus Lullus, idee preluată anterior şi alți gânditori din 
sec. al XVII-lea (cum ar fi J.H. Alsted*! sau Ath. Kircher’). 
Dar Leibniz va critica totodată caracterul arbitrar şi artificial al 
unor diviziuni şi al unor categorii incluse în acestea (era vorba în 
principal de 54 de categorii, împărțite în şase clase, dispuse 
concentric, conținând fiecare nouă categorii,. simbolizate prin 
litere; prin rotirea cercurilor se obțineau diferite propoziții 
adevărate). 

El va porni de la o primă clasă de concepte — conceptele 
de ordinul întâi, considerate absolut simple, ireductibile si 
indefinibile. Din combinarea a două din acestea rezultă 
conceptele de ordinul doi, din combinarea a trei rezultă 
conceptele de ordinul trei etc. Conceptele de ordinul întâi aveau 
fiecare un semn, cum ar fi un număr. Termenii compuşi erau 


240 Ibidem, p. 36. 
*1 Clavis artis lullianae et verae logices, 1609. 
242 Ars magna sciendi seu ars combinatoria, 1669. 

reprezentaţi prin produsul simbolic al semnelor termenilor simpli 
care îi compuneau, obținându-se astfel şi definițiile acestora. 

Cum se află toate predicatele logic posibile ale unui 
subiect dat? Toţi factorii (divizorii) unui termen dat reprezintă 
aceste predicate — toate şi fiecare în parte exprimă caracterele sau 
calitățile care fac parte din comprehensiunea sa şi care îl definesc. 
Propoziția în care termenul respectiv este subiect iar predicatul este 
produsul termenilor simpli poate fi considerată definiţia acestuia 
(este o identitate). Numărul de predicate (divizori) diferite ale unui 
termen dat, compus din k termeni simpli va fi 2*- 1. 

Problema inversă: fiind dat un termen, să se găsească 
toate subiectele posibile ale acestuia. Dacă k este numărul 
factorilor simpli care intră în combinaţia termenului dat, iar n este 
numărul total al termenilor simpli, numărul combinațiilor posibile 
va fi dat de formula 2” ~ * — 1. Având în vedere că termenul 
respectiv poate fi propriul său subiect (într-o definiţie sau într-o 
identitate: „S este P, x P2 x ...” sau, ceea ce este acelaşi lucru, „S 
este S”, ținând cont că P; x P2 x ... = S), numărul combinațiilor 
posibile devine 2"-*. 

Aceste calcule sunt valabile pentru propozițiile universal 
afirmative. Leibniz va extinde cercetarea şi asupra celor 
particulare si a celor negative, în condiţiile unui termen dat. În 
ceea ce priveşte numărul de predicate particulare care pot fi 
atribuite unui termen dat (i.e. numărul de predicate pe care i le 
putem atribui într-o propoziţie particulară), Leibniz porneşte de la 
observaţia că o propoziţie particulară afirmativă poate proveni 
dintr-o universal afirmativă, fie prin subalternare, prin 
conversiune parțială (prin accident) („Unii S sunt P” provine din 
„Toţi S sunt P”, iar „Unii S sunt M” provine din „Toţi M sunt 

S”). În primul caz predicatul provine din predicat (P), în cel de-al 
doilea din subiect (M). Prin urmare, numărul de predicate 
particulare pentru un termen dat va fi egal cu numărul de 
predicate universale plus numărul de subiecte universale: 2-1 + 
277 24202, 

Leibniz mai investighează apoi, în aceeași manieră, şi 
numărul de silogisme care pot fi construite pentru a obține o 
judecată (concluzie) dată, formată din doi termeni (S şi P). 


1V.1.3. Scientia generalis 


Problemele unei caracteristici universale şi a unei arte 
combinatorii sunt recuperate şi absorbite în chestiunea mai 
cuprinzătoare a unei metode generale a cunoaşterii, în special în 
ceea ce se numește o artă sau o logică a invenției. 

Ca şi ceilalți mari filosofi ai începuturilor modernității, şi 
Leibniz a fost preocupat asiduu de elaborarea unei metodologii. 
La modul general, scientia generalis poate fi definită ca o metodă 
universală aplicabilă tuturor ştiinţelor. La fel ca la Descartes, 
această scientia generalis este identificată de Leibniz cu logica 
(„Logica est Scientia generalis”). 

În sensul cel larg al termenului, Leibniz concepe logica 
drept o artă a gândirii: ea nu este doar o artă de a judeca şi de a 
demonstra (precum Analitica lui Aristotel), ci mai ales o artă a 
invenţiei, o ars inveniendi (şi aici Descartes poate fi considerat un 
precursor). Uneori şi arta reamintirii (sau Mnemonica) făcea parte 
pentru Leibniz din logică. 

Dar, de regulă, logica are pentru Leibniz două părți: o 
metodă a demonstrației, numită şi „metoda certitudinii”, menită a 
demonstra adevărurile deja descoperite şi a verifica propoziţiile 
îndoielnice; şi o artă a invenției, slujind la descoperirea unor 
adevăruri noi, pe baza unei metode sigure, care să înlocuiască 
hazardul. Prima procedează de la principii la consecințe, de la 
cauze la efecte; a doua, în direcția inversă, de la consecințe date 
la principiile pe care acestea le presupun, de la efectele 
cunoscute, la cauzele necunoscute. Leibniz utilizează aceşti 
termeni în sensul în care îi folosise anterior şi Descartes. 

El va nuanţa însă această diviziune, observând că şi arta 
de a judeca şi arta invenţiei sunt ambele atât analitice, cât şi 
sintetice (ars inveniendi este sintetică în partea sa de 
combinatorică; arta de a judeca este analitică în aceea că 
presupune reducerea propozitiilor problematice la alte adevăruri 
cunoscute). În cele din urmă se poate afirma, aşa cum o făcusem 
şi noi anterior, că adevărata diviziune a logicii este la Leibniz, 
precum la Descartes, între Sinteză şi Analiză (în sensul în care se 
înțeleg aceste expresii în matematică). Această observaţie îi 
permite lui Couturat să considere, în mod exagerat, că „logica lui 
Leibniz se prezintă întâi de toate ca o prelungire şi o 
perfecționare a logicii carteziene” 

Pe scurt, analiza constă în descompunerea tuturor 
conceptelor în elementele lor simple, cu ajutorul definiției; 
sinteza constă în reconstituirea tuturor conceptelor pornind de la 
aceste elemente, prin intermediul artei combinării. Avem 


243 L, Couturat, op. cit., p. 179 

cunoaşterea perfectă sau ideea adecvată a unui lucru după o 
analiză completă a conceptului acestuia; începând cu acel 
moment putem găsi deductiv şi a priori toate proprietățile 
acestuia’. 

Dar pentru demonstrarea unui anumit adevăr nu este 
nevoie ca analiza subiectului şi a predicatului care intră în 
componența acelui adevăr să fie completă. Trebuie să se arate 
doar că predicatu] respectiv este conținut în subiect (predicatum 
inest subiecto), cu alte cuvinte este nevoie doar de un „început” 
de analiză. 

Toate regulile metodologice ale lui Descartes se reduc în 
ultimă instanță, pentru Leibniz, la una singură: „Să nu se admită 
nici un cuvânt fără definiție şi nici o propoziție fără 
demonstrație”. Dar cum demonstrația însăşi constă în 
descompunerea termenilor propoziției de demonstrat, analiza 
adevărurilor se reduce la analiza conceptelor, în ultimă instanță la 
definiție. Definiţia joacă un rol crucial în teoria leibnizianà a 
demonstraţiei. Totodată acesta este un element esenţial care 
diferențiază metodologia leibniziană de cea carteziană. 

Leibniz nu admite deci ca prime principii ale 
demonstrației decât defmitile. Demonstrația însăşi nu este 
altceva decât o înlănțuire de definiţii. La obiectia că există 
propoziții nedemonstrabile, axiomele, Leibniz va răspunde că 
acestea, pentru că posedă necesitate, se sprijină pe principiul 
identităţii sau al contradictiei (singurul principiu a priori pe care 
Leibniz îl recunoaşte). Toate adevărurile trebuie să poată fi 


244 Ibidem, p. 182. 

demonstrate, cu excepția identitäfilor şi a propozitiilor empirice 
(cunoscute prin experienţă). lar cum adevărurile rațiunii nu pot 
depinde de experienţă, ele se reduc în cele din urmă la definiţii şi 
identități. 

Exemplu: Fiind date definițiile: 

(D 2=1+1 

(UD  3=2+1 

HD 4=3+1, 

se poate demonstra că 2 + 2 = 4 astfel: 

2+ 2 =2+ 2 prin principiul identității 

2+2=2+(1 + 1) prin definiţia (1) 

2+2=(2+1)+1 

2+2=3+1] prin definiţia (IP) 

2 +2 =4 prin definiţia ((11)%5 

Pentru Leibniz, spre deosebire de Hobbes şi de 
nominalisti, definiţia exprimă descompunerea reală a conceptului 
complex în concepte simple. Substitutia definiendum-ului cu 
definiens-ul se realizează nu în virtutea unei convenţii arbitrare, ci 
în virtutea principiului identității. 

O definiție este nominală atunci când indică anumite 
caractere distinctive ale lucrului definit, astfel încât să îl putem 
distinge de orice alt lucru (după cum vom vedea în continuare). În 
schimb, o definiție este reală doar atunci când ea înfățişază 
posibilitatea sau existența lucrului respectiv. Doar ultima este 
considerată de Leibniz ca fiind perfectă şi adecvată. O definiţie 
reală corespunde unei „esențe? adevărate, unei „naturi” posibile 


#5 Cf. W. si M. Kneale, Dezvoltarea logicii, Editura Dacia, Cluj-Napoca, vol. 
1, p. 354. 

care nu depinde de bunul nostru plac. Ea presupune ca un caz 
particular definiția cauzală sau generativă (cel mai bun mijloc de 
a arăta posibilitatea unui lucru este de a indica, atunci când se 
poate, cauza sa sau construcția sa)“, 

Ca şi Spinoza, Leibniz declară că a împrumutat de la 
geometrii criteriul ideii adevărate?” În geometrie este necesar să 
„se demonstreze posibilitatea (existența ideală) a fiecărei figuri 
care este definită, fie indicând modul în care ea este construită, 
fie altfel. În fapt, „definiţia trebuie să conţină condiţiile necesare 
şi suficiente pentru a demonstra toate proprietățile obiectului 
definit”. 

Ceea ce trebuie remarcat aici este faptul că „Leibniz 
concepe analiza sa a conceptelor întotdeauna prin analogie cu 
descompunerea numerelor în factori, iar această analogie 
matematică explică întreaga sa teorie a definiţiei”2?. O noțiune 
are drept predicate posibile toți „divizorii” săi, iar ca predicate 
convertibile (cu care poate fi substituită în mod identic) orice 
produs al divizorilor săi cu care este egală sau echivalentă. 

Cel mai bun mijloc de a dovedi că o noțiune este posibilă 
(necontradictorie) este de a o analiza în mod complet, cu alte 
cuvinte de a-i dezvălui toate noțiunile (ideile) simple din care este 


246 L. Couturat, op. cit., p. 190. 

247 Cum am văzut, la Spinoza definiția nu trebuie doar să prindă o proprietate 
(propium) adevărată sau esențială a lucrului în chestiune; ea trebuie să fie 
astfel încât „când este luată în consideraţie numai definiția, fără alte elemente 
corelate, toate proprietăţile lucrului să poată fi deduse din ea”. Definiţiile 
utilizate de Spinoza sunt deci presupuse a avea o mare putere generativă (J. 
Cottingham, op. cit., p. 81). 

248 Jbidem, p. 191. 

#3 Ibidem, p. 192. 

compusă. Evident, presupozitia leibniziană fundamentală este în 
acest punct că toate ideile simple sunt compatibile între ele, că 
orice „produs” al lor (combinaţie a lor) nu va conţine vreo 
contradicţie. 

Binecunoscuta sa critică a argumentului ontologic 
cartezian, ca formă şi nu în concluzia acestuia, decurge astfel în 
mod direct din teoriile sale logice. 


IV.1.4. Elemente de bază ale teoriei leibniziene a ideilor 


Fundalul mai general al acestei critici îl constituie o 
critică a noţiunii de idee clară și distinctă, cea care defineşte la 
Descartes conceptul de cunoaştere adevărată. Întrebarea de la care 
porneşte Leibniz este cum se face că desemnăm ca idei clare şi 
distincte idei care se dovedesc ulterior ca fiind false? Răspunsul 
trimite la insuficiența teoriei carteziene în această privință, în 
esență datorită faptului că este tributară unor decizii de factură 
psihologică ale subiectului cunoscător. Elementele logice sunt 
menite tocmai a elimina arbitrariul în desemnarea unei idei ca 
fiind clară şi distinctă, de a oferi un instrument intersubiectiv de 
testare a acestor caractere. 

Liniile esenţiale ale acestei critici sunt expuse de Leibniz 
în studiul Meditaţii cu privire la cunoaştere, adevăr și idei. 
Leibniz redefineşte aici unii termeni cartezieni, propunând 
totodată noi distincţii. Astfel, cunoştinţele se împart mai întâi în 
clare şi obscure — o idee este clară atunci când oferă posibilitatea 
de a recunoaşte lucrul pe care ea îl reprezintă. Ca exemplu: 

culorile, mirosurile, gusturile, în general cele ce se numesc 
„mărturii ale simţurilor”, care fac să deosebim lucrurile între ele, 
fără a putea însă oferi note pe care să le putem enunta despre 
acestea. 

Apoi, cunoştinţele clare sunt fie distincte, fie confuze. O 
noțiune distinctă este aceea pentru care putem să enumerăm 
notele (elementele) acesteia, de o manieră suficientă pentru a 
deosebi lucrul la care acea noţiune se referă de toate lucrurile 
asemănătoare (din aceeaşi clasă de obiecte). O noţiune distinctă 
este şi aceea care priveşte ceea ce este comun mai multor simțuri 
(deci mai multor tipuri de lucruri), cum ar fi cele de număr, 
mărime, figură etc. În mod neașteptat, Leibniz le numeşte pe 
acestea şi noţiuni nominale. 

O noţiune distinctă este adecvată sau inadecvată. Ea este 
adecvată atunci când ştim nu doar care sunt notele ei 
componente, dar avem şi cunoaşterea distinctă a fiecărei note în 
parte. Aceasta înseamnă că analiza respectivei noţiuni a fost dusă 
până la capăt, că este completă. 

Noţiunile distincte sunt apoi fie simbolice (sau oarbe), fie 
intuitive, în funcţie de cum este prezentă cunoaşterea fiecărei note 
componente: prin semne, respectiv posedând actual natura 
fiecărui element. O cunoaştere simbolică avem de obicei în 
matematică, unde, de exemplu, deşi ştim în mod distinct din ce se 
-compune un kiliogon, şi în mod complet, noi nu gândim 
concomitent natura fiecărui element component al definiţiei 
(latură, egalitate, mie). „Noțiunea primitivă [elementară] distinctă 

nu poate fi cunoscută altfel decât intuitiv, aşa cum cunoaşterea 
celor mai multe noţiuni compuse este numai simbolică”2%0. 

Cum am amintit, în esenţă, obiectia pe care Leibniz i-o 
aduce lui Descartes este că a oferit criterii psihologice şi nu 
logice, subiective şi nu obiective pentru a deosebi ideile clare şi 
distincte de celelalte idei ale spiritului. Pentru a remedia această 
deficiență, cum am văzut, practic întreaga teorie carteziană a 
ideilor este „tradusă” în limbajul leibnizian, care presupune 
compunerea noțiunilor complexe din noțiuni simple, după 
modelul numeric matematic. Astfel, consideră Leibniz, orice 
ambiguitate şi posibilitate de eroare sunt excluse. 

În rezumat, referindu-ne la idei (noţiuni, concepte), cele 
două principii fundamentale pe care le adoptă Leibniz putem 
spune că sunt, urmându-l pe Couturat, următoarele: 1) Toate 
ideile sunt compuse dintr-un număr foarte mic de idei simple, 
care alcătuiesc un alfabet al gândurilor omeneşti; 2) Ideile 
complexe derivă din cele simple printr-o combinare simplă şi 
uniformă, analogă multiplicării aritmetice?! (pentru Couturat, 
acestea două sunt principii sau postulate fundamentale ale întregii 
logici a lui Leibniz). 

Dacă privim din perspectiva simbolizării, trebuie spus că 
„Scientia generalis a lui Leibniz nu mai este o mathesis de tip 
cartezian, ci este superioară oricărei matematici”252. Aceasta 
pentru că semnele pot [i de orice tip (litere, figuri, scheme, desene 
etc.), important fiind faptul ca ele să nu fie considerate ca atare, 
ci să reprezinte ceva, să aibă semnificaţie. Însă ţinând cont că 


250 Opere filosofice, |. p. ?8 
25! L, Couturat, op cit, p. 441 
252 AJ. Surdu, op. cit., p. 48 

relațiile de combinare între aceste elemente sunt de tip matematic 
(aritmetic mai precis), scientia generalis a lui Leibniz rămâne în 
mod esenţial o matematică. Ea urma să stea la baza metafizicii, 
ceea ce îl face pe Leibniz să considere că propria sa metafizică 
„este în întregime matematică, pentru a mă exprima așa, sau ar 
putea deveni astfel”??. 


IV.1.5. Dificultăţi ale poziţiei leibniziene 


Principala obiectie care i s-a adus din punct de vedere 
logic lui Leibniz a fost legată de cantonarea acestuia în limitele 
logicii clasice, aristotelice, în ciuda numeroaselor idei novatoare 
avute. Lebniz nu a pus niciodată sub semnul întrebării forma 
unică a propozitiilor logicii (de tip S-P) şi nici caracterul 
fundamental al silogismului ca formă de logică de rationare. În 
plus, toate verbele trebuiau reduse pentru Leibniz la forme ale 
verbului „a fi”. Cum se exprimă Couturat, Leibniz a arătat în 
această privință „un respect aproape inconştient pentru tradiţia 
scolastică si pentru autoritatea lui Aristote]"25%. 

O dificultate majoră pentru logica leibniziană constă în 
redarea judecăților de relație, în care relaţiile doar aparent 
(gramatical) sunt redate prin verbul „a fi”. În aceste cazuri, cum 
ar fi: „A este egal cu B”, „A este asemănător cu B”, „A este mai 
mare decât B”, „A este tatăl lui B” etc., relaţiile dintre termeni nu 
sunt relaţii de predicatie (sau de incluziune, dacă ne referim la A 


25 L, Couturat, op. cit, p. 282. 
254 Ibidem, p. 438. 

şi B în termeni de clase). „În toate aceste propoziţii copula reală 
nu este «este», ci relaţia afirmată între A şi B”?55, 

Dovada imediată a acestui fapt este dată de faptul că prin 
conversiune noi nu adoptăm ca subiect al noii judecăţi expresia 
„egal cu B” sau „mai mare ca B”, ci pur şi simplu pe B. lar prin 
conversiune noua relație poate avea aceeaşi denumire cu cea 
precedentă sau un alt nume (în funcție de faptul dacă relația 
respectivă este simetrică sau nu). De exemplu, „A este egal cu B” 
se converteşte în „B este egal cu A”, iar „A este tatăl lui B” se 
convertește în „B este fiul lui A”. 

Trebuie spus însă că Leibniz era conştient de această 
dificultate, ca şi de multe altele, dar nu a reuşit să le rezolve în 
limitele logicii de tip aristotelic. El încerca să echivaleze, de 
exemplu, judecata de relaţie „Titus este mai mare decât Caius” 
prin două judecăţi de predicatie: „Titus este mare, în timp ce 
Caius este mic”. Dar este evident că ,mare” din prima judecată 
este o noțiune relativă, de raportare, pe când în cele două judecăţi 
cu care este echivalatä, ,mare” şi „mic” au un caracter absolut. 

Dar la Leibniz structura logică a judecăților (de tip S-P) 
nu face altceva decât să reproducă structura ontică a lumii, 
structură care este pusă în evidență de teoria sa asupra substanţei. 
Orizonul logic recupereaza schema orizontului ontologic (forțând 
o analogie, tot aşa cum la Spinoza, atributul gândirii şi cel al 
întinderii exprimau în două moduri diferite esența unei unice 
substanţe). Problema priorităţii dintre aceste două orizonturi nu a 
fost încă „tranşată”, ambele variante având adepți. Russell, de 


255 Ibidem, p. 434. 


PROIECTE FILOSOFICE ALE MODERNITĂȚII 167 


exemplu, a considerat că filosofia lui Leibniz decurge aproape în 
totalitate din logica sa. Pe de altă parte însă, tocmai legarea 
logicului de ontologic (reducerea logicului la schema judicativă 
S-P care reproduce modelul ontologic substantä-atribut) s-a 
considerat, după cum am văzut, că l-a împiedicat pe Leibniz să 
ajungă la conturarea unei noi logici, la descoperirea logicii 
matematice. Aspectele relaţiei logic-ontologic în filosofia lui 
Leibniz vor fi discutate în secțiunea următoare. 


IV.2. Noţiunea de substanță individuală la 
Leibniz 


Schematic vorbind, se poate aproxima că înţelegerea 
leibniziană a substanţei individuale trece de la o primă fază cu 
puternice trăsături logice, în care aceasta este interpretată prin 
intermediul noțiunii complete, printr-o fază intermediară punctată 
de conceptul de formă substanțială, pentru a sfârşi prin 
echivalarea substanței individuale cu monada, când vor fi 
invocate cu precădere considerente legate de cercetările din 
domeniul fizicii (în special al dinamicii), dar şi observaţii ținând 
de ceea ce azi s-ar putea numi analiză psihologică. 

Încă din prima schiță consistentă a sistemului său filosofic 
—  Disertaţie metafizică, 1686 — Leibniz aşază în centrul 
proiectului său filosofic noțiunea de substanță individuală. 
Aceasta este apare la început în următorul context: „este perfect 
adevărat că atunci când mai multe predicate sunt atribuite unui 
acelaşi subiect, iar acest subiect nu este atribuit nici unui altul, îl 

numim substanță individuala”? Dar, adaugă Leibniz, aceasta nu 
este decât o definiție nominală, cu alte cuvinte ea nu permite 
cunoaşterea adevărată a însuși lucrului definit. 

Definiţia leibniziană aminteşte evident de cea oferită de 
Aristotel în Categorii. Aici substanța este identificată cu „aceea 
ce nu este enunțat despre un subiect, nici nu este într-un subiect” 
(2a), fiind definită şi ca „tot ce este individual şi are un caracter 
de unitate” (1b). 

Se observă astfel două lucruri: pe de o parte, contra 
curentului instituit de Descartes si de Spinoza, care înțelegeau 
substanța în mod fundamental prin intermediul atributelor ce îi 
definesc esenţa (fie că este vorba de un unic atribut pentru fiecare 
substanță — la Descartes, fie că avem de-a face cu o infinitate 
principială a acestora — la Spinoza), Leibniz revine în orizontul 
conceptului aristotelic al substanţei înțeleasă ca individual. El va 
reabilita ulterior şi alte concepte de sorginte aristotelică ce sunt 
circumscrise discursului despre substanță, cum ar fi cel de formă 
substanţială sau cel de entelehie. 

Pe de altă parte, se observă că Leibniz nu este mulțumit de 
definiţia aristotelică, pe care o consideră doar nominală, deşi el 
invocă doar prima parte a acesteia, referitoare la predicatie, nu şi 
pe cea de-a doua (,,... nici nu este într-un subiect”), ce trimite la 
planul realității. Dar, în ciuda acestei omisiuni, se poate afirma că 
definiţia aristotelică în ansamblul ei nu îl satisface pe Leibniz, 
întrucât ea nu oferă şi un criteriu pentru a caracteriza cu adevărat 
substanţele individuale. 


256 Disertafie metafizică, în Leibniz, Opere filosofice, |, p. 75. 

Definiţia reală este obținută de Leibniz prin echivalarea 
planului logic cu cel ontologic, prin observaţia că orice predicaţie 
adevărată are un fundament în natura lucrurilor. Orice predicatie 
adevărată nu spune altceva decât că predicatul este în subiect: 
Praedicatum inest subjecto. De unde şi desemnarea acestei 
predicatii ca fiind de tipul inesse. 

Prin urmare, „natura unei substanţe individuale, adică a 
„unei ființe complete, este de a avea o noţiune atât de desăvârșită 
încât să fie suficientă ca să cuprindă în ea si să permită deducerea 
din ea a tuturor predicatelor subiectului căreia această noțiune îi 
este atribuitä”??. 

Noţiunea completă a unui individ este numită și noțiune 
individuală sau hecceitate (de la latinescul haecceitas — 
„acestitate” într-o traducere aproximativă — ceea ce face ca un 
lucru să fie el însuși si să se distingă de oricare altul?5%8). 

Asemănător este definit şi accidentul — „o ființă a cărei 
noțiune nu cuprinde tot ce poate fi atribuit subiectului căruia i se 
atribuie această noțiune”259. Exemplele lui Leibniz pentru cele 
două tipuri de noțiuni (implicit şi de fiinţe, deşi doar substanța 
individuală posedă realitate în adevăratul sens al cuvântului) sunt 
„Alexandru cel Mare”, respectiv „rege”. Doar prima este o 
noțiune individuală, ea conținând în acelaşi timp fundamentul şi 
temeiul predicatelor ce se pot spune, în mod adevărat, despre el: 
că este fiul lui Filip al II-lea, că îl are profesor pe Aristotel, că îi 


257 Ibidem, p. 76. 

3% "Termenul, creat de Duns Scotus, este echivalat de Goclenius cu cel de 
ipseitate (ipseitas). 

25 Ibidem. 

învinge pe Darius şi pe Porus etc. Acţiunile şi pasiunile 
aparținând în mod propriu substanţelor individuale, noţiunea 
individuală a lui Alexandru cel Mare trebuie să conțină ca 
predicate tot cea ce acesta a făcut şi a suferit (deşi, cum vedea, nu 
este vorba de vreo interacţiune cauzală între substanţe — subiectul 
Alexandru cel Mare conţine în sine, de la bun început, toate cele 
ce pot fi spuse despre acesta în mod adevărat). În schimb, „rege” 
nu desemnează vreun subiect, iar aplicată subiectului Alexandru 
cel Mare (în calitatea acestuia de „rege al Macedoniei”) nu 
permite deducerea celorlalte atribute ale acestuia, întrucât nu le 
cuprinde în sine. 

Deoarece substanţa individuală se identifică cu sufletul 
persoanei respective, acesta din urmă, după modelul noțiunii 
individuale care cuprinde toate predicatele adevărate posibile, va 
trebui să conţină în sine urme a tot ceea ce i s-a întâmplat şi 
indicii pentru tot ceea ce i se va întâmpla acelei persoane. Fără 
îndoială că o cunoaștere imediată și adecvată a unei noțiuni 
individuale nu aparține decât lui Dumnezeu: „există din toate 
timpurile, în sufletul lui Alexandru, resturi din tot ce i s-a 
întâmplat, şi semne din tot ce i se va întâmpla, ba chiar urme din 
tot ce se petrece în Univers, deşi numai lui Dumnezeu îi este dat 
să le recunoască pe toate”?®?, 

Două aspecte sunt demne de a fi remarcate aici. Mai 
întâi, există tot atâtea perspective, moduri diferite de a reflecta 
Universul, câte substanțe individuale există: „orice substanţă este 
ca o lume întreagă şi ca o oglindă a lui Dumnezeu, sau a 


260 Ibidem. 

întregului Univers, pe care fiecare substanță o exprimă, în felul 
ei, cam în felul în care un acelaşi oraş este reprezentat în mod 
diferit, după poziţiile diferite ale celui care-l privește”?%!. Pentru 
Leibniz „a se reflecta pe sine”, „a-l reflecta pe Dumnezeu” şi „a 
reflecta Universul întreg” sunt sinonime în calitatea lor de 
proprietăți esențiale ale substanţelor individuale. 

Fiecare suflet reflectă sau exprimă întreaga lume — 
inclusiv pe întreaga scară temporală: trecut, prezent şi viitor — în 
fiecare moment al existenței sale, ceea ce echivalează pentru 
Leibniz cu a spune că este „omniscient într-un mod confuz”. lar 
această omniscientä este proprie fiecărui suflet, conform propriei 
sale perspective. Există o infinitate de substanţe, i.e. există o 
infinitate de perspective diferite, aspect intim legat de principiul 
leibnizian al identității indiscernabiliilor. 

A reflecta lumea este deci totuna cu a reflecta esența 
divină. Fiecare substanţă este o expresie diferită, unică, a aceleiaşi 
esențe. Pentru a înțelege aceasta Leibniz a oferit (ca în multe alte 
situaţii) o analogie matematică: putem exprima faptul că 
6=]1+1+1+1+1+1 în multe alte moduri: 6=3+3,=3x2,= 
4 + 2 ete 26% 

Într-o altă scriere de tinerețe, Notationes generales, 
Leibniz sublinia că „un lucru poate rămâne acelaşi, chiar dacă 
este modificat, dacă rezultă din propria sa natură că unul şi 
„ acelaşi lucru trebuie să aibă succesive stări diverse. Fără îndoială, 


261 pp; 
Ibidem, p. 77. 

262 C, Mercer şi C. Sleigh, jr., „Metaphysics: The early period to the Discourse 

on Metaphysics”, în N. Jolley (ed.), The Cambridge Companion to Leibni., p 

92. 

263 Apud C. Mercer şi C. Sleigh, jr., op. cit., p. 97. 


172 VIOREL VIZUREANU 


se spune că sunt acelaşi cu cel de dinainte deoarece substanța mea 
implică toate stările mele, trecute, prezent şi viitoare”2%. Aceste 
remarci susțin (împotriva cartezienilor) teza esenţială din 
Disertatie conform căreia natura corpului nu constă doar în 
întindere, i.e. în mărime, figură şi mişcare, ea trebuind să 
cuprindă ceva are legătură cu sufletele — ceea ce, arată Leibniz, 
este numit de regulă formă substanțială”S5. Cu alte cuvinte, după 
cum îi scrie Leibniz lui Arnauld, „întinderea este un atribut care 
nu poate forma o entitate completă: nici o acțiune sau schimbare 
nu poate fi dedusă din ea — ea exprimă doar o stare prezentă nu şi 
pe cele trecute şi viitoare, aşa cum trebuie să o facă conceptul 
unei substanțe ”"266. 

Un al doilea aspect ţine de caracterul limitat, finit al 
cunoaşterii omeneşti. Fără îndoială că noi nu posedăm 
cunoaşterea nici unei noțiuni individuale de o manieră completă, 
manieră care reprezintă apanajul divinității. Dar pentru noi este 
totuşi suficient de a distinge câteva din predicatele unei atare 
noțiuni, pentru a putea identifica ființa astfel desemnată, i. e. 
pentru a-i putea stabili identitatea şi de a o deosebi de celelalte 
substanţe individuale (cum ar fi, în cazul lui Alexandru cel Mare, 
faptul că l-a avut profesor pe Aristotel, că a fost rege al 
Macedoniei şi că l-a învins pe Darius — nici o altă substanță 
individuală nu posedă aceste atribute concomitent; uneori chiar 
un Singur predicat este suficient: faptul că a construit turnul din 
Paris, pentru Gustave Eiffel). 


24 Leibniz, „Notationes generales”, apud C. Mercer şi C. Sleigh, jr., op. cit, p. 


112. 
285 Disertafie metafizică, în Leibniz, Opere filosofice, |, p. 80. 
266 Apud C. Mercer si C. Sleigh, jr., op. cit., pp. 112-113. 

Trebuie apoi notat că predicatul poate fi conținut în 
subiect fie în mod actual (manifest), fie în mod virtual. Faptul că 
Alexandru cel Mare l-a învins pe Darius era conţinut doar virtual 
în noțiunea sa individuală la momentul când el era elevul lui 
Aristotel etc. Doar Dumnezeu posedă, consideră Leibniz, 
cunoaşterea a priori a tuturor predicatelor care intră în 
componenţa unui subiect, prin însuşi faptul că el este creatorul 
substanţei individuale pe care o desemnează aceasta. 

Revenim la faptul că două substanțe nu se aseamănă 
niciodată în întregime, ceea ce a fost numit de Leibniz identitatea 
indiscernabilelor. El generalizează aici argumentatia tomistă 
desfăşurată doar cu privire la îngeri. Thoma d'Aquino se 
interogase asupra modului cum por fi deosebiți (,identificati”) 
îngerii, având în vedere că ei sunt substanțe nemateriale, i.e. 
forme (spirite) pure, spre deosebire de oameni care sunt un 
compositum de materie şi formă. Concluzia lui Thoma fusese că 
îngerii nu se deosebesc între ei solo numero, ca indivizii unei 
aceleiaşi specii, ci constituie fiecare în parte o infima species, o 
specie infimă sau primară. Ceea ce, conform concepției lui 
Leibniz, este valabil pentru orice substanță individuală. Prin 
urmare, fiecare substanță se afirmă separată de oricare alta, oricât 
de vecină, prin caractere intrinseci ®.. 

Apoi, aceste substanțe individuale coexistă într-o armonie 
prestabilită. Doctrina armoniei prestabilite presupune trei puncte 
principale, iar aceasta independent de modul în care o 
interpretăm?**: i) fiecare stare a unei substanțe individuale (finite) 


267 D. Bădărău, notele 45 şi 46 la Disertaţie metafizică, în Leibniz, Opere 


filosofice, I, p. 128. 
28 C, Mercer şi C. Sleigh, jr., op cit., p. 100. 

este cauzată de ceva interior propriei sale naturi; ii) stările 
diferitelor substanțe îşi corespund perfect unele altora; iii) 
substanţele nu interacționează cauzal (nici o stare a unei substanțe 
nu are drept cauză reală o stare a vreunei alte substanţe 
individuale). 

Ultimul punct trebuie înţeles astfel: senzațiile noastre 
urmează anumite legi sau reguli inculcate în noi de Dumnezeu; 
prin urmare, este una şi aceeaşi cauză care produce în noi ca şi în 
ceilalți senzațiile; acest din urmă fapt face ca între ele să existe o 
anumită conformitate sau coerenţă (si nu acela că există corpuri 
exterioare care acționează asupra noastră sau că noi actionäm 
asupra lor). Această conformitate nu exclude însă, după cum am 
văzut, infinita diversitate a perspectivelor. 

În rezumat, principalele teze metafizice care stau la baza 
concepției leibniziene asupra substanţelor individuale pot fi 
considerate, în perioada de tinerețe, următoarele: dacă S este o 
substanță individuală atunci S rămâne în timp numeric identică; 
fiecare stare a lui S conţine urme ale stărilor anterioare şi semne 
ale stărilor ulterioare ale lui S (doctrina urmelor şi semnelor); 
pentru S este valabil principiul identităţii indiscernabilelor; 
fiecare stare a lui S, aparte de cea originară şi de cele cauzate 
printr-un miracol, este cauzată de stările precedente ale lui S 
(doctrina spontaneității); S nu poate fi generată şi nici distrusă; S 
exprimă întregul univers; S este indivizibilă; S posedă o 


adevărată unitate substanțială’. 


26 Ibidem, pp. 110-111. 

Leibniz va continua peste ani, în Nou sistem privitor la 
natura şi comunicarea substanţelor, precum şi la uniunea care 
există între suflet şi corp (1695), să critice posibilitatea de a oferi 
legile naturii, precum şi o determinare a indivizilor în termenii 
metafizicii şi fizicii carteziene. Astfel, pentru stabilirea legilor 
naturii este necesară introducerea, alături de conceptul masei 
întinse, şi a celui de forță (în ciuda conotatiei ale „metafizice”, 
cum se exprimă Leibniz). Pe de altă parte, „în simpla materie, 
adică în ceea ce este numai pasiv, nu este cu putință să găsim 
principiile unei unităţi adevărate [sau reale — n.n.], de vreme ce 
într-însa e numai colecţie sau acumulare de părți, la infinit”?7°. 

Cu această ocazie se constată o schimbare majoră în 
„tactica filosofică” adoptată de Leibniz în abordarea conceptului 
cheie de substanţă. El renunţă la perspectiva logică (substanţa era 
prezentată prin prisma teoriei „noțiunii complete”, plecând de la 
conceptele de predicatie si de identitate?7!) pentru cea ontologică. 
Leibniz va reabilita în acest sens noțiunea aristotelică de formă 
substanţială (sau entelehie primă), dându-i conotatia modemă de 
forță primitivă (originară). Aceasta nu trimite doar spre existența 
în act sau în potenţă (termeni „clasici? ai ontologiei), ci şi, în 
plus, spre o activitate originală şi ireductibilă, cu alte cuvinte o 
activitate care asigură unitatea substanţei prin însuşi faptul că a 
fost creată. Ea nu poate fi distrusă decât prin anihilatie, deci nu 
depinde de celelalte fiinţe. 


279 Nou sistem..., în Leibniz, Opere filosofice, 1, p. 324. 
7! D. Rutherford, „Metaphysics: The late period”, în N. Jolley (ed.), Fhe 
Cambridge Companion to Leibniz, p. 125. 

Totodată unitatea fiinţei, în jurul căreia se centrează 
întreaga metafizică leibniziană, prezentată initial pe baza 
principiului logic: „in omne propositione vera praedicatum inest 
subjecto” — „în toate propoziţiile adevărate predicatul este inclus 
în subiect”, va fi invocată în perioada de maturitate în baza unui 
principiu „pur” ontologic: „ens et unum convertuntur” — „ființă şi 
unu sunt termeni reciproci”?272. 

Forma substanţială, a cărei natură rezidă în forță, are drept 
principale trăsături „funcționale? percepția şi  apetitia 
(apetitiunea). Forţa nu trebuie înțeleasă aici atât în sens fizic (deşi 
dezvoltarea unei dinamici fizice este hotărâtoare pentru adoptarea 
acestei perspective asupra substanţei de către Leibniz’ ”?), ci mai 
degrabă într-unul psihologic, în termenii unei analogii cu „forța 
sufletească”, cu un principiu intem de activitate care asigură 
identitatea si unitatea persoanei. Percepția desemnează 
receptivitatea formei substanţiale de a reflecta varietatea lumii 
(multiplicitatea universului) în unitate, iar apetifia este tendința 
spontană de trecere de la o percepţie confuză la una mai clară (în 
cel din urmă la una distinctă). 

Faptul că substanţa (forma substanțială) este principiul 
explicativ al tuturor lucrurilor este echivalent cu acela că „din ea 
decurg adevărurile primare, chiar cele privitoare la Dumnezeu şi 


la spirite, şi la natura corpurilor, precum şi cele, parte cunoscute, 


272 C, Floru, nota 7, la Nou sisterm..., în Leibniz, Opere filosofice, 1, p. 336. 

77 E] chiar notează că „noțiunea de forță sau de putere, ... pentru explicaţia 
căreia eu am destinat ştiinţa particulară a dinamicii, aduce cea mai mare 
lumină în înțelegerea adevăratei noțiuni a substanței” („Cu privire la reforma 
filosofiei prime şi la noţiunea de substanţă”, în Leibniz, Opere filosofice, |, 
p. 314). 

dar insuficient demonstrate, parte necunoscute până acum, dar 
care vor fi de cel mai mare folos în celelalte științte”?”*. 

Cu alte cuvinte, substanţa permite nu doar explicarea (mai 
adecvată) a celor cunoscute deja, dar se constituie într-un 
veritabil principiu de cercetare ulterioară, în sensul unui 
instrument ce conduce la noi descoperiri (concepţie prin care 
Leibniz rămâne fidel ideii logicii sale a descoperirii, propusă în 
tinereţe). 
| Fireşte substanţele constituie şi principii ontologice ale 

lumii, de vreme ce „doar punctele metafizice sau punctele de 
substanță (constituite de forme sau suflete) sunt exacte şi reale, 
iar fără ele nu ar fi nimic real, întrucât fără adevăratele unităţi nu 
ar exista nici multiplicitate”?'5. Merită subliniat că aceasta 
înseamnă implicit şi respingerea viziunii sale anterioare (de 
factură clasic-aristotelică) conform căreia adevăratele unități (în 
sens substanţial) nu erau formele ca atare, ci ființele corporale, 
compuse dintr-un corp material şi o formă substanțială 
nematerială. | 

Cel mai important aspect nou în legătură cu substanţa este 
legată de desemnarea acesteia ca entelehie sau ca principiu 
spontan de acțiune: nu doar o simplă capacitate sau facultate de a 
acţiona, ci acel ceva ce acţionează de la sine cu condiţia ca nimic 
să nu îl împiedice să o facă”, 

Considerarea substanței prin prisma acestui principiu de 


A 


activitate îi permite lui Leibniz să înlocuiască gândirea din 


* Ibidem, pp. 313-314. 
de Apud D. Rutherford, ,Metaphysics..”, p. 129. 
16 D, Rutherford, „Metaphysics...”, p. 127. 

calitatea acesteia de esență a sufletului (cum procedase 
Descartes): „un gând este o activitate (acţiune) şi deoarece un 
gând urmează unui alt gând este necesar ca ceea ce persistă în 
această schimbare să fie adevărata esență a sufletului, deoarece 
acesta rămâne mereu acelaşi”. Prin urmare, „esența substanței 
constă în forța primitivă de acțiune, sau în legea seriilor 
modificărilor sale”27. 

S-a argumentat că această noțiune de lege a seriilor este 
echivalentul în perioada matură a creaţiei leibniziene pentru cea 
de noțiune completă, utilizată anterior pentru determinarea 
substanţei, ea prezentând în plus avantajul de a nu modela natura 
substanței, caracterizată fundamental prin activitatea sa, într-o 
manieră în mod esenţial statică. O noțiune completă oferă într- 
adevăr o prezentare a tuturor lucrurilor care pot fi predicate în 
mod adevărat despre unul şi acelaşi subiect, dar nu oferă şi 
ordinea sau dependența cauzală a acestor stări diferite ale 
substanţei respective?'6. Aceasta ar reflecta totodată şi rolul 
crescând pe care îl joacă de acum încolo pentru Leibniz studiile 
de dinamică în detrimentul celor de logică. 

Revenind, trebuie remarcat că ceea ce conferă unitate unei 
substanţe nu este ceva de felul unui substrat inert sau având doar 
capacitatea (potenţială) de a acţiona, ci tocmai acest principiu 
care asigură identitatea substanței de-a lungul seriei de 
transformări pe care ea le suferă. A acţiona înseamnă (si) 
capacitatea de a absorbi toate stările posibile într-o unitate 
(veşnic, după cum vom vedea) identică cu sine. Unitatea pe care 


gr Apud D. Rutherford, „Metaphysics...”, p. 165, nota 10. 
78 D. Rutherford, „Metaphysics...”, p. 128. 

Leibniz o fnfätisazä aici nu este de tip static, ci o unitate a legii, 
care, precum în matematică, are capacitatea de a subsuma diferite 
valori (virtual, în număr infinit) unei singure expresii. 

În mod corespunzător, prezentarea armoniei prestabilită 
va suferi şi ea modificări, adaptându-se noilor aspecte evidenţiate 
de metafizica leibniziană, astfel că acum ea va trebui să facă 
referire în mod incontumabil şi la activitatea spontană a 
substanței, mai precis la „desăvârşita spontaneitate” a acesteia: 
„Dumnezeu a creat de la început sufletul sau oricare altă unitate 
reală aşa încât totul într-însul să se nască din propriul lui fond, 
printr-o desăvârşită spontaneitate în ceea ce-l priveşte, şi totuşi în 
conformitate desăvârşită cu lucrurile de afară". 

Evident, discuţia este legată aici şi de analiza relației — 
comunicării, uniunii — dintre trup şi suflet. Leibniz neagă soluția 
carteziană conform căreia între acestea ar exista o interacțiune 
cauzală reală; el nu este de acord nici cu soluția ocazionalistă280, 
care consideră că doar Dumnezeu este sursa oricărei interacțiuni 
cauzale în lume, considerând-o pe aceasta de tipul Deus ex 
machina — echivalentă cu substituirea cauzelor secundare de către 
o cauză generală, care nu spune nimic cu adevărat. De fapt, 


* Nou sistem..., în Leibniz, Opere filosofice, |, p. 331. 

280 pe scurt, Malebranche aprecia că nu există nici o legătură necesară și reală 
între voința pe care noi o avem, de exemplu, de a mişca brațul şi mişcarea 
acestuia. Este adevărat că el se mişcă atunci când noi vrem şi că astfel suntem 
cauza naturală a mişcării braţului nostru. Dar cauzele naturale nu sunt 
nicidecum cauze veritabile, fiind doar cauze ocazionale care nu acţionează 
decât prin intermediul forţei şi eficacității voinței lui Dumnezeu. Printre alte 
scrieri, Leibniz va consacra criticii ocazionalismului şi un mic dialog intitulat 
chiar Examinarea principiilor lui Malebranche (trad. rom. în Leibniz, Opere 
filosofice, 1, pp. 468-486). 

soluția leibniziană în această privinţă rezultă în urma unei aplicări 
particulare a tezei armoniei prestabilite, în conformitate totodată 
şi cu o altă constrângere ontologică generală conform căreia nu 
există nici o interacțiune reală între substanțe, fiecare dintre 
acestea constituind propriul suport (propria sursă) pentru toate 


stările sale. 
* 


Strict terminologic vorbind, diferența majoră dintre 
perioada de tinerețe şi cea de maturitate a creației leibniziene 
priveşte entitățile susceptibile de a respecta condițiile enunțate în 
parte anterior, formele substanțiale, respectiv monadele. În 
treacăt fie spus, s-a considerat că Leibniz a renunțat la termenul 
de formă substanțială în urma obiectiilor aduse de contemporanii 
săi, care priveau critica făcută formelor substanțiale, îndeosebi de 
către Descartes, ca pe o „achiziție? definitivă a filosofilor 
„moderni”. Formele substanțiale ar fi prezentat din această 
perspectivă o apropiere prea mare de teoriile filosofice tocmai 
abandonate. 

După cum s-a observat, teoria monadelor, aşa cum este ea 
expusă în Monadologie, este consistentă în toate aspectele sale 
esenţiale cu prezentarea făcută substanţei în Nou sistem...2!, fapt 
care poate fi constatat cu uşurinţă şi prin compararea elementelor 
punctate anterior cu principalele trăsături ale monadelor care vor 
fi prezentate în continuare. 


%! D. Rutherford, „Metaphysics...”, p. 132. 

Plecând de la Monadologie — dar şi de la alte texte 
leibniziene care fac referire la acestea — monadele pot fi 
caracterizate ca posedând: 

1) simplicitate — monadele nu au părți (toate celelalte lucruri 
nefiind decât agregate sau compoziţii ale acestor substanțe 
simple). Acest aspect — decisiv, l-am putea numi, în 
ordine ontologică — este evidenţiat de altfel cu claritate de 
etimologia termenului adoptat. Revenind, deci monadele, 
printre altele, nu posedă atributul întinderii (care, evident, 
este divizibilă, decompozabilă în părți), nefiind spatiale. O 
scurtă observaţie: caracterizarea în acest context a 
monadelor ca „adevăraţi atomi ai naturii” ($ 3% poate fi 
înşelătoare — Leibniz nu are însă în vedere vreo teorie 
atomistă clasică (fie ea a lui Democrit sau, în sec. al XVII- 
lea, cea a lui Pierre Gassendi), iar aceasta din cel putin 
două motive: atomul, în sens tradițional (materialist), 
posedă întindere, iar între atomi există vid (Leibniz, ca şi 
Descartes anterior, dar din alte -considerente, neagă 
existența vidului, el îmbrăţişând principiul continuității, în 
conformitate cu care „realitatea este plină”, ea 
neprezentând hiatusuri); în plus, atomii mai pot fi şi de 
acelaşi fel, grupându-se în clase, lucru respins de Leibniz 
pe baza principiului identităţii indiscernabilelor. Ceea ce 
vizează Leibniz este însă principiul care stă la baza teoriei 


22 Marcäm între paranteze numărul paragrafului din Monadologie unde apare 
ideea sau citatul în cauză. 

#3 Cu privire la principiul continuității”, în Leibniz, Opere filozofice, |, p. 57. 
La Descartes absenţa vidului rezulta ca urmare a identificării materiei cu 
substanţa întinsă, cu alte cuvinte atributul ei esenţial este întinderea. 

atomiste: posibilitatea de a reduce întreaga realitate la 
aceştia. Din această perspectivă, cum s-a remarcat, teoria 
monadelor constituie fundamentul pentru o metafizică 
reducționistă — realitatea constă doar în monade, toate 
celelalte entităţi (,fiinte”) rezultând din acestea prin 
compunere“. 

2) negenerabilitate şi indestructibilitate: deoarece o monadă 
este simplă, ea nu poate rezulta (nu poate fi generată) prin 
compunere. Tot din acelaşi motiv ea nu poate fi distrusă, 
căci ceva distrus se descompune în părți’. O monadă nu 
poate lua naştere decât prin creație şi nu poate pieri decât 
prin anihilație (divină) ($ 6). 

3) inalterabilitate şi incomunicabilitate externă — o monadă 
nu poate fi influenţată de o alta; nici o monadă nu intră în 
interacțiune (cauzală) cu vreo altă monadă (prin urmare 
nici sufletul nu intră în interacțiune cu trupul) — 
„monadele nu au ferestre pe care să poată intra sau ieşi 
ceva” ($ 7). Prin urmare, nici o proprietate a unei monade 
nu poate fi privită ca un accident cauzat în acea monadă 


de o alta?86. 


2 D. Rutherford, „Metaphysics...”, p. 132. 

285 Punctul 2) este prezentat de Leibniz ca o consecinţă a definirii monadei ca 
substanță simplă (punctul 1)). 

286 În sens scolastic, pe urmele concepției aristotelice, percepţia era considerată 
un accident produs în suflet prin interacțiunea cu lucrul de cunoscut. Se încerca 
astfel prezervarea a două idei fundamentale, aparent greu de conciliat: 
neafectarea în chip esențial a sufletului prin cunoaştere, dar coabitarea 
necesară (până la „confundare”) a sufletului cu lucrurile de cunoscut pe un 
„palier” comun (în legătură cu acest ultim punct, iată observaţia lui Ortega y 
Gasset: pentru Aristotel, caracterul de similaritate dintre gândire şi realitate 
este aproape total „pentru că ceea ce este important într-un lucru (şi anume, 

4) 


5) 


6) 


auto-suficienţă (marcă a autonomiei) — tot ceea ce survine 
în existența unei monade (Stările acesteia) este conținut în ` 
ea însăşi şi nu depinde de celelalte monade — în fiecare 
monadă există o „o suficientä care le face să fie izvorul 
acțiunilor interne ale lor” (§ 18). 

un principiu intern de activitate, care asigură unitatea 
diferitelor stări prin care orice monadă trece”, 
determinându-le pe acestea conform unei legi interne. 
Accentul este pus acum pe activitate — monadele nu au 
caracterul unui substrat inert pe care se ,grefeazä” 
diferitele atribute. Avem de-a face aici cu ceva de genul 
conatus-ului spinozist, acel efort sau strădanie originară 
de a exista. 

continuitatea determinatiilor în conformitate cu principiul 
continuității interpretat în registru temporal. Trebuie 
menţionat că principiul continuității are la Leibniz o triplă 
specificaţie: ontologică — „toate ordinele ființelor naturale 
[oameni-animale-plante — n.n.] nu formează decât un 
singur lanț în care diferitele clase se leagă, ca tot atâtea 
inele, atât de strâns unele de altele, încât este cu neputinţă 
simțurilor şi imaginaţiei să fixeze cu precizie punctul unde 


începe sau unde încetează una dintre ele”**”; fizic-spatialà 


esenţa sa) intră în gândire sau se (re)găseşte în aceasta, ca (lucru) gândit, exact 
la fel cum este în afara sa. Este motivul pentru care Aristotel a putut să spună 
că «sufletul este, într-un anumit sens, toate lucrurile»”, L'évolution de la 
théorie deductive, p. 24). 

287 Modelul rămâne unul matematic, căci Leibniz adaugă imediat că „regiunile 
de inflexiune şi de răsturnare a direcţiei” trebuie „să fie echivoce şi înzestrate 
cu caractere care pot fi raportate speciilor vecine” („Cu privire la principiul 
continuității”, în Leibniz, Opere filozofice, |, p. 58). 

— cum am văzut deja, nu există „spaţii vide” între 
substanţe, i.e. nu există vid, spațiu „gol” între entităţi; 
fizic-temporală, care ne arată că prezentul conţine în sine 
urmele trecutului şi semnele viitorului. 

7) determinare calitativă (intrinsecă). Raționamentul 
leibnizian este aici următorul: orice schimbare în lucruri 
(existența acesteia fiind de domeniul evidenţei, ea 
constatându-se empiric imediat) presupune diferența; toate 
lucrurile sunt compuse din monade, iar acestora orice 
diferență cantitativă le este recuzată din start (ele nefiind 
dotate cu întindere sau figură); prin urmare, monadele 
trebuie să difere calitativ, pentru a asigura posibilitatea 
schimbării în natură. În plus, trebuie amintit că monadele, 
nefiind situate în spaţiu şi în timp, nu pot fi distinse pe 
aceste baze extrinseci. Mai mult, poziţiile spaţială şi 
temporală (locul şi timpul) necesită pentru Leibniz o 
„fundamentare derivată din categoria calității”? 

8) unicitate, neexistând (conform principiului identității 
indiscernabilelor) două monade identice — trebuie ca 
fiecare monadă „să fie diferită de oricare alta; căci în 
natură nu există niciodată două făpturi cu desăvârșire una 
ca cealaltă”. 


288 Principul continuității apare ca un caz particular al principiului rațiunii 
suficiente, căci, imediat după remarcile anterioare, Leibniz adaugă că „dacă se 
neagă aceasta, atunci lumea va avea hiaturi, ceea ce răstoamă principiul mare 
al rațiunii suficiente” (ibidem, p. 56). 

28 Vezi D. Rutherford, „Metaphysics...”, p. 135. Într-o scisoare din 1702, 
Leibniz notează că „lucruri care diferă ca poziţie spaţială trebuie să exprime 
această poziţie spaţială a lor, i.e. mediul lor înconjurător, şi deci ele diferă nu 
doar din punct de vedere spatial sau ca denominatie extrinsecă” (apud ibidem, 
p. 168, nota 38). 

9) o perspectivă — unică — asupra întregului Univers. Fiecare 
monadă exprimă întregul Univers, constituind ea însăşi un 
Univers (independent). Prin urmare, ea nu face altceva 
decât să îl exprime pe Dumnezeu, a cărui creaţie şi este 
(după cum s-a spus, fiecare monadă este „un mic 
Dumnezeu”). Prin urmare, „natura monadei fiind de a 
reprezenta”, iar cum ele reprezintă, toate, întregul 
Univers, „nu în obiectul lor, ci în modalitatea cunoaşterii 
obiectului sunt monadele mărginite. Toate, în mod confuz, 
tind către infinit, către tot, dar sunt mărginite şi se 
deosebesc unele de altele prin gradele perceptiilor 
distincte” ($ 60). 

10)perceptie şi apetitie (ca expresii ale activităţii interne). 
Percepția este definită ca fiind „starea trecătoare care 
îmbrăţişează şi reprezintă o multiplicitate în unitate, adică 
în substanța simplă” ($ 14); percepţia nu trimite la ceva 
simplu”, căci, în virtutea principiului continuității, în 
permanență o schimbare în natură „include” în .sens 
temporal, ceea ce o precede şi ceea ce îi urmează, iar 
spatial cele cu care se învecinează. Fiecare monadä 
reflectă (doar aparent într-un sens absolut pasiv?!) 
multiplicitatea naturii prin ceva intem sieşi. Această 


29 ,Constatäm în noi înşine, prin experiență, o multiplicitate în substanța 
simplă, atunci când ne dăm seama de cea mai neînsemnată cugetare de care 
suntem conştienţi admite o varietate în obiectul ei” (§ 16). 

#1 Dar ea însăşi, fiind „trecătoare”, nu exprimă decât capacitatea activă de a 
reflecta întregul Univers. Ca pasivitate „pură”, o percepție nu ar putea fi 
justificată prin principiul raţiunii suficiente (şi nici nu ar putea justifica 
perceptia-starea ulterioară). Percepția este, prin urmare, o activitate, nu o 
receptare pasivă (după cum se exprimă Leibniz, numai în percepții şi în 
schimbările lor „pot consta acțiunile interne ale substanţelor simple”, $ 17). 

reflectare sau exprimare a multiplicităţii nu este neapărat 
conştientă (şi de aceea trebuie deosebită de aperceptie — 
termen preluat ulterior şi de Kant) (evident, precizarea 
serveşte delimitării de Descartes care nu accepta — în 
limbaj leibnizian — ca monade decât sufletele (oamenilor), 
animalele nefiind decât un fel de automate mecanice). Se 
cuvine să evidentiem şi o rațiune mai profundă a acestei 
poziţii (în principal, tot împotriva cartezienilor) care ține 
tot de acceptarea amintitului principiu al continuității la 
nivelul sufletului — chiar şi într-un „leşin îndelungat” 
sufletul ființează, deşi el nu este „gândire” (conştientă de 
sine). Pe de altă parte, aici este vizat şi Locke, care îl 
criticase la rândul său pe Descartes, considerând însă 
somnul (sau leşinul) un hiatus în activitatea sufletului”. 
Leibniz consideră această concepţie chiar periculoasă din 
punctul de vedere al enuntärii nemuririi sufletului. Din 
această perspectivă, Leibniz este privit ca fiind iniţiatorul 
„curentului” care face loc inconştientului în filosofie, în 
sensul în care îl justifică pe acesta ontologic şi 
gnoseologic, nu doar ca o alterare-anormalitate a gândirii. 
Sufletul omului fiinteazä perceptiv în toate momentele 
existenţei sale, nu mai putin în leşin sau în vis, decât în 
actele sale conştiente sau aperceptive, iar principiul 
contnuitäfii îmi garantează prezența în vis (leşin etc.) chiar 
a unor „rudimente de gândire” (termenul ne aparţine), 


L 


29% Referindu-se la Locke, Leibniz arată în Nouveaux Essais că „nu ştiu dacă va 
fi atât de uşor de armonizat acest autor cu noi şi cu cartezienii, atunci când 
susjine că sufletul nu gândeşte tot timpul şi îndeosebi că el nu are percepții 
atunci când doarme fără a avea vise” (p. 14). 

insesizabile la prima vedere. Astfel că, în această privință 
(dar și în altele, cum ar fi problema ineismului), Leibniz 
se poate spune că adoptă o poziţie de mijloc între 
,rationalismul” cartezian şi „empirismul” lui Locke2%. 
Leibniz mai defineşte percepția ca fiind „reprezentarea 
variaţiei externe în variaţia internă”. Natura monadei 
este de a reprezenta ($ 60), cu alte cuvinte de a exprima 
întregul univers, iar „un lucru exprimă pe un altul ... 
atunci când există un raport constant şi regulat între ceea 
ce se poate spune despre unul si despre celălalt’, 
Monada nu exprimă universul în înțelesul unui proiect 
rațional (dacă lucrurile ar sta aşa doar sufletele raționale ar 
fi stricto sensu monade), ci prin însăşi natura lor de 
entități perceptive. Percepția este modalitatea 
fundamentală de expresie a monadelor. Din această 
perspectivă percepția este o specificaţie a expresiei? 
Totodată ea exprimă acordul monadei cu întreaga realitate 
(i.e. cu toate celelalte monade), conform principiului 
armoniei prestabilite, ceea ce face ca însăşi legea de 
desfăşurare a perceptiilor să fie o expresie a acestei 
armonii în interiorul monadei. După cum notează Leibniz 
în Nou sistem...($ 13), „Dumnezeu a creat de la început 
sufletul sau oricare unitate reală aşa încât totul într-însul 
să se nască din propriul lui fond, printr-o desăvârşită 


2% Ghilimelele îşi datorează prezenţa faptului că gânditorii în cauză nu se 
- consideră ei înşişi, nu se auto-definesc ca „raționalişti” sau „empirişti”, grilă 
hermeneutică tributară decisiv analizei kantiene din Critica raţiunii pure. 

224 Apud D. Rutherford, „Metaphysics...”, p. 134. 

2% Leibniz către Arnauld, în Opere filozofice, 1, p. 248. 

2% Vezi J. Beaufrel, Lecfii de filosofie 1, pp. 222-223. 

spontaneitate în ceea ce-l priveşte, şi totuşi în 
conformitate desăvârşită cu lucrurile de afară”. Cu alte 
cuvinte, dacă la Descartes percepția avea ca fundament 
conştiinţa (““Ce este ceva care gândește?” se întreabă el în 
Meditaţii şi răspunde apoi: “ceva care se îndoieşte, care 
înţelege, care afirmă, care neagă, care vrea, care nu vrea, 
care îşi imaginează, şi care simte” — subl.ns.), la 
Leibniz ea îşi găseşte justificarea ultimă în armonia 
prestabilită şi nu în conştiinţă — „a percepe înseamnă a fi 
în armonie”2%, 

Perceptiei i se adaugă apetifia, i.e. „acțiunea 
principiului intern care produce schimbarea, adică trecerea 
de la o percepţie la alta” ($ 15). Ea este concepută prin 
analogie cu conatus-ul unui corp aflat în mişcare: „În timp 
ce mişcarea este exprimată prin urma unui corp în spațiu 
într-un interval finit de timp, conatus-ul este exprimat prin 
tendința de mament a acelui corp de a se mişca într-o 
anumită direcţie. Prin urmare, apetitia monadei nu trebuie 
gândită ca modificarea actuală ce apare într-o monadă, ci 
ca tendința unei percepții date de a da naştere unei noi 
percepţii”2%. Doar că o monadă, la un anumit moment, 
este caracterizabilă printr-o infinitate de astfel de apetitii 
(tendinţe, înclinații), şi nu doar printr-una singură. 

Acţiunea monadei se identifică cu trecerea la o 
percepție mai distinctă, în vreme ce pasiunea semnifică 
trecerea acesteia la o percepţie mai confuză — „se atribuie 


233 Meditaţii, ed. rom., p. 40. 
2% J, Beaufret, op. cit., p. 223. 
2 D. Rutherford, „Metaphysics...”, p. 138. 


PROIECTE FILOSOFICE ALE MODERNITĂȚII 189 


astfel monadei acțiune, în măsura în care are percepții 
distincte, şi pasiune, în măsura în care are percepții 
confuze” ($ 49) (asemănător, în esenţă, cu Spinoza, care 
considera activitatea ca revenind intelectului, iar 
pasivitatea — percepției senzoriale). Dar acţiunile şi 
pasiunile unei monade se găsesc în corelaţie cu cele ale 
celorlalte monade — iar cum monadele nu interacționează 
între ele, aceasta se realizează prin intermediul armoniei 
prestabilite: „Dumnezeu, potrivind două substanțe simple, 
găseşte în fiecare temeiuri la care este obligat să 
acomodeze pe cealaltă, şi, prin urmare, ceea ce este activ 
în anumite privinţe este din alt punct de vedere pasiv: 
activ, în măsura în care ceea ce cunoaştem distinct într- 
însul serveşte ca temei în explicarea celor ce se petrec 
într-altul; şi pasiv, în măsura în care temeiul celor ce se 
petrec în el se găseşte în ceea ce cunoaștem distinct în 
altul” ($ 52). Se poate vorbi, prin urmare, de o 
reciprocitate între stările perceptive ale monadelor. 


* 
Pomind de la percepție şi apetitie Leibniz operează şi o 
clasificare a monadelor. Astfel, substanţele simple care nu au 
decât percepţie sunt numite — simplu — monade sau entelehii, în 
vreme ce acelea a căror percepţie este mai distinctă şi însoțită de 
memorie sunt considerate suflete. Sufletele, apoi, se diferenţiază 
în suflete ale animalelor şi sufletele ale oamenilor. Acestea din 
urmă sunt dotate, în plus față de memorie, şi cu rațiune, numindu- 
se de aceea suflete raționale sau spirite. 

În fond, Leibniz recuperează aici sub propria sa 
terminologie clasificarea tradițională a sufletelor (cu origini atât 
în filosofia greacă, cât şi în textul biblic*%), după care există trei 
categorii de suflete: vegetative, senzitive şi raţionale. Leibniz, în 
conformitate cu principiul continuității, va pune accentul în mod 
deosebit pe trecerea insesizabilă perceptiv între diferitele specii. 
După cum am mai amintit, pentru el „toate ordinele fiinţelor 
naturale nu formează decât un singur lanţ în care diferitele clase 
se leagă, ca tot atâtea inele, atât de strâns unele de altele, încât 
este cu neputinţă simţurilor şi imaginaţiei să fixeze precis punctul 
unde începe sau unde încetează una din ele”, 

Sufletul omului — deşi identificabil prin excelența sa, 
sufletul rațional — în realitate trece în mod continuu prin stări care 
îl apropie şi de înțelegerea sa ca simplă monadă sau ca suflet 
animal. Astfel, consideră Leibniz, în timpul leşinului sau a unui 
somn greu sufletul nostru nu se deosebeşte în mod simţitor de o 
simplă monadă. Aceste stări sunt fireşte tranzitorii, dar Leibniz 
nu scapă prilejul de a se raporta încă o dată polemic faţă de Locke 
— oricare ar fi starea sa o monadă „nu ar putea subzista fără o 
afecţiune, care nu este altceva decât percepția sa” ($ 21). 
Trimiterea la Locke este clară, mai ales dacă invocăm şi un pasaj 
din Nouveaux Essais, în care, referindu-se la acesta, Leibniz 
notează că „nu ştiu dacă va fi atât de uşor de armonizat acest 
autor cu noi şi cu cartezienii, atunci când susține că sufletul nu 


*% Vezi D. Bădărău, nota 9, p. 61 la „Cu privire la principiul continuității”, în 
Opere filozofice, |. 
5! „Cu privire la principiul continuității”, în Opere filozofice, |, p. 58. 

gândeşte tot timpul şi îndeosebi că el nu are percepții atunci când 
doarme fără a avea vise” 2. 

Totodată, din perspectiva celor spuse anterior, Leibniz va 
fi considerat în secolul XX drept primul gânditor care face loc 
unei forme sui generis a inconştientului în filosofie, pe fundalul 
unei observări mult mai atente, mai comprehesive (cel puţin dacă 
îl raportăm la antecesorii săi) a psihicului uman, în bună măsură 
ca urmare a statutului priveligiat pe care îl ocupă monada-suflet 
în decriptarea activității, a mecanismului de funcționare a 
monadelor în genere. 

Tot în conformitate cu principiul continuității, dar de data 
aceasta în accepţia sa fizic-temporală, o percepție nu poate 
proveni decât dintr-altă percepție, oricât de confuză ar fi aceasta. 
Între stările monadelor nu pot exista hiatusuri. Ele — stările — 
exprimă în mod continuu activitatea monadei. Sufletul omului nu 
este alcătuit dintr-o „îngrămădire” de stări distincte, oricât de 
compact ar fi posibil să o concepem pe aceasta. E] exprimă în 
toate momentele sale o unică lege de funcţionare. Astfel, se 
constată că atunci când revenim din leşin luăm cunoştinţă de 
percepțiile noastre ca şi cum anterior acestora nu le-ar fi premers 
nimic. Dar tocmai acest ca şi cum este marca faptului că noi 
putem să comparăm starea noastră anterioară cu cea prezentă, că 
există în definitiv ceva ce poate fi comparat şi care rămâne sub o 
formă sau alta în noi. 

Revenind la spirite şi la ceea ce le distinge de celelalte 
suflete — rațiunea sau actele reflexive. Acestea se bazează în 
raționamente pe două mari principii: cel al (non)contradictiei şi 


32 Ed cit, p. 14. 

cel al rațiunii suficiente (acesta din urmă numit şi principiul de 
rațiune sau principiul rațiunii determinante). 

În Eseuri de teodicee Leibniz va arăta că principiul 
raţiunii suficiente „ne spune că niciodată nu se întâmplă nimic 
fără să existe o cauză sau măcar o rațiune suficientă, deci ceva 
care să poată servi la a face dreptate a priori, anume de ce este 
ceva existent mai degrabă decât non-existent şi de ce este aşa şi 
nu altfel”, În Monadologie principiul menţionat este definit ca 
fiind cel „în virtutea căruia considerăm că nici un fapt nu poate fi 
adevărat sau real, nici o propoziţie veridică, fără să existe un 
temei, o rațiune suficientă pentru care lucrurile sunt aşa şi nu 
altfel, deși temeiurile acestea de cele mai multe ori nu ne pot fi 
cunoscute” ($ 32). Se observă imediat identificarea pe care 
„Leibniz o operează între planul existenţei (al lucrurilor, faptelor) 
şi cel al logicului (al rationamentului în acest caz). Cauzei din 
natură care duce la apariția sau la modificarea unui lucru îi 
corespunde rațiunea sa din orizontul justificärii logic- 
argumentative. 

Adevărurile sunt si ele de două tipuri: cele de rațiune (de 
raționament) şi cele de fapt. Adevărurile de rațiune sunt necesare 
şi opusul lor este imposibil, iar cele de fapt sunt contingente si 
opusul lor este posibil. 

Modalitätile specifice de abordare ale celor două tipuri de 
adevăruri sunt, pentru adevărurile de rațiune, analiza, respectiv, 
pentru cele de fapt, înserierea deductivă a temeiurilor. Analiza 
presupune descompunerea adevărului în idei din ce în ce mai 
simple, în ultimă instanță în cele mai Simple idei (sau idei 


"l pseuri de feodicee |, 44. 

primitive), care sunt propoziţii identice (opusul cărora conținând, 
cum e şi firesc, o contradicție manifestă). 

Se observă cu acest prilej permanenta factorului logic în 
gândirea leibniziană. Ne amintim că în scrierile sale „logice”, de 
tinereţe, Leibniz preconiza atât reducerea, pe cale combinatorică, 
a tuturor noțiunilor complexe la noţiunile cele mai simple, care 
urmau să alcătuiască un fel de alfabet al gândirii (characteristica 
universalis), cât şi interpretarea adevărurilor matematice doar 
prin intermediul definiţiilor şi al principiul identității. 

O scurtă paranteză ne va permite să observăm că, în fond, 
la Leibniz va rămâne mereu o tensiune între o abordare de factură 
logico-statică şi o alta psiho-(fizico)-dinamică a realului. După 
cum am văzut, unii interpreţi au încercat să explice trecerea de la 
definirea substanței individuale prin intermediul noțiunii 
individuale sau complete, la cea prin intermediul legii seriilor 
stărilor interne ale monadei ca o schimbare de atitudine în 
concepția lui Leibniz, ca pe o abandonare a predominantei 
logicului („de tinerețe”) sub influența cercetărilor sale de fizică 
dinamică („de maturitate”). 

În măsura în care este vorba însă de o echivalare a ceea ce 
Leibniz numeşte forță primitivă a monadei cu entelehia — termen 
preluat din terminologia aristotelică din De anima, se poate 
constata că această trecere coincide, mult mai probabil cu o 
adâncire a gândirii leibniziene în temeiurile sale metafizice care 
privesc considerarea sufletului ca principiu activ. 

De altfel, chiar Leibniz va nota, încă în Disertatia 
metafizică din 1686, că „principiile generale ale naturii corporale 
şi ale mecanicii însăşi sunt mai degrabă metafizice decât 
geometrice”, pentru a considera apoi că termenul de „forţă” pe 

care el îl foloseşte este de resortul merafizicii"*. Şi tot el va numi 
monada punct metafizic, într-o stranie încercare eclectică de 
combinare a matematicului cu metafizica. Oricum, demersul 
leibnizian apare ca o tendință de recuperare metafizică a 
realității externe, reductibilă la Descartes la mărime, figură şi 
mişcare, ca încercare de a reintroduce calitatea acolo unde pentru 
cartezieni ar fi trebuit să domnească doar cantitatea. 

Punând punct parantezei noastre, se poate constata, pe de 
altă parte, că adevărurile contingente sau de fapt sunt justificate 
prin alte adevăruri de acelaşi gen. Cauza eficientă, ca şi cea finală 
a unui fapt cuprinde în sine (şi stă drept rezultat pentru) o 
infinitate de temeiuri particulare care concură la explicația 
faptului respectiv: după cum se exprimă Leibniz, „o infinitate de 
figuri şi de mişcări, prezente şi trecute, intră în cauza eficientă a 
scrisului meu din acest moment; şi tot aşa, în cauza finală a lui 
intră o infmitate de mici înclinații şi dispoziţii, prezente şi trecute, 
ale sufletului meu” ($ 36). 

Infinitatea factorilor care concură la explicaţia unui fapt 
ține în mod fundamental de imensa varietate a corpurilor din 
natură şi de diviziunea corpurilor la infinit. O analiză completă a 
acestor adevăruri de fapt nu poate fi deci realizată de către 
rațiune. Totuşi, ceea ce se poate afirma, prin transcenderea şirului 
acestor detalieri de contingente, este rațiunea suficientă ultimă a 
tuturor seriilor de justificări, care este Dumnezeu. După cum s-a 


remarcat, Dumnezeu are aici o îndreptățire logică, deductivă'%5. 


3% Nou sistem..., în Opere filosofice, 1, p. 324. 
305 Cf, Al. Surdu, op. cit., p. 57. 

